بەهۆی پێناسەی نوێی گومرگیەوە کۆمپانیاکانی عێراق ناچارن كرێكارەكانیان دەربكەن\nبەشێك لەكرێكاران‌و خاوەن كۆمپانیاكانی شاری بەغدا دژی بریاری جێبەجێكردنی یاسای نوێی پێناسەی گومرگی كۆبوونەوەو داوای هەڵوەشاندنەوەی ئەو بڕیارەیان كرد، چونكە بۆتە هۆی زیادكردنی باج‌و روسوماتی گومرگی لەسەر ئەو كاڵاو شمەكانەی لەدەرەوە هاوردە دەكرێن، جگە لەوەش ئەو یاسا نوێیە وایكردووە بەشێك لەكۆمپانیاكان كارەكانیان رابگرن‌و كرێكارەكانیان دەربكەن.\nبەگوێرەی یاسایی نوێی پێناسەی گومرگی باج لەسەدا سەد لەسەر ئەو کاڵایانە زیادی کردوە کە هاوردە دەکرێت، بەمەش کەرتی تایبەت توشی کێشە و گرفتی گەورە بووە کۆمپانیاکان ناچار بوون کرێکارەکانیان دەربکەن نزیکەی سێ هەزار کرێکار لە کۆمپانیاکان دەرکراون.\nخاوەن کۆمپانیاکانی شاری بەغدا دەڵێن ''بەجێبەجێکردنی یاسای نوێی پێناسەی گومرگی کۆمپانیاکانی کەرتی تایبەت وێران دەبن، بەراستی سەیرە راوێژکارانی ئابووری حکومەتی عێراق یاسایەکی لەو شێوەیەیان ئامادەکردوە، ئێمە دڵنیان راوێژکارانی ئابووری حکومەت بێ لێ کۆڵینەوە لە رەوشی ئابووری عێراق یاساکەیان ئامادەکردوە''.\nخاوەن کۆمپانیاکانی شاری بەغدا ئاماژە بەوە دەکەن ''ئێمە هیچ ژێرخانێکی ئابووری بەهێزمان نیە بۆیە داوای هەڵوەشاندنەوەی ئەو بریارە دەکەین''.


7/9/2021 05:00 PM\nبلۆبێری یەکێک لە میوە رەنگییەکانیی باکووری ئەفریقایە و بەهۆی بەتام بوون و ئەو مەوادە بەسوودانەی تێیدایە لاینگرێکی زۆری هەیە. ئەگەر تا ئێستا ئەم میوە بنەوشەتان نەخواردووە بۆ جارێکیش بێ تاقی بکەنەوە و بەهۆی ریشاڵی زۆر و نزمبوونی رادەی کالۆرییەکەی زۆر گونجاوە بۆ کەسانێک کە دەیانەوی کێشیان دابەزێنن. لەدرێژەدا لەگەڵ بەشێک لە سوودەکانی ئەم میوەیە ئاشنا دەبین.\nئاستی کالۆریەکەی کەمە: بلۆبێری کەم کالۆرییە و هەر بۆیە بۆ رجێم کردن زۆر گونجاوە. لەڕاستیدا بە خواردنی ١٠٠ گرام بلۆبێری نزیکەی تەنها ٥٧ کالۆری دێتە جەستەتانەوە. هەروەها ٨٥٪ـی پێکهاتەی ئەم میوەیە ئاوە.\nریشاڵی زۆرە: کەسەکان زۆربەیان بەشوێن خۆراکێکەوەن کە ریشاڵی زۆر بێت و بلۆبێری پڕاوپڕە لە مادە خۆراکییە گرنگە کە رۆڵێکی بەرچاوی لە تەندروستیی سیستمی هەرسدا هەیە و برم جۆرە رێگری دەکات لە قەبزبوون و غازاتی سک.\nدەوڵەمەندە بە ڤیتامین C: بلۆبێری بە هۆی بوونی ڤیتامین C لە پێکهاتەکەیدا بۆ چاکبوونەوی پێکهاتەکانی جەستە و برینەکان رۆڵێکی بەرچاو دەگێڕێ، کەوابوو بە خواردنی ئەم میوەیە ئەم سودانە دەستەبەر بکەن.\nدەوڵەمەندە بە ئەنتی‌ئۆکسیدەنت: لە پێکهاتەی بلۆبێریدا ئەنتی‌ئۆکسیدەنتی فلانۆئیدی تێدایە کە زیانی رادیکاڵە ئازادەکان پووچەڵ دەکاتەوە و جەستە لەبەرامبەر بەکتریا و ڤایرۆسەکاندا دەپارێزێت و بەگشتی پێکهاتەی جەستە بەهێز دەکات.\nدابین کردنی وزە: بلۆبێری دەوڵەمەندە بە کاربۆهیدرات کە زیاتر بە شێوەی شەکری سروشتییە و بەم جۆرە وزەی جەستە دابین دەکات. جگە لەوە. ڤیتامین Bـیەک کە لە پێکهاتەی بلۆبێریدایە کاربۆهیدرات دەکات بە وزە. کەوابوو ئەگەر رجێمتان کردووە و هەست بە بوورانەوە دەکەن، بلۆبێری بخۆن.


👁 ئەم بابەتە 10,297 جار بینراوە\n📅 00-02-1937 رێکەوت و رووداو (کڕۆنۆلۆژیا)\n- ئەحمەد ئاغای کەرکوکی زادە، بووە نوێنەری کەرکوک ل [ زۆرتر... 👁] ✖ ✖ ✖ 0 0 ✔ 72% ✍ هـ.ب. 30-8-2010 11:20:01\n📅 00-03-1947 رێکەوت و رووداو (کڕۆنۆلۆژیا)\n👁 ئەم بابەتە 6,298 جار بینراوە\n- لە پاش رووخانی کۆماری مەهاباد، ئیبراهیم ئەحمەد پ [ زۆرتر... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:20:04\n👁 ئەم بابەتە 6,251 جار بینراوە\n👁 ئەم بابەتە 13,445 جار بینراوە\n👁 ئەم بابەتە 4,422 جار بینراوە\n📅 00-10-1943 رێکەوت و رووداو (کڕۆنۆلۆژیا)\n👁 ئەم بابەتە 14,965 جار بینراوە\n- چەککردنی 150 پۆلیسی د.ق، لە نزیک مێرگەسوور لەلای [ زۆرتر... 👁] ✖ ✖ ✖ 0 0 ✔ 96% ✍ هـ.ب. 30-8-2010 11:20:02\n📅 00-12-1937 رێکەوت و رووداو (کڕۆنۆلۆژیا)\n👁 ئەم بابەتە 11,561 جار بینراوە\n- هەڵبژاردنەوەی ئەحمەد ئاغای کەرکوکی زادە، بۆ نوێن [ زۆرتر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:20:01\n📅 1882 رێکەوت و رووداو (کڕۆنۆلۆژیا)\n👁 ئەم بابەتە 3,000 جار بینراوە\n- سووتاندنی بازاری گشتیی شاری بەدلیس، کە گەلێک دوک [ زۆرتر... 👁] ✖ ✖ ✖ 0 0 ✔ 82% ✍ هـ.ب. 30-8-2010 11:19:30\n👁 ئەم بابەتە 11,255 جار بینراوە


له نێو فه‌وزای پرۆسه‌ی خوێندنی زانكۆیی و نوسینی توێژینه‌وه و پله به‌رزبونه‌وه‌ی زانستیدا، به‌رده‌وام ئه‌م پرسیاره ئاراسته‌ی هه‌ڵگرانی (ماسته‌ر) و (دكتۆرا) ده‌كرێت: كه داخۆ كه‌ی نازناوه‌كه‌ت له (مامۆستای یاریده‌ده‌ر)ه‌وه ده‌بێته (مامۆستا)؟، كه نازناوه‌كه‌ت ده‌بێته (مامۆستا)، ناوبه‌ناو لێت ده‌پرسن كه‌ی ده‌بیته (پرۆفیسۆری یاریده‌ده‌ر)؟ و كه گه‌شتیته ئه‌و پله زانستیه‌ش پرسیاره به‌رده‌وامه‌كه رووبه‌رووت ده‌بێته‌وه: ئه‌وه كه‌ی ده‌بیته (پرۆفیسۆر)؟!، به جۆرێك هه‌ندێك جار خولیا و خه‌مه‌كه له بری پێشخستنی پرۆسه‌ی زانستیی و داهێنان و پێشكه‌شكردنی توێژینه‌وه‌ی نه‌وعی و قووڵ، ته‌نها ده‌بێته گه‌شتن به پله و نازناوێكی زانستی به‌رزتر و هیچی تر !\nره‌نگه هیچ نه‌نگیه‌ك له‌و پرسیاركردن و هه‌واڵپرسینه‌دا نه‌بێت، ئه‌گه‌ر وه‌ڵامی ئه‌و پرسیارانه و برینی ئه‌و قۆناغه زانستیانه نه‌بێته پرۆسه‌یه‌كی بێ ناوه‌رۆك و به پێشه‌كه‌شكردنی توێژینه‌وه‌ی (هه‌ڵتۆقیو) و لاواز و پرۆسه‌كه بێ ئه‌رزش نه‌كرێت، زۆر به‌داخه‌وه ده‌یڵیم ئه‌م ئاره‌زوی زوو گه‌شتن به به‌رزبونه‌وه‌ی نازناوی زانستییه هه‌ندێك جار ئامانج و ناوه‌رۆكه زانستیه‌كان ده‌كاته قوربانیی، تا راده‌ی پێشكه‌شكردن و بڵاوكردنه‌وی هه‌ندێك (توێژینه‌وه‌ی زانستی) هاوبه‌ش، بێئه‌وه‌ی هه‌ندێك له‌و توێژه‌رانه هیچ به‌شداریه‌كی راسته‌قینه‌یان له‌و توێژینه‌وانه‌دا هه‌بێت، توێژینه‌وه‌كه زۆرجار له‌لایه‌ن یه‌كێك له‌و توێژه‌رانه‌وه ده‌نوسرێت و ئه‌وانی تر (بانگهێشتی) به‌شداریكردن (ته‌نها به ناو) له‌و توێژینه‌وانه‌دا ده‌كرێن، و ئه‌مه‌ش به مانای وشه‌كه كاره‌ساتێكی زانستییه و سته‌مێكی گه‌وره‌یه له توێژینه‌وه و نازناوی زانستی، پرۆسه‌كه كاتێك به ته‌واوی ده‌بێته گاڵته‌جاریی كاتێك ئه‌و كه‌سه‌ی كه ته‌نها ده‌بێته (میوان !) له توێژینه‌وه زانستیه‌كه‌دا بۆ توێژینه‌وه‌كه‌ی خۆی ناوی خاوه‌نی توێژینه‌وه‌كه له توێژینه‌وه‌یه‌كی دیكه‌دا زیاد ده‌كات و ئیتر به‌م شێوه‌یه (من له توێژینه‌وه‌یه‌كدا ناوی تۆ زیاد ده‌كه‌م تۆش كاتێك توێژینه‌وه‌یه‌كت نوسی، ئاگات لێمان بێت و ناوی ئێمه (ئیزافه) بكه) !!\n1 ئەنجومەنی باڵای میدیا، لەنێوان سانسۆرو چاودێریی ژینگەی میدیاییدا


لەیلا حەمید 20/09/2021\nلەبیرمە تا سی ساڵ لەمەوبەریش، كە باسی جوانی دەکرا، پێوەر چاو و برۆ بوو، بەتایبەتی بۆ ژنان. برۆی کەوانەیی تەنانەت بۆ پیاوانیش ئیمتیازێکی تایبەت بوو، نەخاسمە ئەگەر تاجی هەر دوو برۆش لەسەر تاقی لووت یەکیان گرتبا. کچان و ژنان چەندی چاویان گەورەتر بایە، ئەوەندە لەبەر دڵان شیرنتر دەبوون. واتە ئەگەر چاو و برۆت وەک پێویست بووایە، لە خوار چاو و برۆشتەوە شێوەیەکی دیکەت بووایە، کێشە نەبوو، هەر دەیانگوت جوانە. بۆیە لەو سەردەمەدا خۆڕازاندنەوە زۆر باو بوو. ژنان، تەنانەت ئەوانەی چاویان گەورەش بوو، بە کل و بە مەسکارا و ریمێڵ هەوڵی زەقترکردن، یان بە خەیاڵی خۆیان، سەرنجڕاکێشترکردنی چاوەکانیان دەدا، تەنانەت هەندێک لە پیاوانیش، بەتایبەتی ئەوانەی بەردەوام بۆن و بەرامی سابوونیان لێ دەهات، کلیان دەکردە چاوان و ئەمەش بە عەیبێکی گەورە بۆیان هەژمار دەکرا! (هەرچەندە بەپێی ئایینی ئیسلام، کل لە چاو کردن بۆ پیاو حەڵاڵ و بۆ ژن حەرامە)، بەڵام لەناو کوردەواریدا پێچەوانەکەی عەیب بوو!\nمیکیاژکردنی بەشەکانی تری دەموچاویش هەر هەبوو، بەڵام بەقەدەر هی چاو دیار نەبوو. ژنان پاودەرێکی سپیی وەک ئاردیان لە رووی خۆیان دەدا، کە بەواتای وشەوە وەک گەچ وابوو و رەنگێکی تەواو جیاوازی لە رەنگە بۆرتر، یان زەردترەکەی مل و سینگیان هەبوو. ئەوەی لێوی بچووک بایە، بە قەڵەم یان بە سووراو هەوڵی گەورەترکردنی دەدا. کاتێکیش باوی لێوی بچووک بوو، هەر بە هەمان ئەم ئامرازانەوە هەوڵی بچووککردنەوەیان دەدا. میکیاژەکە تەنک بایە یان خەست، رووخساری راستەقینەی کەسەکەی قەت نەدەشاردەوە. هەموو دەموچاوێک سەرەڕای میکیاژ دەناسرایەوە و هەرگیز گۆڕانکارییەکە ئەوەندە ناسروشتی نەبوو، کە دوو رووخساری تەواو جیاواز وەک یەک لێ بکات. میکیاژ ئەوەندەش باو نەبوو، زیاتر باوی پاکوخاوێنی و بۆنخۆشی بوو، بەڵام بەرەبەرە ئەمەش گۆڕا.\nلە ساڵانی ٢٠٠٠ەوە ئەوەندەی بەبیرمە، لەناو کورددا تاک و تەرا نەشتەرگەریی جوانکاری دەستی پێ کرد. زۆربەشی ئەو کەسانە بوون، کە یان لووتیان زۆر زل، یان خێچ و خوار بوو، یانیش سەرەڕای قەبارە و شێوەی لووت، کێشەی هەناسەدانیشی بۆ درووست کردبوون. ئەوکات ئەوەندە بابەتەکە هەستیار بوو، کە چارەخوازان بەدزیی خزم و کەسوکاریانەوە نەشتەرگەرییەکەیان دەکرد و تا بۆیان دەکرا خۆیان دەشاردەوە. خێزانی ئەو کەسانەش کاتێک بابەتەکە ئاشکرا دەبوو، بیانوویان بۆ دەهێنانەوە و هەوڵیان دەدا کەسانی تریش پەلکێشی نەشتەرگەریی جوانکاری بکەن. وەلحاسڵ، بیست ساڵ لەمەوبەر، زۆر بەدەگمەن نەشتەرگەری دەکرا و ئەگەر کرابایەش، بۆ راستکردنەوەی هەندێک ناڕێکیی زگماکیی لووت، یان چەناگە، یان چاو بوو نەک زیاتر. ئەگەر بیریان لێ بکەینەوە، هەرچەندە ئەم نەشتەرگەرییانە رەنگە شێوەی رەسەنی مرۆڤەکانی گۆڕیبووایە، بەڵام لەدواییدا دەبوونە هۆی ئاسوودەیی دەروونیی ئەو کەسانەی، کە لەوانەیە بەهۆی شێوەی ئەو ئەندامانەی جەستەیانەوە، رۆژانە رووبەڕووی جۆرەها توانج دەبوونەوە.\nراستە ئێستا بیست ساڵی رابردوو نییە، راستە کۆمەڵگە هەمان کۆمەڵگە نییە و نەشتەرگەریی جوانکاری ئەوەندە بەربڵاوە، کە لە ماڵێکدا بەدەگمەن کەسێک نییە نەشتەرگەریی جوانکاریی نەکردبێت، یان بەتەمای نەبێت، راستە زۆر لەمێژە نەشتەرگەریی جوانکاری لەناو کورددا بازنەی دەموچاوی تێپەڕاندووە و لە تۆقی سەرەوە هەتا ئەنگوستەکانی پێیان دەگۆڕن، بەڵام ئایا پێوەری جوانی کامەیە؟ ئایا کورد ئەوەندە خەڵکی ناشرین و خوار و خێچی تێدایە، کە ئەوەندە پێویستی بە چەکوشکاری و دروومان و دەرزیی پزیشکەکان هەبێت؟\nرۆژ نییە کەسانی لووت پێچراو، یان کەسانێک کە لێویان وەک میزەڵان هەڵمساوە، نەبینم. زۆریانم پێشتر بینیوە و هیچ ناڕێکییەکیان نەبووە، کەچی نەشتەرگەرییان کردووە. ئایا پاڵنەری ئەمانە چییە؟ ئایا پێوەرەکانی جوانی ئەوەندە گۆڕاون؟ ئایا کەی لێوێک، کە هەڕەشەی داگیرکردنی تەواوی رووبەڕی دەموچاو دەکات، بووەتە پێوەری جوانی؟ نازانم بە قسەی کێ ئەگەر شێوەی لەشی ژن لە مراوی یان ئەسپ بچێ، ئەوا ئەم ژنە زۆر جوانە؟ ئایا چرچولۆچێکی سروشتیی جوانترە، یان ئەو هێڵانەی، کە بە زەبری دەرزی و بۆتۆکسەوە دەشاردرێنەوە، بەڵام دەموچاوێکی سار و سڕ و بێ جووڵە بەرهەم دێنن؟ ئایا مۆدێلکارەکان لە کۆمەڵگەی ئێمەدا دەبنە پێوەری جوانی بۆ گەنجان و تەنانەت بەتەمەنەکانیشمان؟ ئەگەر وابێ، بەدڵنییایەوە زۆر ناخایەنێت، کە شێوەی هەموو کچان و ژنان و تەنانەت کوڕان و پیاوانیش وەک یەکی لێ دێت، هەمووی کۆپی و پەیست! چەندی ئەم دۆخەش بەردەوام بێت، نەشتەرگەریی جوانکاری زیاتر پەرە دەسەنێت. راستە بە قازانجی پزیشکەکانە، بەڵام کۆمەڵگەیەک بەرهەم دێنێت، کە بڕوابەخۆبوونی تاکەکانی بەستراوەتەوە بە شێوەی جەستەیانەوە، ئەو تاکانەی، کە لە پێشبڕکێدان بۆ خۆدانە بەر چەقۆ و ئەمەش گەورەترین ئەولەویەتی ژیانیان دەبێت.\nدەتوانرێت پێش بەم لێشاوە بگیرێت، لانی کەم دەتوانرێ کەم بکرێتەوە. لانی کەم منداڵان فێری ئەوە بکرێن. کە جەستە و شێوەی خۆیان خۆش بوێت. دەتوانرێ پێداچوونەوە بە پێوەرەکانی جوایدا بکرێتەوە، هەرچەندە جوانی بابەتێکە بەگوێرەی سەلیقەی کەسەکان دەگۆڕێت، بەڵام هەمووان حەز دەکەن جەستە و رووخساری سروشتیی یەکدی ببینن.\nوه‌زاره‌تى كاره‌با گوندێكى سنوورى قه‌ڵادزێ ڕووناك ده‌كاته‌وه\nوه‌زیری سامانه سروشتییه‌كان بڕیارێكی تازه‌ی ده‌ركرد


Wednesday, 10.21.2020, 20:05\nكاتێك باس له كارو چالاكی بزوتنه‌وه‌ی گۆڕان ده‌كرێ، بێ شك نكۆڵی له حزوورو شكۆی سه‌ركردایه‌تی كۆچكردوو (نه‌وشێروان مسته‌فا) ناكرێ كه چۆن له‌ماوه‌یه‌كی كه‌م و به ئه‌جێندایه‌كی سه‌رسوڕهێنه‌رو هه‌ڵقوڵاوی كۆمه‌ڵگای كوردی و خواستی شه‌قام توانی گۆمی ئه‌و بێڕێزیه‌ی حزبی ده‌سه‌ڵات بشڵه‌قێنێ و خه‌ڵكێكی زۆر له ده‌وری خۆی كۆبكاته‌وه، به‌جۆرێ گۆش و رامیان بكات، چۆك دانه‌ده‌ن، چاو سڵ نه‌كه‌نه‌وه‌و ده‌ست له مافه ڕه‌واكانی خه‌ڵك هه‌ڵنه‌گرن و بوێرانه له‌به‌ره‌ی گه‌ل بۆهه‌ر پرس و قسه‌یه‌ك، قسه‌ی خۆیان هه‌بێت و ترس و تۆقان له‌و كارنامه‌یان سارد نه‌كاته‌وه كه له‌و بزوتنه‌وه بینا كراوه كه هه‌ر ئه‌و هه‌ڵوێسته‌یش بووه هۆكارێ له‌یه‌كه‌مین به‌شدارییان له پرۆسه‌ی هه‌ڵبژاردنی په‌رله‌مان وحكومه‌تی هه‌رێم ده‌نگێكی زۆر و كورسیه‌كی باش به‌ده‌ست بێنن و له‌و پرۆسه‌یه‌شدا ئه‌وانه‌ی ببنه نوێنه‌ری گۆڕانخوازان كه له كایه سیاسیه‌كانی حكومداری و یاسادانان چاو له هه‌ڵه‌و په‌ڵه‌و كه‌م وكوڕیه‌كانی حوكمڕانی نه‌پۆشن، بیر له‌خۆده‌وڵه‌مه‌ندبوون نه‌كه‌نه‌وه، ئه‌گه‌ر پێویست بوو قوربانی به‌خۆیان بده‌ن.\nوه‌لێ ناساغی و نه‌خۆشكه‌وتنی نه‌وشێروان مسته‌فا درزێكی گه‌وره‌ی خسته سه‌ر ئه‌و كارنامه‌و پڕۆژانه‌ی ئه‌و بزوتنه‌وه‌یه بۆ داهاتوو كاری له‌سه‌ر ده‌كرد كه به‌داخه‌وه دوای وه‌فاتی ئه‌و سه‌ركرده‌ی هه‌موو لایه‌ك حیسابی بۆ ده‌كرد، به كوژانه‌وه‌ی ته‌مه‌نی ئه‌و سه‌ركرده، بۆشاییه‌كی گه‌وره له نێو ریزه‌كانی گۆڕان دروست بوو، له‌م روانگه‌وه ئه‌وه‌ی هه‌ستی پێ بكرێ:\nیه‌كه‌م: رێكخه‌ری گشتی دوای نه‌وشێروان مسته‌فا نه‌یتوانیوه ئه‌و رۆڵه بگێڕێ كه هه‌موو ده‌نگه‌كان به‌ده‌نگه ناڕازییه‌كانیشه‌وه له‌ژێر یه‌ك چه‌تر كۆ بكاته‌وه كه ئه‌وه بۆ خودی نه‌وشێروان كارێكی زۆر ئاسان بوو.\nدووه‌م: هه‌وڵه‌كانی گۆڕان له رووی راگه‌یاندنه‌وه به‌ته‌واوی شكستی خواردووه به‌تایبه‌ت دوای داخستنی كه‌ناڵی كه‌ی ئێن ئێن كه بۆ هه‌موو لایه‌نه ئۆپۆزسیۆنه‌كان جۆش وخرۆشی خۆی هه‌بوو، زیاتر گڕو تینی به هاوڵاتیان ده‌دا بۆ ئه‌وه‌ی بوێرانه قسه‌ی خۆیانی تێدا بكه‌ن، كه‌چی به پاساوی به‌شدارییان له حكومه‌ت، ته‌له‌فزیۆنه‌كه‌یان به‌ناوی نه‌بوونی ته‌مویل و خه‌رجی پێویست داخستووه، به‌مه‌یش گۆڕانخوازان و خه‌ڵكی عه‌وامه‌كه نازانێ له‌م حزبه‌دا چی ده‌گوزه‌رێ و كارو چالاكیه‌كان چین؟ ئه‌وه‌ش ساردبوونه‌وه‌یه‌كی ته‌واوی له‌لای هه‌وادارو لایه‌نگرانی دروست كردووه كه هه‌ست به سستی و ساردبوونه‌وه‌و په‌راوێزی بكه‌ن، ئه‌مه‌یش مه‌ترسیه‌كی گه‌وره‌یه كه بۆهه‌ڵبژاردنه‌كانی داهاتوو خه‌ڵك نه‌زانێ ئه‌و بزوتنه‌وه‌ی به چ ئاڕاسته‌یه‌ك كار ده‌كات و دروشمه‌كانی چین! بۆیه ئه‌و حه‌ماسه‌ی جارانیان نابێ به‌په‌رۆشه‌وه بانگه‌شه بكه‌ن و بچنه سه‌ر سندوقه‌كانی ده‌نگدان و ده‌نگی پێ بده‌ن.\nسێیه‌م: به‌ربژێران، ئه‌و به‌ڵێن و سوێنده‌ی له هه‌ڵمه‌تی هه‌ڵبژاردنه‌كان خواردبوویان بۆ ئه‌وه‌ی ببنه داكۆكیكاری چینی چه‌وساوه‌و روو به‌رووی گه‌نده‌ڵی و سته‌مكاران ببنه‌وه‌و هه‌ر له‌به‌ری خه‌ڵك بمێننه‌وه، ئه‌سه‌ف به‌پێچه‌وانه ده‌رچوو كه خودی به‌رپرسانی نێو ئه‌و بزوتنه‌وه نایشارنه‌وه كه ده‌سته‌یه‌ك به‌هۆی ده‌ستگرتن به پۆست و پله‌و پایه‌و به‌رژه‌وه‌ندی خۆیانه‌وه، بوونه‌ته هۆكار تا له داهاتوودا گۆڕان باجی ئه‌وانه بدات، به‌تایبه‌ت وه‌زیره‌كان و له‌نێو وه‌زیره‌كان خودی وه‌زیری دارایی به‌وردو درشتیه‌وه ئاگاداری ئه‌و بارودۆخه نه‌خوازراوه‌یه‌و ده‌زانێ له ده‌روازه سنووریه‌كان و داهاتی نه‌وت و ناوخۆ چی ده‌گوزه‌رێ، كه‌چی بێده‌نگی هه‌ڵبژاردووه‌و پاساو بۆ ڕه‌واییدان به گه‌نده‌ڵیه‌كان ده‌هێنێته‌وه.\nچواره‌م: دوای هه‌ڵپه‌ساردنی كاره‌كانیان له‌لایه‌ن ئه‌ندامانی گۆڕان له ئه‌نجومه‌نی نوێنه‌رانی عێراق له‌گه‌ڵ خودی بزوتنه‌وه‌كه، وه‌ك چاودێران باسی ده‌كه‌ن، بزوتنه‌وه‌ی گۆڕان كه‌وتۆته ناو قه‌یرانێكی گه‌وره‌ی سیاسی و به‌هۆی لادان و به‌لاڕێبردن و ده‌رچوون له خه‌ت و خاڵی رێبازو رێچكه‌ی نه‌وشێروان مسته‌فا، ئیدی درزێكی گه‌وره له‌نێوان ئه‌وان وخه‌ڵك دروست بووه به‌تایبه‌ت بێده‌نگ بوونی جفات له‌و هه‌ڵوێستانه‌ی په‌یوه‌ست بوون به لێبڕینی مووچه‌و دابه‌شنه‌كردنی مووچه له‌كاتی خۆی و زۆر پرسی تر، ئه‌مانه ئه‌وه‌ی لێ ده‌خوێندرێته‌وه یان ئه‌وه‌ته ده‌مچه‌ور كراون، یاخود ناتوانن بڕِیاری یه‌كلاكه‌ره‌وه بده‌ن، مانه‌وه‌ی ئه‌و بارودۆخه به‌وشێوه‌یه‌و نه‌بوونی هه‌ڵوێستێكی روون داهاتووی ئه‌و بزوتنه‌وه به‌ره‌و كه‌نارو دووڕیانی پووكانه‌وه ده‌بات كه من وه‌كو خۆم وای ده‌بینم ئه‌گه‌ر به‌خۆدا نه‌چنه‌وه، ئه‌وا له هه‌ڵبژاردنه‌كانی داهاتوو به‌تایبه‌ت هه‌ڵبژاردنی عێراق ناتوانن ته‌نها كورسیه‌ك بۆ خۆیان مسۆگه‌ربكه‌ن و هه‌رپینه‌و په‌ڕۆیه‌كیش به‌هانایانه‌وه ناچێ تا له‌و قه‌یرانه رزگاریان ببێ و وه‌كوحزبه بچووكه‌كانیان لێ دێت.


كوردی – Biskopsgårdens framtid\nەک ەیادکێتاک ەل ەمەئ .% 2،7 یەژێر ەب ەناکەقۆش ێێرک یەوەندرکزرەب یرایزاوخ، ڵاسمەئ ۆب مێهلیو یەرەبوناخ یەکیرەش\n!ەسەب رتیئ ەیاو نامێپ .نەواود ەل رۆز ،نێدرۆگسپۆکسیب یناکەقۆش یەبرۆز ەل ناکەیرازۆگتەمزخ\nەل ییازەڕان یکێیەوەنووبۆک ۆب نێرکەد تشێهگناب ناکەیچێرک ومەه 18:00 رێمژتاک ەمەشراوچ یژۆر ەوەیەنۆب مەب رەه\n. (Vårväderstorget) تەیرۆتشێدەورۆڤ یەگسیئ ەل مێهلیو یلاکۆل یەگنیسون مەدرەب\nشەریکەی ویڵهێم بەردەوامە لەسەر پلانەکانی بۆ نۆژەنکردنەوەی شۆقەکانی لە گەرەکی بیسکۆپسگۆردێن. کۆمپانیاکە دەڵێت کە ئەوان لە ئیستادا بیر لە نۆژەنکردنەوەی ٦٠ شۆقە دەکەنەوە بۆ هەر ساڵێک. لە هەمان کاتدا ئەوان داوای بەرزکردنەوەی کرێ بە ڕێژەیێکی بەرز دەکەن بۆ ئەو کرێچیە تازانەی کە دەگوازنەوە بۆ ناو شۆقە نۆژەنکراوەکان.\nئێمە وەکو کرێچیەکانی شەریکەی ویڵهێم ئەم شتەمان زۆر بەلاوە سەیرە. ئەم شەریکە بە کرێدەرە لە ئەمڕۆدا بۆ خۆی خاوەنی ڕێژەیێکی بەرفراوان ماڵە لە گەرەکی بیسکۆپسگۆردێن کە لە خزمەتگۆزاریە ئاساییەکان بێبەشن. جا هەر لەبەر ئەوە باشتر وابوو کە ویڵهێم تەرکیزی بخستایێ سەر تواناکانی بۆ رێکو پێک کردنی شۆقەکانی ئێمە بە پیێ ستانداردە پەسەند کراوەکان.\nئێمە ئەمانەوێ هەمووی هەڵەکانوو، کەمووکۆریەکان لە ناو شۆقەکانماندا چارەسەر بکرێت بە بێ ئەوەی کە کرێکانمان بەرز بکرێتەوە. جا هەر لەبەر ئەوە، ئیستا ئێمە دەستمان کردوە بە هەڵمەتێکی راپۆرتدانی هەڵەکان. زیاتر بخوێنیەوە لە:\nلە مانگی دیسامبردا ئەنجۆمەنی گشتی کرێچیەکان، هاوکات لەگەڵ تۆری کرێچیانی بیسکۆپسگۆردێن، وە هەروەها پانترارنا دانیشتنێکیان رێک خست بۆ کرێچیەکانی بانانهوسێن کە کۆلانانەکانی شۆڵد گاتان، وەرمەگاتان، هەروەها ڤەدێر لێکس تۆری دەگرێتە.\nدەرکەوتەکان پیشانیاندا کە بەشێکی زۆر هەڵەو، کەموکۆری هاوبەش لە شۆقەکانی ئەم ناوچەیەدا بوونیان هەیە.\n*٢٦ کەس لە ٢٧ کەسی حازر لە دانیشتنەکەدا باسیان لەوە کرد کە پەنجەرەی شۆقەکانیان کێشەی دزەکردنی هەوا، هەڵم کردن، کەڕوو،درز بردنو هەروەها دانەخستنو، نەکرانەوەیان هەیە. بە هەمان ڕێژە لە کرێچیەکان کێشەی هەواکێشو، گەرمای ماڵیان هەبو،بە شێوەیێک کە شۆقەکان زۆر ساردن.\n*١٧ کەس لە ٢٧ کەسی بەشداربوو ئەوەیان خستە روو کە لە ناوەوەی حەمامەکانیاندا کەڕوو، شێێ، هەروەها رووکەشی بوونی هەیە. نزیکەی هەمان ڕێژە لە کرێچیەکان باسیان لە پلاکی شکاوو، عەرزی سواو کرد. مادام کە ئەم هەڵانە لە زۆربەی شۆقەکان دووبارە دەبنەوە، کەواتە باشتر وایە ویڵهێم بە زووترین کات وە بە بێ بەرزکردنەوەی کرێکان چارەسەری کێشەکان بکات. بۆ ئەوەی کە بگەین بە ئامانج، پێویستە ئێمە لە رێی راپۆرت کردنی هەڵەکان بۆ ماڵپەری ویڵهێم یارمەتیدەر بین بۆ زەقکردنەوەی ئەم کێشانەو، هەروەها کێشەی تر لە ناوچەکە دا.\nلە ماوەی سێ یەکشەمەی داهاتوودا، تۆ دەتوانی لە سەر چۆنیەنی راپۆرتی هەڵەکان، یارمەتی وەرگریت لە دراوسێکانت لە لۆکاڵی ئەنجومەنی گشتی کرێچیان، هەڵکەوتو لە وەرمەگاتانی ١٠ (Värmegatan 10).\nلەم کاتو، رۆژانەی خوارەوە لوکاڵەکە کراوە دەبێت بۆ راپۆرتی هەڵەکان:\nیەکشەمە ١٩ یانوواری، کاتژمێر ١٦:٠٠\nیەکشەمە ٢٦ یانوواری، کاتژمێر ١٦:٠٠\nیەکشەمە ٢ فیبرواری،کاتژمێر ١٦:٠٠\nبە بێ سڵەما نەوەو لە رێێ ئیمایلەوە وێنەی کەمووکۆڕی ناو شۆقەکەت بنێرە بۆ: hyreshusenibiskopsgarden@gmail.com\nتا بەڵکو ئێمە بتوانین رێێ پیشاندانی واقعیاتی ژیانی خۆمان بۆ خەڵکانی تر، زەختەکانمان بۆ سەر ویڵهێم فراوانتر بکەین.وێنەکان لە سەر ئەم پەیجەی خوارەوە بە بێ ناوەنیشانی ئێوە بڵاو دەکرێنەوە، بەڵام بە بە دڵنیایەوە دەکرێت باسمان بۆ بکەن کە لە کام کۆڵاندا دەژین.


جه‌یمس فیلیپس ، شیکه‌ره‌وه‌ی کاروباری ڕۆژهه‌ڵاتی ناوه‌ڕاست له هێره‌تج فاونده‌یشن ده‌ڵێت له‌ژێر فشاری ژماره‌یه‌ک له وڵاتانی عه‌ره‌بی و تورکیا و وڵاتانی ئه‌وروپایی و ئه‌مریکاش ، مۆسکۆ بڕێک هه‌ڵوێستی خۆی هێورکردۆته‌وه، به‌ڵام ئه‌مه به‌و مانایه نییه که ڕوسیا ده‌ستبه‌رداری ڕژێمه‌که‌ی به‌شار ئه‌لئه‌سه‌د بێت.\nبه‌ڕێز فیلیپس ده‌شڵێت پێی وایه له ئێستادا سه‌ره‌تای شه‌ڕی ناوخۆ له سوریادا ده‌ستیپێکردووه و ده‌شێت به‌ره‌و خراپتریش بڕوات، وه‌ک ده‌ڵێت ئاستی توندوتیژیه‌کان له سوریادا ئاماژه‌ن به بوونی شه‌ڕی ناوخۆ.\nله‌سه‌ر بنچینه‌ی وتووێژه‌که‌ی له‌گه‌ڵ جه‌یمس فیلیپس ، شیکه‌ره‌وه‌ی کاروباری ڕۆژهه‌ڵاتی ناوه‌ڕاست له هێره‌تج فاونده‌یشن، به‌ڵێن ساڵح ئه‌م ڕاپۆرته‌ی ئاماده‌کردووه.\nده‌توانن له ڕێی کلیککردنی ئه‌و فایله ده‌نگیه‌ی سه‌ره‌وه‌ی ده‌سته چه‌پ گوێبیستی ته‌واوی ڕاپۆرته‌که بن که ماوه‌که‌ی 5:15 خوله‌که.


دادگاكان سەربەخۆیانە كاری خۆیان دەكەن و بڕیار و حوكمەكانیشیان بەپێی یاسا دەرچواندووە – لڤین پرێس\nشەوی ڕابردووە، لە نامەیەکدا کە بۆ دادگای پیاچوونەوەی هەرێمی کوردستانیان ناردووە، ژمارەیەك پەرلەمانتاری پەرلەمانی کوردستان، داوایان کردووە کە” داوا لە دادگاکەتان دەکەین، بڕیارەکەتان، بڕیاری ژمارە (٤٦٨) لە بەرواری (٢٨ی ٤ی ٢٠٢١) تایبەت بە پیاچوونەوە بە بڕیاری دادگای (تاوانەکانی هەولێر٢) تایبەت بە سزادراوانی پارێزگای دهۆک ڕاست بکەنەوەو سزای هەریەکە لە سزادراوان (شیروان ئەمین، شڤان سەعید، ئەیاز کەرەم، هاریوان عیسا، گوهدار موحەممەد ئەمین) هەڵبوەشێننەوە، لەبەر بوونی ژمارەیەک هەڵە”.\nلە وەڵامدانەوەی ئەو پەرلەمانتارانە، عەبدولسەلام دۆڵەمەری ئەندام پەرلەمانی پارتی لە فراکسیۆنی پارتی لە پەرلەمانی کوردستان، ڕایگەیاندووە” باس لە دادگایی کردنی پینچ کەس لە دادگایەکی هەولێر دەکەن کە خۆیان بە دەمی خۆیان دەڵێن کاریان بۆ پەکەکە کردوەو زانیاری هەواڵگرییان کۆکردۆتەوەو پلانی تیرۆر کردنی پارێزگار و دادوەر و چەندین کەسایەتیان هەبووە”.\nنیفاقی حیزبی‌و سیاسی‌و هەڵوێستی هەندێ پەرلەمانتار\nئەندامی فراکسیۆنی پارتی\nبەداخەوە کە ئەگەر لە هەر شوێن و دامەزراوەیەکی دیکە پێشێلی یاسا و عورفی کار بکریت، دەبیت پەرلەمان بە پێی یاسا و پەیرەوی ناوخۆ بەر مەبنای کاری پەرلەمانی هەوڵی راستکردنەوەو دادپەروەری و نوێنەرایەتی راستەقینەی گەل بکات. نیفاقی سیاسی لەوەدایە بە نموونە ٢٩ پەرلەمانتار دێن لە سەر دەسەلاتی دادوەری بۆ کەیسی پێنچ حوکمدراو یاداشت بلاو دەکەنەوە بەلام لەسەر کوشتنی دەیان خۆپیشاندەر لە سلیمانی و گەرمیان و هەلەبجە و کۆیە و راپەرین وزەیان لێوە نایەت. باس لە دادگایی کردنی پینچ کەس لە دادگایەکی هەولێر دەکەن کە خۆیان بە دەمی خۆیان دەڵێن کاریان بۆ پەکەکە کردوەو زانیاری هەواڵگرییان کۆکردۆتەوەو پلانی تیرۆر کردنی پارێزگار و دادوەر و چەندین کەسایەتیان هەبووە، بەلام ئەم ٢٩ پەرلەمانتارە لەسەر کەیسی لانە و ئامانج بابانی بێ هەڵوێست دەبن. سەیرە ئەم بەریزانە باس لە پێشیلکاری یاسا و لەسەروەری یاسا لە هەولیر دەکەن بەلام بۆ کوشتنی زانای قائمقامی پێشووی سلیمانی و رادەستکردنەوەی مستەفا سەلیمی بێ دەنگی هەلدەبژێرن. زۆر شت هەیە لە سەر ئەم موزایەدە و نیفاقە سیاسیە قسەی لێ بکەین، بەلام وەک ئەندامێکی لیژنەی یاسایی پەرلەمان دەمەوێت هەندی سەرنج لەسەر یاساشکێنی و دەستیوەردانی ئەم ٢٩ پەرلەمانتارە لە کاری دادگاکان بکەم.\nیادداشتی ژمارەیەك لە ئەندامانی پەرلەمانی كوردستان لەمەڕ پەسەندكردنی كۆتایی حوكمی چەند تاوانبارێك لە سنووری پارێزگای دهۆك لەلایەن دادگای باڵای پێداچوونەوەی هەرێمی كوردستان، شكاندنی یاسا و ڕێساكانی كاری پەرلەمانییە و تێپەڕاندنی بنەماكانی دیموكراسیەت، سیستەمی پەرلەمانیی، ئیدارەدان و ڕێكخستنی دەسەڵاتەكانیشە. هەروەها دەستتێوەردان و خۆهەڵقورتاندنە لە كاروباری دەسەڵاتی دادوەریی و دادگاكان، كە بەپێی بنەما دەستووریی و یاساییەكان دەسەڵاتی دادوەری خاوەنی دەسەڵات و تایبەتمەندێتی خۆیەتی. هەروەها شكاندنی پەیڕەوی ناوخۆی پەرلەمانی كوردستانیشە كە بەچەندین شێواز ڕێگریی لە ئەندامانی پەرلەمان كردووە كە خۆهەڵقورتاندن و دەستتێوەردان لە كاروبارەكانی دەسەڵاتەكانی دیكە، بە تایبەتیش دادوەری و دادگاكاندا بكەن.\nهەربۆیە، لەبەر ئەوەی ئەم یادداشتە یاساشكێنی و پابەندنەبوونی پەرلەمانتارانە بەو ڕێسا و یاسا و پەیڕەوەی كە كار و ئەرك و دەسەڵات و بەرپرسیارێتی پەرلەمانتارانی دیاریكردووە، پێویست دەكات پێویست دەكات بە لۆجیك، بنەماكانی دیموكراسی و حوكمڕانی و حوكمەكانی یاسا وەڵام بدرێتەوە.\n(1) لە هەرێمی كوردستاندا بە پابەندبوون بە بنەماكانی دیموكراسیەت و پرەنسیپی جیاكردنەوەی دەسەڵاتەكانی (یاسادانان، جێبەجێكردن، دادوەریی) بنچینەكانی حوكمڕانی و ئیدارەدان ڕێكخراون. ئەمەش بە ساناترین واتایدا ئەوەیە كە نابێت دەسەڵاتێك دەست لە كاروبارەكانی دەسەڵاتەكانی دیكە وەر بدات.\nدروستە بەجێبەجێكردنی سیستەمی پەرلەمانی هەماهەنگی و چاودێریی و پەیوەندیی نەرم و تەواوكاریی لەنێوان دەسەڵاتەكاندا، بە تایبەتیش یاسادانان و جێبەجێكردندا هەیە، بەڵام سنووری جیاكردنەوەی دەسەڵاتەكانیش ڕوونن و لە هیچ بارێكدا هیچكام لە دەسەڵاتەكان بۆیان نییە نە دەستتێوەردان و خۆهەڵقورتاندن لە دەسەڵاتەكانی دیكەدا بكەن، نە خۆیان بەباڵاترو سەرووتر بزانن و خۆیان لەمەوقیعی سەپاندندا ببنین. وەك ئەوەی لە شێوازی نووسینی یادداشتەی ئەو 29 پەرلەمانتارەدا دەبینرێت.\n(2) تایبەت بە كاری پەرلەمان و پەرلەمانتاریش لە كوردستاندا، بە شێوەیەكی تایبەتی، بە پەیڕەوی هەمواركراوی خودی پەرلەمانی كوردستان ڕێكخراوە. بۆیە پێویست دەكات كە پەرلەمانتاران ئەوپەڕی پابەندێتی خۆیان بە یاساكان و بە تایبەتیش بە پەیڕەوی ناوخۆی پەرلەمانەوە ڕەچاو بكەن.\nپەرلەمانی كوردستان ئەگەرچی بەگوێرەی ماددەی (2) لە پەیڕەوی ناوخۆ، “باڵاترین دەسەڵاتی یاسادانان و چاودێردیكردنە”، هاوكات “مەرجەعی سیاسیی و یاساییشە لە كوردستاندا. ” بەڵام تەنها “ئەو دەسەڵاتانە پیادە دەكات” كە لە پەیڕەوی ناوخۆ و “یاسا كارپێكراوە پەیوەنددارەكاندا ئاماژەیان پێكراوە” دەكات. بۆ پەرلەمان و پەرلەمانتاران نییە كە سنووری دەسەڵاتەكانی دامەزاروەكانی دیكەی كوردستان تێپەڕێنن و خۆتێهەڵقورتاندن لە كاروبارەكانیاندا بكەن. زۆر بە دیاریكراویش دەسەڵاتی دادوەری و دادگاكان. ئەمەش بەگوێرەی حوكمی بڕگەی (شەشەم) لە ماددەی (22)ـی پەیڕەوی ناوخۆیی پەرلەمان، لە ئەركە جێگیرەكانی ئەندامانی پەرلەمانە كە “نابێت ئەندام دەست لە كارەكانی هەریەك لە دەسەڵاتەكانی دادوەری و جێبەجێكردن وەر بدات.\n(3) لە كوردستاندا ئەركێكی سەرەكی هەر پەرلەمانتارێك بریتییە لە چاودێریكردن. بەڵام بە گوێرەی حوكمەكانی بڕگەی (شەشەم) لە ماددەی (56)ـی یاسای ژمارە (1)ـی ساڵی 1992 ـی كوردستان و بەشی حەوتەمی پەیڕەوی ناوخۆی پەرلەمان و پیادەكردنی سیستەمی پەرلەمانیی، چاودێریكردن زیاتر چاودێریكردنی دەسەڵاتی جێبەجێكردنە. هەرچی تایبەتە بە دەسەڵاتی دادوەریی و دادگاكان، ئەوا بە حوكمی بڕگەی (سێیەم) لە ماددەی (59)ـی پەیڕەوی ناوخۆ، پەرلەمانتار و لێژنەكان بۆیان نییە لەو بابەتانە بپرسنەوە كە لەبەردەم داداگاندا بێت.\nلەلایەكی دیكەوە بەگوێرەی یاسا پەرلەمانتار بەهیچ شێوەیەك بۆی نییە خۆی لەو بابەتانە هەڵقورتێنێت كە پرسی تاوانكاریین و پەیوەندییان بە كار و پسپۆڕێتی دادگاكانەوە هەیە. ئەمەش بەگوێرەی حوكمی بڕگەی (سێیەم) لە ماددەی (43)ـی پەیڕەوی ناوخۆی پەرلەمان “بابەتە تاوانكارییەكان و هەر بابەتێك لەژێر تێڕوانینی دادگاكاندا بێت نابێتە بابەتی لێكۆڵینەوە لێژنە تایبەتەكانی پەرلەمان.”\nبەشێوەیەكی گشتییش، موماسەرەكردنی مافی چاودێریكردن بەگوێرەی یاسا و پەیڕەوی ناوخۆ ڕێوشوێن و ئسوڵی خۆیی بۆ دیاریكراوە، بەڵام لەم بەیاننامەیەدا ڕەچاوی هیچكام لە ڕێوشوێنەكانی چاودێریكردن نەكراوە.\n(4) بەپێی حوكمی بڕگەی (دووەم) لە ماددەی (24)ـی پەیڕەو ئەندامانی پەرلەمان وێڕای ئەوەی “ئازادی ئاخاوتن و ڕادەربڕینیان لە كاتی ئەنجامدانی كاری پەرلەمانیدا” هەیە، بەڵام دەبێت “ڕەچاوی ڕێزگرتن لە دامەزراوە دەستوورییەكانی هەرێم، لە چوارچێوەی یاسا كارپێكراوەكان بكات”. واتە ئازادی ڕەها بۆ پەرلەمانتار دەستەبەر نەكراوە و سنووری ئازادییەكەی بە سنووری دەسەڵات و تایبەتمەندی دەسەڵات و دامەزاروە یاساییەكانی دیكەی كوردستان، كە بە یاسا دیاریكراوە، كۆتایی دێت.\n(5) دادگاكان سەربەخۆیانە كاری خۆیان دەكەن. بڕیار و حوكمەكانیشیان بەپێی یاسا دەرچواندووە. ڕوونكراوەتەوە كە حوكمی ئەو تاوانبارانە لەبەر بنەمای یاسای ژمارە (21)ـی ساڵی 2003ـی پەرلەمانی كوردستان، یاسای سزادانی عێراقی ژمارە (111)ـی ساڵی 1969 و یاسای ڕێوشوێنەكانی دادگاییكردن ژمارە (23)ـی ساڵی 1971ـی هەمواركراو، بووە. دادگا باڵای تێهەڵچوونەوەش ئەم شێوازە پشتبەستن و حوكمدانەی پەسەندكردووە.\nبۆیە گومانخستنە سەر بێگەردێتی دەسەڵاتی دادوەری كوردستان و دەستتێوەردان لە كاروبارەكانیان مەترسی لەسەر گەلی كوردستان دروست دەكات و ئاساییشی كۆمەڵایەتی دەخاتە مەترسییەوە و متمانەی هاووڵاتیان بە دەسەڵاتەكانی خۆیان لاواز دەكات، نەك دەرچواندنی حوكمێك بەسەر كۆمەڵێك تاوانباردا كە لە حوكمدانیاندا پشت بە بنەما یاساییەكان بەستراوە. بۆیە ئەم هەڵوێستەی ئەم پەرلەمانتارانە پێچەوانەی سوێندنی پەرلەمانتارییە كە بڕگەی (سێیەم) لە ماددەی (12)ـی پەیڕەوە كە پەرلەمانتار سوێند بە خودای گەورە دەخوات كە پارێزگاری لە بەرژەوەندی یە باڵاکانی گەلی كوردستان بکات.\nئەنجومەنی وەزیران لەبارەی سزادراوانی بادینانەوە راگەیەنراوێکی بڵاوکردەوە


הוסף צורת פריטים | بەنداوی دەربەندیخان مەترسی لەسەرە\nوەزیری کشتوکاڵ و سەرچاوەکانی ئاوی حکومەتی هەرێم و بەرپرسانی بەنداوی دەربەندیخان، ئەنجومەنی وەزیران لە مەترسییەکانی سەر بەنداوەکە ئاگاداردەکەنەوە، بەڵام تائێستا وەڵام نەدراونەتەوە. بەنداوی دەربەندیخان لەسەر رووباری سیروان لە پارێزگای سلێمانی دروستکراوە بۆ گلدانەوەی ئاو و کاری ئاودێری و بەرهەمهێنانی وزەی کارەبا. ئه و بەنداوە دەبوایە پانزە ساڵ پێش ئێستا نۆژەن بکرایەتەوە، بەڵام تا ئێستا نۆژەن نەکراوەتەوە. لەسەرەتای وەرزی باران بارینی ئەمساڵدا شاخێکی نزیک بەنداوەکە بەشێکی داڕوخاو کەوتە ناو بەنداوەکە، لە ئێستادا بەرپرسانی بەنداوەکه و وەزارەتی کشتوکاڵ بەمەبەستی رێگەگرتن لە دوبارە بونەوەی کێشەی له و جۆره و دورخستنەوەی مەترسییەکان لەسەری بەنداوەکه و پاککردنەوەی، داواکارییەکیان خستوەتە بەردەم ئەنجومەنی وەزیران. عەبدولستار مەجید وەزیری کشتوکاڵ و سەرچاوەکانی ئاو لە حکومەتی هەرێمی کوردستان بە خەندانی راگەیاند "ماوەی مانگێگ زیاترە بە نووسراوی فەرمی ئەنجومەنی وەزیرانی حکومەتی هەرێممان لە مەترسییەکانی سەر بەنداوی دەربەندیخان ئاگادارکردووەتەوە، بەڵام وەڵامیان نەبووە". وەزیری کشتوکاڵ رونیشیکردەوە، لەنووسراوەکە گوژمەی پێویست بۆ نۆژەنکردنەوەی خراوەتەڕوو، جەختیشیکردەوە، ئەرکی حکومەتی هەرێمە پەلە بکات لە نۆژەنکردنەوەی بەنداوەکه و پارەی پێویستی بۆ پەیدا بکات، وەک چۆن ئێستا هەموو هەوڵێک دەدات بۆ پەیداکردنی نیو موچەی فەرمانبەران، دەکرێت کاریش بۆ پەیدا کردنی گوژمەی پێویست بکات بۆ نۆژەنکردنەوە ئه و بەنداوە. چاوەڕواندەکرێت سبەینێ لیژنەیەکی سەر بە ئەنجومەنی وەزیران سەردانی بەنداوی دەربەندیخان بکات، بەمەبەستی بینینی کێشەکان و بڕیاردان لەسەر نۆژەنکردنەوەی. رەحمان خانی بەڕێوەبەری بەنداوی دەربەندیخان بەخەندانی راگەیاند "دەبێت بەنداو بەردەوام نۆژەن بکرێتەوە بۆ ئەوەی ئه و کێشانەی روبەڕووی دەبێتەوە چارەسەر بکرێن و زیاتر نەبن، بەڵام بەهۆی قەیرانی داراییەوە دوو ساڵە هیچ بڕە پارەیەک بۆ نۆژەنکردنەوەی تەرخان نەکراوە". وتیشی "مەترسی زیادبونی کێشەکان هەیە ئەگەر چارەسەر نەکرێن، به و پێیەی بەنداوەکە ئاوێکی زۆری گلداتەوە کە کۆڵێکی قورسە لەسەری، بەڵام ناگاتە ئاستی مەترسی داڕوخان". لە ساڵی 1953 دا کۆتایی بە لێکۆڵینەوەکان هاتووە بۆ دروستکردنی بەنداوی دەربەندیخان لە 1954 دا دەستکراوە بە دیزاینکردن و لە 1955 دا گرێبەستکراوە بۆ جێبەجێکردنی، کۆمپانیای دیزاینەرو راوێژکاری جێبەجێکردن (کۆمپانیای هارزای ئەمەریکی) بووە، جگەلە کۆمپانیا ئەمەریکییەکان چەندین کۆمپانیایەکی فەرەنسی و رۆمانی بەشداربوون لە جێبەجێکردنی بەشە جیاوازەکانی بەنداوەکەدا، لە 23-11-1961 بەنداوی دەربەندیخان کراوەتەوە. بەنداوی دەربەندیخان بەنداوێکی گڵ بەردینە، کرۆکی قوڕه و شانەکانی پڕکراوەی بەرده و بەرزییەکەی 128 مەتره و درێژییەکەی 535 مەترە، پانییەکەی لە بنەوە 500 مەتره و لە سەرەوە 17 مەترە، توانای گلدانەوەی (3 ملیار م3) ئاوی هەیە، بەڵام بەهۆی 55 ساڵ تەمەنی بەنداوەکەوە توانای گلدانەوەی کەمبووەتەوه و بۆ (2٫57 ملیار م3)، بەرزترین ئاستی کارپێکردنی لەڕووی دەریاوە 485 مەترە. بەنداوەکە سێ یەکەی کارۆئاوی بەکارهێنانی کارەبایی لەسەره و توانای هەریەکەیان (83 مێگاوات/ سەعات) ە، لە بەرزترین ئاستی بەنداوەکەدا، سێ دەرچەی ئاودێری لەسەرە هەریەکەیان (175 م3 لە چرکەیەکدا) ئاوی پێدا تێپەڕدەبێت، کە لەکاتی پێویستدا ئاو بۆ خوارووی بەنداو بەربدرێتەوە، 3 کەناڵی زیاد ئاوی (سپیڵ وەی) هەیە کە لەوەرزی لافاودا توانای تێپەڕاندنی (1900م3 یە لە چرکەیەکدا)، بۆ هەریەکەیەکیان کە لەوەرزی لافاودا بۆ کردنە دەرەوەی ئاوی زیادە بەکار دەهێنرێت. ڕووباری سیروان کە لە ناوچە شاخاوییەکانی کوردستانی رۆژهەڵاتەوە شۆڕدەبێتەوە 68% ی داهاتی ئاوی دەربەندیخان پێکدەهێنێت و %14 ی بەشەکەی دیکەی لەناو سنوری ئێرانەوە دێت و 18% ی کە دەمێنێتەوە لە (زەڵم و ریشێن و سەراو و چەمەکانی تری شارەزور) ەوە دێن. روبەری ئه و ناوچانەی کە ئاوی لێدەڕژێتە ناو بەنداوی دەربەندیخان برتییە لە (17850 کم دووجا). - 09-05-2016


ئه‌مڕۆ كۆنفرانسه ناوخۆییه‌كانی بزوتنه‌وه‌ی گۆڕان ده‌ستپێده‌كه‌ن\n3/11/2014 10:20:24 AM\nئه‌مڕۆ كۆنفرانسه ناوخۆییه‌كانی بزوتنه‌وه‌ی گۆڕان، به دروشمی (له‌پێناو خه‌ڵكدا به‌ره‌و كۆمه‌ڵگایه‌كی شارستانی)، له قه‌زای سۆرانه‌وه ده‌ستپێده‌كه‌ن و له‌كۆتایی مانگدا به كۆنفرانسی سلێمانی كۆتاییان دێت.\nشه‌ماڵ عه‌بدولوه‌فا ڕێكخه‌ری ژووری په‌یجوریی بزوتنه‌وه‌ی گۆڕانیش به KNN ڕاگه‌یاند: ئه‌مڕۆ كۆنفرانسه ناوخۆییه‌كانی بزوتنه‌وه‌ی گۆڕان له 32 قه‌زاو شاری هه‌رێمی كوردستان، ده‌ست پێده‌كه‌ن و تا كۆتایی ئه‌م مانگه به‌رده‌وام ده‌بن.\nڕێكخه‌ری ژوری په‌یجوریی گۆڕان ڕونیشیكرده‌وه، كۆنفرانسی قه‌زاكان، به‌شێكه له ڕاسپارده‌كانی كۆنگره‌ی نیشتیمانی بزوتنه‌وه‌ی گۆڕان و خۆ ئاماده‌كردنیشه بۆ هه‌ڵبژاردنه‌كانی ئه‌نجومه‌نی نوێنه‌رانی عێراق و پارێزگاكانی هه‌رێم.\nبه‌پێی زانیارییه‌كانی KNN له‌دوای هه‌ڵبژاردنی په‌رله‌مانی عێراق و ئه‌نجومه‌نی پارێزگاكان, بزوتنه‌وه‌ی گۆڕان ئاماده‌كارییه‌كان بۆ هه‌ڵبژاردنی ده‌سته‌ی به‌ڕێوه‌بردنی قه‌زاكان و بازنه‌كان و باژێڕوانه‌كان ده‌ست پێده‌كات, كه به‌پێی ده‌ستوری ناوخۆیی بزوتنه‌وه‌ی گۆڕان، پێویسته ساڵانه ئه‌و هه‌ڵبژاردنانه به‌ڕێوه بچن.


له كانوونی یه‌كه‌م توركیا سه‌رجه‌م گه‌شته ئاسمانییه‌كانی له‌گه‌ڵ عێراق ئاسایی ده‌كاته‌وه\n:: PM:12:34:21/11/2020 \nله مانگی داهاتووه‌وه هاووڵاتییانی هه‌رێمی كوردستان و عێراق له ڕێی فڕۆكه‌خانه‌كانی هه‌ولێر و سلێمانی و به‌غدا، به چه‌ندان هێڵی جیاواز ده‌توانن هه‌فتانه چه‌ندان گه‌شتی ئاسایی ئه‌نجامی بده‌ن بۆ توركیا و له‌وێشه‌وه بۆ سه‌رانسه‌ری دنیا.\nئه‌مڕۆ شه‌موو 21ی تشرینی دووه‌م، ڕێوان عه‌بدوڵا به‌ڕێوه‌به‌ری كۆمپانیای سه‌فاری بۆ گه‌شتوگوزار به "وشه"ی ڕاگه‌یاند، "له 18ی كانوونی یه‌كه‌می داهاتووه‌وه هاووڵاتییانی هه‌رێمی كوردستان و عێراق له ڕێی فڕۆكه‌خانه‌كانی هه‌ولێر و سلێمانی و به‌غدا به چه‌ندان هێڵی جیاواز ده‌توانن هه‌فتانه چه‌ندان گه‌شتی ئاسایی ئه‌نجامی بده‌ن بۆ توركیا و له‌وێشه‌وه بۆ سه‌رانسه‌ری دنیا".\nزیاتر گوتی، "هاووڵاتییان ده‌توانن له‌سه‌ر هێڵه‌كانی ئاسمانی توركیش ئیرلاین و عێراقییه و بیكاسۆس له فڕۆكه‌خانه‌ی سلێمانی یان هه‌ولێر یان به‌غدا، هه‌فتانه چه‌ندان گه‌شت هه‌یه و گه‌شت بكه‌ن بۆ ئیستانبوڵ به‌بێ ئه‌نجامدانی پشكنینی ڤایرۆسی كۆرۆنایش."\nڕوونی كرده‌وه، "گه‌شته‌كانی هێڵی ئاسمانی توركیش ئیرلاین هه‌موو ڕۆژانێكی هه‌ینی و دووشه‌ممان له فڕۆكه‌خانه‌ی سلێمانی، هه‌روه‌ها هه‌موو ڕۆژانێكی شه‌موو و سێشه‌م و پێنجشه‌م له فڕۆكه‌خانه‌ی هه‌ولێر ئه‌نجام ده‌درێن، گه‌شتی عێراقییه‌ش هه‌فتانه ته‌نیا یه‌ك گه‌شت و بۆ ئیستانبوڵه، هێڵی بیكاسۆس یه‌كه‌م گه‌شتی پێچه‌وانه‌ی له هه‌ولێره‌وه ده‌بێت ڕۆژی هه‌ینی 18ی مانگی داهاتوو".\nدوای زیاتر له یه‌ك ساڵ له به‌رده‌وامی ڕاگرتنی گه‌شته‌كان به‌هۆی ڕێگری له بڵاوبوونه‌وه‌ی ڤایرۆسی كۆرۆنا، گه‌شته‌كان له سه‌رانسه‌ری دنیادا هه‌وڵ ده‌درێت بۆ نیمچه ئاسایی بگه‌ڕێنرێته‌وه، ئه‌گه‌رچی له هه‌ندێك وڵاتی ئه‌وروپی جارێكی تر گه‌شته‌مان وه‌ستێنراون.


نووسینی: عه‌بدولرحمن موسته‌فا\nوه‌رگێڕانی له عه‌ره‌بییه‌وه: derun.org\nژماره و ئاماره‌کان ئه‌وه نیشان ده‌ده‌ن که سایته رووت وسێکسییه‌کان له ئینته‌رنێتدا بره‌ویان بردۆته‌وه و خه‌ڵکی له هه‌موو جێگایه‌کی جیهاندا سه‌ردانیان ده‌که‌ن و هه‌ندێک له‌و کاسانه‌ش تووشی خووگریی (ادمان) بوونه، لێره‌دا هه‌وڵده‌ده‌ین چاوێک به ئاستی ئه‌م دیارده‌یه‌دا بخشێنین  و چۆن بتوانین نه‌بین به دیلی خووگری ئه‌و جۆره سایتانه. به‌ڵام پێشه‌کی با ته‌ماشایه‌کی هه‌ندێک له‌و ژماره و ئامارانه بکه‌ین بۆ ئه‌وه‌ی رووناکی بخه‌ینه سه‌ر باسه‌که.\n- ئایا ده‌زانی به سه‌ردانی هه‌ر سایتێکی رووت له ئینته‌رنێتدا به‌شداری له پته‌و کردنی پیشه‌زازییه‌ک ده‌کرێت که قه‌واره‌که‌ی نزیکه‌ی 57 ملیار دۆلاری ئه‌مه‌ریکییه، ئه‌و پیشه‌زازییه‌ش به پا‌ڵپشتی ئه‌و گه‌نجانه‌وه پشت ئه‌ستووره که به‌ده‌نگ ئه‌و کاڵایه‌وه ده‌چن که ده‌خرێته‌ڕوو ؟\n- ئایا ده‌زانی، له هه‌ر چرکه‌یه‌کدا 89 دۆلاری ئه‌مه‌ریکی له‌م پیشه‌زازییه‌دا خه‌رج ده‌کرێت ؟\n- ئایا ده‌زانی، راده‌ی سایته رووته‌کان له تۆڕی ئینته‌رنێتدا 12% ی تێکڕای سایته‌کانی جیهان ده‌گرێته‌وه و 89% ی ئه‌و سایتانه ئه‌مه‌ریکیین ؟\n- ئایا ده‌زانی مانگانه 72 ملیون که‌س سه‌ردانی ئه‌و سایتانه ده‌که‌ن ؟\n- ئایا رۆژانه چوار ئیمایلی رووتت له‌سه‌ر ئیمایل ئادرێسه‌که‌ت پێناگات؟ ئه‌وه‌ش حاڵی زۆربه‌ی ئه‌وکه‌سانه‌یه که ئینته‌رنێت به‌کار ده‌هێنن ؟\nئه‌م ژماره و ئامارانه زۆر قه‌به‌ن، به‌ڵام ئه‌گه‌ر به ئاکامه‌کانیاندا بچینه‌وه، ده‌بینین ژماره‌ی ئه‌و که‌سانه‌ش زۆرن که له بوواره جیاجیاکانی ئنیته‌رنێتدا چالاکن و به‌شداری له به‌هێزکردنی ئه‌و پیشه‌زاییه ناکه‌ن و ریکلامی بۆ ناکه‌ن، به‌وه‌ی که به هیچ شێوه‌یه‌ک سه‌ردانی ئه‌و سایتانه ناکه‌ن.\nبه‌ڵام ئه‌وه‌ی، سه‌ردانی ئه‌و سایتانه ده‌کات، ده‌بێت به‌خۆیدا بچیته‌وه و بزانێت که ئایا گه‌یشتۆته خووگریی یان نا، بۆ ئه‌و مه‌به‌سته‌ش ده‌بێت وڵامی ئه‌م پرسیارانه بداته‌وه:\n1. ئایا کاره‌که‌م یا خوێندنه‌که‌م به‌هۆی سه‌ردانی ئه‌و سایتانه، کاری تێکراوه؟\n2. ئایا هه‌فتانه چه‌ند کاتژمێر له به‌دواچوونی ئه‌و سایتانه له کۆی گشتی ئه‌و کاتانه‌ی که ئینته‌رنێتیان تێدا ده‌که‌م به‌سه‌رده‌به‌م ؟\n3. ئایا ژیانی خێزاندارێتیم، یا ژیانی ژن و مێردایه‌تیم به‌شێوه‌یه‌کی خراپ کاری تێکراوه ؟\nبۆ ئه‌وی به‌ره‌نگاری ئه‌م گوێره خووگرییه ببینه‌وه چه‌ند رێگایه‌کمان له‌به‌رده‌مه:\n- له کاتی ئینته‌رنێت کردن تا بۆت ده‌رکرێت با خه‌ڵکت له ده‌ور بێت و چاویان له شاشه‌ی مۆنیتۆره‌که‌ت بێت.\n- پێداچوونه‌وه‌ی ئه‌و کارانه‌ی که مرۆڤ رۆژانه له‌سه‌ر ئینته‌رنێت ده‌یانکات، چ بۆ فێربوون بێت یا بۆ خۆشی، هه‌وڵ بدرێت کار و چالاکی به‌سوود بکرێت و به‌شداری له‌و کارانه بکرێت که سوودی بۆ خه‌ڵکی هه‌یه.\n- هه‌وڵبدرێت چالاکی تر بکرێت دوور له کۆمپیوته‌ر، وه‌کوو وه‌رزش و خۆێندنه‌وه و فێربوون هه‌روه‌ها په‌یداکردنی هاوڕێی نوێی.\n- له کاتی تووڕه‌یی و سغڵه‌تیدا یا به‌بێ ئامانج نه‌چیته سه‌ر ئینته‌رنێت.\n- بیر له ئاکامه خراپه‌کانی چوونه سه‌ر ئه‌و سایتانه بکه‌ره‌وه.\n- به‌کارهێنانی ته‌کنیک بۆ رێگاگرتن له چوونه سه‌ر ئه‌و سایتانه وه‌کوو هه‌ندێک به‌رنامه که ئه‌و سایتانه ده‌گرن، هه‌ڵبه‌ته چاکتر وایه، به‌بێ ئه‌و که‌ره‌ستانه مرۆڤ خۆی نه‌چێته سه‌ریان به‌تایبه‌تی ئه‌گه‌ر ئه‌و مرۆڤه ته‌مه‌نی هه‌بوو.\nباری به‌شى ده‌روونى‌ـ نه‌خۆشخانه‌ی هه‌ولێر\nنووسینی: دیار مه‌لا گچكه\nپه‌رستیاری كارامه له به‌شی ده‌روونی له\nگومانى تێدانیه به‌شى ده‌روونى، سه‌رباری بوونی هه‌ندێک تایبه‌تمه‌ندی، هه‌روه‌كو به‌شه‌كانی ترى نه‌خۆشخانه گرنگه. ئه‌گه‌ر به گشتی به‌راوردێک بكه‌ین، هیچ جیاوازیك به‌دى ناكه‌ین له نێوان به‌شه‌كانى نه‌خۆشخانه، جگه له‌وه‌ی له هه‌ر یه‌ك له‌و به‌شانه به که‌رسته و شێوازی جیا چاره‌سه‌رى نه‌خۆش ده‌كرێ.\nدیاره كۆمه‌ڵێک فاكته‌ر و كه‌م و كوڕى و ئاریشه له بوارى كارگێڕى و زانستى و په‌یوه‌ست به نه‌خۆش بوونه‌ته هۆى سیستى و لاوازى و فه‌رامۆش كردنى به‌شى ده‌روونى و بایه‌خ نه‌دان به تووشبوان به نه‌خۆشیه ده‌روونی‌یه‌كان. لاى هه‌موومان ئاشكرایه میکانیزمی کارکردن و چاره‌سه‌ركردنى نه‌خۆش و خزمه‌ت كردنى له سیسته‌مى تازه‌ى وڵاتانى پێشكه‌وتووى ئه‌وروپا و ئه‌مریكا له سه‌ر بناغه‌ى کاری به‌کۆمه‌ڵ(ستاف)ه. دیاره هیچ لایه‌نێک له نێو ستافى یه‌كه‌ى ده‌روونى ناتوانێت به‌بێ ئه‌وانى تر خزمه‌ت و چاره‌سه‌رى نه‌خۆشه ده‌روونیه‌كان بكات. واته ئه‌گه‌ر به‌م پرینسیبه بڕِوانیه شێوازی کارکردنی به‌شى ده‌روونى ده‌بێ کارمه‌ندانی(پزیشكى ده‌روونی، په‌رستیارى ده‌روونى، توێژه‌ره‌وه‌ى كۆمه‌لاَیه‌تى و ده‌روونناس) وه‌ك یه‌ک تیم به هه‌ما‌هه‌نگى له گه‌ڵ یه‌كتر کاربکه‌ن. به‌بێ ئه‌مه ناتوانی خزمه‌ت و چاره‌سه‌رى تووشبوان به نه‌خۆشى ده‌روونى بكه‌یت.\nله‌به‌ر ئه‌م هۆیانه‌ش ئه‌وانه‌ى له بوارى نه‌خۆشیه ده‌روونیه‌كان كارده‌كه‌ن ناتوانن رِۆڵى خۆیان له بواره‌كانى پیشه‌ى خۆیان به گشی و به تایبه‌تى له هۆشیاریی ته‌ندروستی کۆمه‌ڵگا سه‌باره‌ت به نه‌خۆشیه ده‌روونیه‌كان ببینن. تا ئه‌وساته‌ى ئێستاش(نه گۆڤار، نه به‌رنامه‌یه‌كى ته‌له‌فزیۆنى و نه رِادیۆیه‌ك) نیه تایبه‌ت بێت به هۆشیاركردنه‌وه یا رێنمایى کردنى كۆمه‌ڵگا له باره‌ی نه‌خۆشیه ده‌روونیه‌كان. هه‌روه‌ها تاكو ئێستا به هیچ شێوه‌یه‌ك هه‌ما‌هه‌نگیه‌ك یاخود پیشنیارێك نیه بۆ پته‌و کردنی په‌یوه‌ندی له نێوان پزیشكانى ده‌روونى یاخود وه‌زاره‌تى ته‌ندروستى له گه‌ڵ وه‌زاره‌تى په‌روه‌رده. ئه‌مه زۆر گرنگه به تایبه‌تی به په‌یوه‌ست به خوێندنگا‌كانى كوردستان له هه‌موو قۆناغه‌كانى كه پێویستیان به(توێژینه‌وه) هه‌یه, له كاتێكدا خوێندكارانی کوردستان چه‌ندین گرفت و كێشه‌ى ده‌روونى و کۆمه‌ڵایه‌تیان هه‌یه كه كاری نێگه‌تیڤی به سه‌ر وانه‌كانیان هه‌یه و ده‌بێته هۆى دواكه‌تنى خوێندكار له خوێندنگا. ده‌ره‌نجامی ئه‌مانه و سه‌رباریش ده‌بینین تێڕوانینى كۆمه‌ڵگاى ئێمه جۆره بێ ئاگایی و ناهۆشیاری له بووارى نه‌خۆشیه ده‌روونیه‌كان لێ به‌دى ده‌كرێت. كه‌سانێک كه بیانه‌وێ سه‌ردانى پزیشكى ده‌روونی بكه‌ن كۆمه‌ڵگا به چاوێكى نزم سه‌یریان ده‌كات و به (شێتى) داده‌نێن. یان زۆرن ئه‌و كه‌سانه‌ى كه تووشى نه‌خۆشى ده‌روونى بوونه و به (ترس و شه‌رمه‌وه) سه‌ردانى پزیشك ده‌که‌ن. هه‌ر له ئه‌نجامى ئه‌م (ترس و شه‌رمه‌وه) بارى ده‌ر‌وونى ئه‌و مرۆڤه ئاڵۆزتر و روو له خراپى ده‌چێ، ناچار له زۆر باردا سه‌ردانى شاره‌كانى ترى كوردستان ده‌كه‌ن بۆ چاره‌سه‌ركردنى نه‌خۆشیه‌كه‌یان . دیاره ئه‌م جۆره كه‌سانه به هۆى قسه و ره‌فتار و وته ناشیرینه‌كانى كۆمه‌ڵگا سه‌فه‌رى شاره‌كانى ترى كوردستان و هه‌نده‌ران ده‌كه‌ن.\nدیاره لاى هه‌موومان ئاشكرایه هه‌موو كه‌سێك و كه‌سایه‌تیه‌ك ته‌نانه‌ت له نێو هه‌موو چین و توێژێک ئه‌وانه‌ى خاوه‌ن بڕِوانامه و رِۆشنبیرن ئاماده‌باشیان به توشبوون به نه‌خۆشیه ده‌روونیه‌كان تێدایه. بۆیه هه‌روه‌كو له سه‌ره‌تاوه ئاماژه‌م پێكرد به پله‌ى یه‌كه‌م پزیشكى ده‌روون رِۆڵى خۆیان نه‌بینیوه له پێشچوونى پرۆسه‌ى هۆشیار کردنه‌وه‌ی كۆمه‌ڵگا. وه‌زاره‌تى ته‌ندروستى به تایبه‌تى رِاگه‌یاندى ئه‌م وه‌زاره‌ته زۆر كه‌مته‌رخه‌مه له بووارى رِاگه‌یاندن به تایبه‌تى له بووارى هۆشیار كردنه‌وه‌ى كۆمه‌ڵگا و رِێنمایى كردنیان به تووش نه‌بوونیان به نه‌خۆشیه ده‌روونیه‌كان و ره‌خساندنی بووار و ئاسانکاری بۆ هه‌ر که‌سێک هه‌ست بكات كه بارى ده‌روونی ئاڵۆزه به‌بێ ترس و شه‌رم سه‌ردانى پزیشكى ده‌روونی بكات.\nئه‌گه‌ر به شێوه‌یه‌کی گشتی بڕِوانینه كه‌م و كوڕِى به‌شى ده‌روونى و ئه‌و فاكته‌رانه‌ى كه بوونه‌ته هۆى ئاست نزمى زانستى ده‌روون و كارگێرى و راگه‌یاندن. ده‌كرێت بیكه‌ین به چه‌ند خاڵێكه‌وه.\n1. نه‌بوونى توێژه‌روه‌ى كۆمه‌ڵایه‌تى و سایكولوجست: به‌داخه‌وه رێژه‌یه‌كى زۆر له توشبووان به نه‌خۆشى ده‌روونى پێویستیان به (توێژه‌روه‌ى كۆمه‌ڵایه‌تیه) بۆ هه‌ردوو ره‌گه‌ز، هه‌یه، چونكه چاره‌سه‌ری كۆمه‌ڵایه‌تى له زۆر باردا پاڵپشت و به رێژه‌ی شێوه‌کانی تری چاره‌سه‌ری گرینگه. زۆر نه‌خۆشیش هه‌ن پێویستیان به(چاره‌سه‌رى ده‌روونى)یه، ئه‌مه‌ش گرفتێكى گه‌وره‌ی ئه‌م به‌شه‌یه كه تاكو ئێستا چاره‌ى نه‌كراوه. هه‌ریه‌ک له‌مانه‌ش به جیا تایبه‌ته به خودى ده‌رچووانى كۆلێژى ئاداب له به‌شى كۆمه‌ڵناسی و ده‌روونزانی. له وڵاتانى ده‌ره‌وه زۆر له‌پاڵ ده‌رمان بایه‌خ به چاره‌سه‌رى ده‌روونى و کۆمه‌ڵایه‌تی و شێوه‌کانی تری چاره‌سه‌رکردن ده‌ده‌ن، وه‌ک چاره‌سه‌رکردن به رووناکی، مۆسیقا، خه‌وزڕاندن، کاری هونه‌ری، کارپێکردن، ... هتد.\n2. به‌پێى رِاپۆرته‌كانى رێكخراوه‌کانی ته‌ندروستى جیهانی رِێژه‌ى مردن و نه‌ساغیى له‌و وڵاتانه‌ى كه په‌رستیاریى تیایدا پێشكه‌وتووه ئێجگار كه‌متره له و وڵاتانه‌ى كه په‌رستیاریى تیادا پشت گوێ خراوه. نه‌بوونى كه‌سایه‌تى (په‌رستار) بۆ هه‌ردوو ره‌گه‌ز (نێر و مێ) بۆشایی‌یه‌كى به‌رچاوى هه‌یه له به‌شى ده‌روونى به تایبه‌تى بۆ ره‌گه‌زئ مێ. ساڵانه ده‌یان خوێندكار و قوتابى له زانكۆى په‌رستارى و په‌یمانگا‌كانى كوردستان بڕِوانامه وه‌رده‌گرن به‌ڵام كه‌س ئاماده‌نیه له به‌شى ده‌روونى دامه‌زرێت. هۆیه‌كه‌ش ئه‌وه‌یه که تێروانینیان بۆ به‌شى ده‌روونى تێروانینێکى هه‌ڵه‌یه. هۆكارێكى تر ده‌گه‌رێته‌وه بۆ باری كارگێرى. په‌رستیاره‌کانى ئه‌م به‌شه هیچ پێشینه‌یه‌کی ئه‌کادیمی یا زانستی‌یان له بوارى ده‌روونناسی و ده‌روونسازی و شاره‌زایی‌یه‌کیشیان له باره‌ی نه‌خۆشی‌یه ده‌روونیه‌کانه‌وه نی‌یه. هۆكه‌شى ده‌گه‌رێته‌وه بۆ نه‌بوونى خول یا به‌شی تایبه‌ت له په‌یمانگا و كۆلێژه‌كان بۆ پێگه‌یاندنی په‌رستارى ده‌روونى. بۆیه ناكرێت به‌و په‌رستیارانه‌ی که له به‌شى ده‌روونى خزمه‌ت ده‌كه‌ن بڵێین (په‌رستارى ده‌روونى). هه‌روه‌ها گرفتێكى ترى ئه‌م به‌شه نه‌بوونی پاڵپشتی و هاندانه بۆ خۆپێگه‌یاندن و هۆشیارکردنه‌وه.\n3. حكومه‌تى هه‌رێمى كوردستان به تایبه‌تى وه‌زاره‌تى ته‌ندروستى زۆر كه‌م ته‌رخه‌م بووه بۆ دابین كردنى پێداویستی چاره‌سه‌رى تازه وه‌ك (حه‌ب و ده‌رمان). له‌وه‌ته‌ى ئه‌م به‌شه كراوه‌ته‌وه هه‌روه‌كو خۆیه‌تى، هیچ گۆڕِانكاریه‌كى لێ به‌دى ناكرێ. له بیرمان نه‌چێ كۆمه‌ڵێک خێزان هه‌ن له‌م شاره هه‌موو ئه‌ندامه‌كانى ئه‌و خێزانه به شێوه‌یه‌کی بۆماوه‌یی نه‌خۆشى ده‌روونیان هه‌یه، به زۆریش درێژخایه‌نن. مانگانه ته‌نها دوو جار ده‌توانن ده‌رمان له به‌شى رِاوێژكارى ده‌روونى وه‌رگرن. ئه‌و چاره‌سه‌ریانه كه‌م و كوڕِى زۆر تێدایه یاخۆد هه‌ر بێ چاره‌سه‌رییه، یان ئه‌گه‌ر هه‌شبێ ته‌نها به‌شى یه‌ك هه‌فته‌یه. نه‌خۆش ئه‌و چاره‌سه‌ریانه‌ى كه وه‌ریان ده‌گرێ هه‌مان چاره‌سه‌رى ساڵانی هه‌شتا‌كانه. رێژه‌ى ده‌رمانه‌کان له پێنج شه‌ش جۆر بۆ هه‌موو جۆره نه‌خۆشیه‌كان وه‌ك (شیزۆفرینیا، خه‌مۆکی، هیستریا و مانیا) تێناپه‌ڕێت. زۆر جاریش له نه‌خۆشخانه ده‌ست ناکه‌وێت. بۆیه نه‌خۆش ناچاره بۆ خۆى له ده‌ره‌وه بیانکڕێت. هه‌ندێ جاریش له به‌ر بێ‌ده‌رامه‌تی، نه‌خۆش واز له به‌كارهێنانی ده‌هێنێت. یان ده‌بینین زۆر جار له بازاڕه‌كانى ده‌ره‌وه‌ش ئه‌و ده‌رمانانه نیه. یان ئه‌گه‌ر هه‌شبێ گران به‌هایه. بۆیه له ئه‌نجامى نه‌بوونى ده‌رمان سه‌ر له‌نوێ نه‌خۆشیه‌كه‌یان هه‌ڵده‌داته‌وه. زۆربه‌ى ئه‌و حه‌بانه‌ى لێره به كارده‌هێنرێ له وڵاتانى ده‌ره‌وه ئه‌و جۆره حه‌بانه كه‌م باوی ماوه. چونكه جۆرى حه‌بى تازه و باشتر هه‌یه. ئه‌و چاره‌سه‌ریانه كه له بازاڕى ده‌ره‌وه هه‌یه حكومه‌تى هه‌رێم، به تایبه‌تى وه‌زاره‌تى ته‌ندروستى زۆر كه‌مته‌رخه‌مه بۆ دابین كردنى یاخود كڕِینى.\n4. یه‌كێك له‌و فاكته‌رانه‌ی كه ده‌بێته هۆى ئارامى و پاڵپشت بۆ چاره‌سه‌ركردنى كێشه‌ى ده‌روونى مۆسقایه. مۆسیقا دامركانه‌وه‌ى هه‌ستى مرۆڤه له كاتى هه‌ڵچوون و ئاڵۆزبوونى ده‌روونى، مرۆڤ به گشتى و نه‌خۆش به تایبه‌تى رِۆژانه پێویسته گوێ رِاگرى مۆسیقا بێت, به ئاوازى خۆش و به جۆش مرۆڤ له ناخیدا هه‌ست به حه‌سانه‌وه‌ى ده‌روونی ده‌كات. به داخه‌وه ئه‌م چاره‌سه‌ریه له به‌شى ده‌روونى بایه‌خى پێ نادرێ به‌ڵكو له بنه‌رته‌وه هه‌ر بوونى نیه.\n5. نه‌بوونى به دواداچوون: له پاش ده‌رچوونى نه‌خۆش له به‌شى ده‌روونى. نه‌بوونى (تیمێكى) تایبه‌ت بۆ هاوكارى كردنى نه‌خۆش و به‌دواداچوونى. یه‌کێک له گرفته‌کانی نه‌خۆشى ده‌روونی له‌وه‌دایه، پاش ده‌رچوونى له نه‌خۆشخانه په‌یوه‌ندى به ستافى یه‌كه‌ى ده‌روونى نامینێ. ئه‌مه‌ش زۆر جار ده‌بێته هۆى ناڕێكى شێوازى وه‌رگرتنى ده‌رمان و فه‌رامۆش كردنى رِێنمایی‌یه‌كانى پزیشك و په‌ستیار. ئه‌م تیمه له پاش ده‌رچوونى نه‌خۆش له یه‌كه‌ى ده‌روونى ده‌بێ هاوكارى نه‌خۆشه‌که بکه‌ن له هه‌موو بووارێكه‌وه. هه‌ر بۆیه ده‌بینین زۆربه‌ى نه‌خۆشه‌كانى لاى خۆمان نه‌خۆشییه‌كه‌یان سه‌ر له نوێ هه‌ڵده‌داته‌وه و پاش ماوه‌یه‌کی تر ده‌گه‌رِێنه‌وه بۆ به‌شى ده‌روونى.\n* * له وڵاتانى پێشكه‌وتوو له به‌شى ده‌روونى ده‌یان تیم و ستاف هه‌یه بۆ هاوكارى كردنى نه‌خۆش و چاره‌سه‌ركرنیان له هه‌موو بواره‌كانى ده‌روونی، كۆمه‌ڵایه‌تى وئابووری.\nبه كارهێنانى E.C.T : دوو شێوازی چاره‌سه‌ری نه‌خۆش به کاره‌با ده‌كرێ:\n- unipolar واته یه‌ک جه‌مسه‌ر، له لای رِاستى سه‌رى ده‌درێ.\n- bipolar واته دوو جه‌مسه‌ر که له هه‌مان کاتدا له راست و چه‌پی سه‌ر ده‌درێ. ئه‌و شێوازه‌ى ئێمه له به‌شى ده‌روونى به كارى ده‌هێنین (بای پۆلار)ه واته دوو جه‌مسه‌ره. به‌زۆری له ده تاكو بیست رِۆژ  (10 – 20) نه‌خۆش تووشى له‌بیرچوونه‌وه ده‌كات، جگه له (سه‌ر ئێشان) و (پشت ئێشان). ئه‌م شێوازه‌ی چاره‌سه‌رییه به كاره‌با ئه‌مڕۆ له دونیایدا زۆر به که‌می به‌كار ده‌هێنرێت. له هه‌موو به‌شه‌كانى ده‌روونى دنیا ئه‌و نه‌خۆشانه‌ى پێویستیان به كاره‌با بێت به‌ر له‌وه و له هه‌مان کاتیشدا ئه‌م پشكنینانه‌ى بۆ ده‌کرێت (هێڵكارى دڵ، هێڵکاری مێشک، چاودێری پاڵه‌په‌ستۆى خوێن، هه‌ناسه‌دان، لێدانى دڵ، به‌تاڵ كردنى میز له نیو میزڵدان، دڵنیابوون له‌وه‌ى نه‌خۆش نانى نه‌خواردبێت، له هه‌مووی گرنكتر ده‌بێ نه‌خۆش له رێگاى پسپۆرى سڕِكردن بێهۆش و چاوه‌دێریِ بكرێ). كه‌چى له به‌شى ده‌روونى ئه‌م شتانه‌ى كه پێویسته بكرێ ناكرێ و فه‌رامۆش كراوه.\n** شوێنى به‌شى ده‌روونى شوێنێکی گونجاو و شیاو نیه. نه‌خۆش ئه‌و كاتانه‌ى كه هه‌ست ده‌كات بێزاره یاخود پێویستى به گۆرِینى شوێن هه‌یه، باخچه‌یه‌ك نیه له‌م به‌شه بۆ خۆى له نێوی دانیشێت و هه‌وایه‌كى پاك هه‌ڵمژى, بۆیه هه‌ر له ژووره‌كه‌ى خۆی له نیو چوار دیوار وه‌ک له زیندان بێت وایه، باڵه‌خانه‌ی به‌شی ده‌روونی زۆر بچووكه و ژوور و هۆڵه‌كانیش هیچى تیا نیه، هه‌موو جۆره نه‌خۆشی‌یه‌كان تێکه‌ڵاون و له ژوور و هۆڵه‌كان نه‌خۆشه‌كان به یه‌كه‌وه‌ن. وه‌ك نه‌خۆشى (خه‌مۆکی، شیزۆفرینیا، مانیا، هیستریا). پێم وایه شێوازێكى زانستى نیه و كاریگه‌رى خراپى هه‌یه بۆ سه‌ر هه‌ندێ نه‌خۆشى تر. بۆ نموونه: هه‌ندێ نه‌خۆشمان هه‌یه بارى ده‌روونى یاخود نه‌خۆشیه‌كه‌ى سووك و ئاسانه و چاره‌سه‌ریشی جیایه، هه‌ر له هه‌مان هۆڵ نه‌خۆشمان هه‌یه نه‌خۆشیه‌كه‌ى قورسه و له دژى به‌رامبه‌ره‌كه‌ى تووندوتیژى به كار ده‌هێنێ.\nزانست و سیسته‌می هاوچه‌رخانه بۆ رووبه‌ڕوو بوونه‌وه و چاره‌سه‌رکردنی نه‌خۆشیه ده‌روونی‌یه‌کان هه‌نگاوی گه‌وره‌ی ناوه. له وڵاتان یه‌که‌ی ده‌روونی نه‌ک هه‌ر به‌شێک نی‌یه له نه‌خۆشخانه گشتی‌یه‌کان، به‌ڵکو له‌پاڵ بوونی نه‌خۆشخانه‌ی تایبه‌ت به هه‌ر جۆره نه‌خۆشی‌یه‌کی ده‌روونی، هه‌ر قۆناغێکی نه‌خۆشی ده‌روونی نه‌خۆشخانه و یه‌که‌ی تایبه‌تی هه‌یه. وه‌ک نه‌خۆشخانه‌ی فریاکه‌وتنی ده‌روونی، یه‌که‌ی داخراو، یه‌که‌ی کراوه، یه‌که‌ی ده‌روونی ـ دادوه‌ری، نه‌خۆشخانه‌ی چاره‌سه‌ری ده‌روونی، و ... هتد.\nخه‌سڵه‌ته‌کانی که‌سایه‌تی شیعه\nئاماده‌کردنی : سۆران\nبه‌بێ گه‌ڕانه‌وه بۆکاره‌ساتی که‌ربه‌لا ( که‌تێیدا حسین و به‌شێک له نه‌وه‌کانی ( ئال البیت تێدا کوژران ) ناکرێ لایه‌نه ده‌روونی‌یه‌کانی لایه‌نگرانی مه‌زهه‌بی شیعه تێبگه‌ین . هه‌رچه‌نده مێژوویی شیعه گه‌رایی ده‌گه‌ڕێته‌وه بۆ ڕۆژانی ئیمامی عه‌لی . به‌ڵام ڕووداویی که‌ربه‌لا بۆ خۆی له ساته مه‌زنه‌کانی چڕبوونه‌وه‌و به ڕه‌مزیه‌ت بوون و ئیحادان و کارلێکردنه . هاتنه ده‌ره‌وه‌یی حسین له مه‌که و ڕووکردنه عێراق . سه‌رباریی ئه‌وه‌یی له روویی سه‌ربازیی‌یه‌وه له به‌رامبه‌ر هێزێکی وه‌ک یه‌زد ڕووبه‌ڕووبۆوه . به‌ڵام بۆ ئه‌و مانادارێتی په‌یامه‌که‌یی و حه‌قداریی‌یه‌تی بوو . بۆ مێژویی ئیسلام ئه‌مه ساته . ساتی به‌رهه‌مهێنانی به‌ها و مانایی جیاوازبوو . ئه‌م رووداوه هاوکات ئاوێته‌یه به پشتێکردنی خه‌ڵکی کوفه و وازهێنانیانه له حسین به جۆرێ له به‌رامبه‌ر دوژمنێکی به هێز و له بیاباندا . سه‌رباریی برسێتی و تینۆێتی . حسین و هاوه‌ڵاکانی ده‌کوژن و سه‌ری حسین له جه‌سته‌یی جیاده‌که‌نه‌وه ، ئه‌م رووداوه ڕستێ شوێنه‌واری له ویژدانی شیعه‌دا جێده‌هێڵێ که دیاریترینیان :\n1 ــ هه‌ست کردنێکی تونده به تاوان له هه‌مبه‌ر حسین . چونکه له‌و باوه‌ڕادان که ئه‌وان نه به‌ته‌نگیه‌وه هاتن و به ته‌نها دووچاریی ئه‌و چاره‌نووسه خۆێناویی‌یه هات . به‌بێ ئه‌وه‌یی پشت و په‌نایه‌کی له به‌رامبه‌ر ئه‌و دوژمنه‌یدا هه‌بێت.\n2ــ هه‌ست‌کردنێکی به‌رده‌وام به خه‌فه‌تداری‌یه‌تی . سیما و ڕوویی شیعه‌کان . سیمایه‌کی خه‌فه‌تداریی و ماته‌مه .\nله‌مباره‌یه‌وه ئیمام عه‌لی کوڕی حسین ( زین العابدین ) ده‌ڵێ : یه‌عقوب چاوه‌کانی سپی داهات بۆ یوسف و نه‌یده‌زانی که مردووه . چۆن ده‌کرێ ماته‌مینی ده‌یه‌ها که‌س له ئه‌هلی به‌یت له‌دڵم ده‌رچن که له‌یه‌ک ڕۆژدا قه‌تل و عام ده‌کرێن . ئه‌م ماته‌میه له جل‌وبه‌رگ , به‌به‌رده‌وامی ڕه‌ش و ڕه‌نگه مته‌کانه . یان موزیک و هه‌ڵسوکه‌وت ، ته‌نانه‌ت سیمایی ڕیش هێشتنه‌وه و هتد به‌ده‌رده‌که‌وێت.\n3 ــ هه‌ستکردنێکی قووڵ به زۆرلێکراویی و ئازارچه‌شتن و غه‌درلێکراویی له به‌رامبه‌ر ئه‌وه‌یی ڕوویداو درووستبوونی گیانی تۆڵه سه‌ندنه‌وه له به‌رامبه‌ر بکه‌ران و هاوکاریی‌که‌رانی ئه‌م تاوانه .\n4 ــ ترس له به‌رامبه‌ر و گومان کردن لێ‌ی ، به‌وه‌یی ده‌کرێ له هه‌ر ساتێک له ساته‌کان بیێته ناهه‌قی که‌رێک . بۆیه شیعه‌کان له‌م باره‌یه‌وه په‌یڕه‌ویی پرینسیبی ( الته‌قیه ــ خۆپاراستن ) ده‌که‌ن و بۆته سیمایه‌کی سه‌ره‌کی ڕه‌فتاریی شیعه‌کان .\n5 ــ دابڕان و سنووربه‌ندیی له‌گه‌ڵ مه‌زهه‌ب و گروپه‌کانی تر . له‌گه‌ڵ ئه‌وه‌یی شیعه‌گه‌رایی له زۆربه‌ی پرینسیب و شه‌عائره‌کانیاندا هاوشێوه‌یی مه‌زهه‌به‌کانی دیکه‌ن . به‌ڵام ده‌بینین له روویی کۆمه‌ڵێ بڕوایی و لایه‌نی ویژدانیه‌یه‌وه دابڕوان . ئه‌م جیاوازیی یه و بوونی کۆمه‌ڵێ ده‌لاقه‌یی مێژوویی و سیاسی و خۆێندنه‌وه‌یی جیاواز بۆ ئیسلام . زۆربه‌یی هه‌وڵه دووباره‌کراوه‌کان بۆیه‌کتر نزیک بوونه‌وه ، ده‌ره‌نجامه‌که‌یی شکست بووه . له پشت ئه‌مه‌وه به‌به‌رده‌وامیی فاکته‌ر ده‌روونیه‌کان ،ڕۆڵی کارایان بووه . وه‌ک به‌دگومانی و پرینسیبی خۆپاراستن و هه‌لۆێستی ده‌روونیه‌یانه‌یی شیعه‌کان به‌رامبه‌ر هه‌ندێ له که‌سایه‌تی‌یه گرنگه‌کانی ئیسلام ( ئه‌بوبکر و عومه‌ر و عوسمان و ته‌نانه‌ت عایشه‌یی خێزانی پیغه‌مبه‌ر ) . که‌م که‌س هه‌یه له ناو بیریارانی شیعه‌دا ئه‌م ناوانه له منداڵاکانیان بنێن .\n6 ــ دامه‌زراندنی ده‌سه‌ڵات و قه‌ڵه‌مڕه‌ویی وه‌ک کاردانه‌وه‌یه‌ک له‌هه‌مبه‌ر هه‌ست کردن به ڕووتاندنه‌وه و چه‌وساندنه‌وه و زۆرلێکراویی و له په‌راوێزنان . بۆ پارزگاریکردن له خود له به‌رامبه‌ر هه‌موو هه‌ڕه‌شه‌یه‌کی دوور ( ئه‌مریکا ) یان نزیک ( هاوپه‌یمانی سونه‌گه‌رایی و به‌تایبه‌ت ریتمی وه‌هابی ) . ئێرانی ئه‌مڕۆکه له ڕاچڵه‌کانی ئه‌م هه‌سته‌دایه له به‌هره‌مه‌ندبوونی چه‌کی ئه‌تۆمی و توندکردنه‌وه‌یی ڕایه‌ڵه‌یی شیعه‌گه‌رایی له عێراق و لوبنان و وڵاتانی که‌نداو .\n7 ــ مه‌زن کردن تا ڕاده‌یی به‌پیرۆز گرتن . له به‌رامبه‌ر هه‌ستکردنێکی قووڵ به تاوانباریی له به‌رامبه‌ر حسین له‌لایه‌ک و سه‌رسورمانیان به‌رامبه‌ر به ئازایه‌تی و خۆڕاگریی و گیانی قوربانی‌دانی .. ئه‌م دژئاوه‌ریی‌یه به‌هه‌مان شێوه‌ش له لایی مه‌سیح هه‌یه .کاتێک له خاچدانی و ئازاره‌کانی ده‌بێته هه‌ستکردنێکی گه‌وره به تاوان . چونکه دواجار ئازاره‌کانی مه‌سیح سه‌رچاوه‌یی پاکبوونه‌وه‌یی مه‌سیحیه‌کانه . ئه‌م وێنایه له که‌لتووریی شیعه‌گه‌رایی‌دا و له ژێر گاریگه‌ریی گرێ‌ی هه‌ست کردن به‌تاوان وایکردووه پێگه‌و مانایی حسین بێ‌سنووربێت و ڕه‌ها بێت به جۆرێ بۆته جه‌مسه‌رگیریه‌کی ویژدانی که گه‌لێ له سه‌حابه و هاوه‌ڵاکانی دیکه‌یی ئیسلام ناکه‌نه پایه و گرنگی حیسین .\n8 ــ کۆمه‌ڵگایی باوکسالاریی . له قوڵایی هۆشمه‌ندیی شیعه‌دا . هه‌ستی ده‌ستبه‌ردان له حسین و کۆمه‌ک نه‌کردنی به به‌رده‌وام له هۆشمه‌ندیی شیعه‌دا ئاماده‌یه . وه‌ک کاردانه‌وه‌یه‌ک له به‌رامبه‌ر ئه‌م گرێ‌یه . ئیمامه‌کانی شیعه رێز و پایه‌یه‌کی مه‌زن و پیرۆزی‌یان له لایی په‌یڕه‌وکه‌رانی ئه‌م مه‌زهه‌به هه‌یه ، و به مه‌عصوم ( که سێک که به هیچ شێوه‌یه‌ک هه‌ڵه نه‌کات ) داده‌نرێن و قابلی هیچ لێپرسینه‌وه و پرسیارکردنێک نیین . ته‌نانه‌ت دیده‌گایی شیعه‌گه‌رایی له‌گه‌ڵ کۆتایی هاتنی ئیمامه مه‌عصومه‌کان ( دوا ئیمام حه‌سه‌ن عه‌سکه‌ری ) له چاوه‌ڕوانیه‌یه‌کی بێ‌واده‌یی مه‌هدیی کوڕیدان که به‌باوه‌ڕیان دیار نه‌ماوه‌و و له سات و زه‌مانێکی دیکه‌دا به‌ده‌رده‌که‌وێته‌وه . و پێشه‌وایه‌تینان ده‌کاته‌وه . له میانه‌یی ئه‌م وون بوون و سه‌رله‌نۆێ په‌یدابوونه‌وه‌یی مه‌هدی ، ته‌واویی باوه‌ڕیان ده‌به‌خشنه جێگریی مه‌هدیی ( ئێستا ئیمام خامه‌نه‌ئی‌یه ) .\nئه‌م باوکسلاریی و گۆی‌ڕایه‌ڵی‌یه له به‌رامبه‌ر ئیمام بۆ خۆیی جگه له‌ڕه‌نگدانه‌وه‌یی پێویست بوون به نموونه‌یه‌کیی باڵا له‌سه‌ر ئاستی ده‌روونی ، به هه‌مانجۆر وابه‌سته‌یی هه‌ستی که‌مایه‌تیه‌که له به‌رامبه‌ر زۆرینه‌یه‌ک که له په‌یوه‌ندیکی دوودڵی ، ترس و دژایه‌تی و نابڕوایی‌دایه ، لێره‌وه ئیمام ، دڵنیایی و توندکردنه‌وه‌یه ڕایه‌ڵه‌کانی یه‌کانگیریی و تۆکمه‌بوونه . ئه‌م لایه‌نه تاڕاده‌یه‌ک وه‌ک هه‌موو گرووپ به‌ندیه‌کانی تر هه‌روه‌ک د. عبدالمنعم الحنفی ئاماژه‌یی بۆ ده‌کات ، هه‌ڵگریی توخمه‌کانی ماشۆسیزمه ، به‌وه‌یی خۆته‌سلیمکردنه به ئیمامێک که مه‌عصومه ، گۆێ‌ڕایه‌ڵبوونه له به‌رده‌م پایه‌یه‌کی نێرینه‌یی ئیلاهی‌دا .\n9 ــ ته‌کفیر .. شیعه‌کان له زۆربه‌یی ڕه‌فتار و تقوسه‌کانیاندا پاپه‌ندیی بڕێنسیبی خود ته‌کفیرکردن ، له ئاکامی ئه‌و هه‌سته خۆبه‌تاوانزانه‌یی له مه‌رگی حسینه‌وه سه‌رچاوه‌ده‌گرێ . ئه‌مه به ئاشکرا له عاشورا و یادیی کوژرانی حسیندا به‌رچاوده‌که‌وێت. ئه‌و لێدان و ئه‌شکه‌نجه جه‌سته‌یی و ده‌روونی‌یه‌ی شیعه‌کان به‌ڕێوه‌ده‌به‌ن ، هه‌وکات هه‌ستێکیان له‌لادرووست ده‌کات که هه‌ستکردنه به ڕه‌زامه‌ندبوون . پشووبه‌خش وخۆشی و ئاسوده‌گی . دیاره ئه‌م خود ئه‌شکه‌نجه‌دانه شێوازێکی سه‌ره‌تایی مرۆڤه بۆ پاکبوونه‌وه له تاوان یان گوناه کردن . لێدان سزایه له به‌رامبه‌رکردنی تاوان یان هه‌ڵه و هتد..\nبڵاوبوونه‌وه‌ی نه‌خۆشی ئایدز به‌ره‌و خراپی ده‌ڕوات\nله راپۆرتێکی پرۆگرامی وڵاته یه‌کگرتووه‌کان بۆ نه‌هێشتنی نه‌خۆشی ئایدز، هاتووه که وڵاته ئه‌فریقییه‌کانی بیابانی باشوور هێشتا به‌ده‌ست ئه‌و نه‌خۆشیه‌وه ده‌ناڵێنن و ژماره‌ی ئه‌و کاسانه‌ی که به‌هۆی ئه‌و نه‌خۆشییه‌وه له ئه‌فریقا مردوون سێ له‌سه‌ر چواری رێژه‌ی مردووانی جیهانیان له ساڵی 2006 ،پێکهێنا، جگه له‌وه‌ش دوو له‌سه‌ر سێی هه‌ڵگرانی ئه‌و ڤایرۆسه کوشنده‌یه له ئه‌فریقا ده‌ژین. به‌رنامه‌ی وڵاته یه‌کگرتووه‌کان بۆ به‌ره‌نگاری بوونه‌وه له‌گاڵ ئایدز ده‌ڵێت نزیکه‌ی 39.5 ملیۆن مرۆڤ تووشی ڤایرۆسی نه‌خۆشی ئایدز بوونه.\nله سه‌رجم وڵاتانی جیهان ژماره‌ی ئه‌و که‌سانه‌ی که هه‌ڵگری ئه‌و ڤایرۆسه‌ن زیادی کردووه، به‌ڵام ژماره‌ی تووشبووان له وڵاتانی ئاسیای رۆژهه‌ڵات و ئاسیای ناوه‌ند و ئه‌وڕوپای رۆژهه‌ڵات گه‌یشتۆته لوتکه‌ی. جگه له‌وه‌ی هه‌ندێک له‌و وڵاتانه‌ی که رێژه‌ی ئه‌و نه‌خۆشییه‌ی تێدا که‌م بوو یا وه‌ستابوو، تووشبوون به‌و ڤایرۆسه دیسانه‌وه سه‌ری هه‌ڵداوه‌ته‌وه.\nهه‌روه‌ها راپۆرته‌که، که بۆ لێکۆڵینه‌وه له‌و ده‌رده، له‌سه‌ر ئاستی جیهان ئاماده‌کرا، ده‌ڵێت، ته‌نها ئه‌مساڵ نزیکه‌ی 4.3 ملیۆن که‌س تازه تووش بوونه، له‌وانه‌ش 2.8 ملیۆنی له ئه‌فه‌ریقای بیابانی باشوورن.\n40% ی نه‌خۆشه‌کان ته‌مه‌نیان له‌نێوان 15 تا 24 ساڵه. له‌ساڵی 2006 نزیکه‌ی 2.9 ملیۆن که‌س به هۆی به‌خۆشییه‌کانی ئایدز ژیانی له‌ده‌ستداوه. له راپۆرته‌که‌دا باسی ئه‌وه‌ش ده‌کات که ئه‌و نه‌خۆشییه لانی زۆر به هه‌ڵس و که‌وتی جاحێڵانه‌وه و ئه‌و هۆکارانه‌وه گرێدراوه که له‌ژیانیاندا په‌یڕه‌وی ده‌که‌ن.\nژنان له خه‌ته‌ردان\nله ئه‌وروپای رۆژهه‌ڵات و ئاسیای ناوه‌ند تووشبوون به‌و نه‌خۆشییه به براوردکردنی ساڵی 2004 له‌گه‌ڵ 2006 ، به‌ڕاده‌ی 70% به‌رزبۆته‌وه ( له 160 ه‌وه بووه به 270 حاڵه‌ت).\nله باشووری رۆژهه‌ڵاتی ئاسیا له ساڵی 2004 تا 2006 به ڕاده‌ی 15% به‌رزبۆته‌وه.\nهۆی ئه‌و به‌رزبوونه‌وه‌ش ده‌گه‌ڕێته‌وه بۆ هه‌ڵسوکه‌وتی ئه‌و که‌سانه‌ی که به ده‌رزی ماده هۆشبه‌ره‌کان به‌کار ده‌هێنن و هه‌روه‌ها کاره سێکسییه‌کانیان به بێ خۆ پاراستن ئه‌نجام ده‌ده‌ن، جگه له‌وانه‌ش ئه‌و کارانه‌ی له نێو پیاوان خۆیاندا ده‌یکه‌ن. راپۆرته‌که ئاماژه بۆ ئه‌وه ده‌کات که ژنان له هه‌موو کاتێک زیاتر ئه‌و نه‌خۆشییه هه‌ڕه‌شه‌یان لێده‌کات. له ئه‌فریقا 14 ژن به‌رامبه‌ر 10 پیاو تووش بوونه. هه‌روه‌ها به‌رنامه‌که ئاماژه بۆ ئه‌وه ده‌کات که له وڵاتی مۆزه‌نبیق و باشووری ئه‌فه‌ریقا ئه‌و نه‌خۆشییه به‌شێوه‌یه‌کی رووله‌زیاد په‌ره‌ی سه‌ندووه، وڵاتی زمبابوی ته‌نها وڵاتی ئه‌فریقییه که تێدا راده‌ی نه‌خۆشییه‌که نزم بۆته‌وه.\nبه‌رێوه‌به‌ری گشتی پرۆگرامی قه‌ڵاچۆی کردنی ئایدز جه‌خت له‌سه‌ر پێداویستی به‌رده‌وام بوونی ئه‌و هه‌وڵ و کۆششانه‌ی کرد بۆ قڵاچۆکردنی ئه‌و نه‌خۆشییه به جۆرێک که ئه‌و هه‌وڵانه هه‌موو چین و تۆێژه‌کانی کۆمه‌ڵ بگرێته‌وه، هه‌روه‌ها گوتی\n"پێویسته هه‌موو توانامان، هاوکات له‌گه‌ڵ په‌ره‌سه‌ندنی پرۆگرامه‌کانی چاره‌سه‌رکردن، بخه‌ینه کاره‌وه بۆ به‌ره‌نگار بوونه‌وه له‌گه‌ڵ ئه‌و نه‌خۆشییه "\nبه‌رز بوونه‌وه‌ی راده‌ی تووشبوون له چین\nله وڵاتی چین رێژه‌ی تووشبوون به‌و نه‌خۆشییه به‌رزبۆته‌وه و گه‌یشتۆته 30% ی ئه‌و حاڵه‌تانه‌ی که ئاشکرا کراون. به گوته‌ی به‌رپر‌سه چینییه‌کان ئه‌مساڵ پتر له 180 هه‌زار حاڵه‌ت تۆمار کراوه، سه‌ره‌ڕای ئه‌وه‌ی که بۆچوونه‌کان به پتر له 600 هه‌زار که‌س ده‌یخه‌مڵێنن. ده‌سه‌ڵاتداران له‌وێ ده‌ڵێن، هۆی ئه‌و به‌رزبوونه‌وه‌یه ده‌گه‌ڕێته‌وه بۆ ئه‌وی که زۆربه‌ی تووشبووه‌کانی ئه‌مساڵ تۆمار کراون، له‌هه‌مان کاتیش ئاماژه‌ی بۆ مه‌ترسی بڵاوبوونه‌وه‌ی ئه‌خۆشییه‌که له نێو هه‌موو توێژه‌کانی خه‌ڵک کرد. هه‌روه‌ها وه‌زاره‌تی ته‌ندروستی ئاماژه‌ی به‌وه‌ش کرد که ئه‌مساڵ پتر له 183 هه‌زار و 733 حاڵه‌ت تۆمارکراوه له کاتێکدا‌که ساڵی پار 144 هه‌زار و 89 حا‌ڵه‌ت بوون. هۆکاری ئه‌و زیاد بوونه‌ش، وه‌زاره‌تی ناوبراو، له 37% ی ده‌گه‌ڕێنێته‌وه بۆ به‌کارهێنانی ماده هۆشبه‌ره‌کان و له 28% ی بۆ خۆنه‌پاراستن له کاتی سێکسدا.\nوه‌رگێڕانی له عه‌ره‌بییه‌وه\nپرسی ماده سڕکه‌ره‌کان\nوه‌ک ده‌رکه‌وته‌یه‌کی نۆێی کۆمه‌ڵایه‌تی و دیارده‌یه‌کی ده‌روونیش ، ماده سرکه‌ره‌کان ناوه‌ناوه ده‌بێته سه‌ردێڕیی هه‌واڵه‌کانی کوردستان . ئه‌مه یه‌که‌م جاره له پاش هه‌ڕه‌شه سیاسی و ئابوورییه‌کان . تاکه‌کانی کۆمه‌ڵگا رووبه‌ڕووی ترسناکی‌یه‌کی ده‌روونی و کۆمه‌ڵایه‌تی نۆی ببنه‌وه . ئه‌ویش هه‌ڕه‌شه‌ی ماده سڕکه‌ره‌کانه.\nبه‌داخه‌وه ئه‌م ده‌رکه‌وته نۆێ‌یه ، که دیارده‌یه‌کی جیهانیه ، تاوه‌کو ئێستا نه‌بۆته ته‌وه‌ره‌یه‌کی چه‌ندوچوون و ته‌نها وه‌ک به‌شێک له تاوان و دۆسیه‌کی پۆلیس و ئاسایش مامه‌ڵه‌یی له‌گه‌ڵدا ده‌کرێت. ئه‌مه‌ش سه‌ره‌تایه‌که بۆ تێگه‌یشتنێکی هه‌ڵه و دۆزینه‌وه‌یی ڕێگا چاره‌یه‌کی دوور له زانستی . به‌وه‌یی ئه‌م دیارده سه‌رتاسه‌ریی‌یه ، که زاده‌یی کۆمه‌ڵێ فاکته‌ر و خولقاوی هه‌لومه‌رجێکه که بۆخۆی هه‌ڵگری ده‌یان دیارده و ده‌رکه‌وته‌ی نوێیه ( وه‌ک خووگریی (ادمان) ئێنترنێت و ...هتد. )\nئه‌م دیارده‌یه، به‌رئه‌نجامی ڕستێ فاکته‌ره، که هه‌ریه‌که‌یان به جۆرێ سه‌رهه‌ڵدان و ته‌نینه‌وه‌ی به گوڕ ده‌که‌ن .\nکاریی بازرگانی کردن به هه‌ریه‌ک له جۆره‌کانی موخه‌ده‌راته‌وه ، سه‌رچاوه‌یه‌کی خه‌یاڵی داهاته . ئه‌م پاڵنه‌ره له کوردستاندا زه‌مینه‌یی گه‌وره‌بوونی زۆر له باره . به حوکمی په‌شێوویی سنوره‌کان . ئاسانی سپی کردنه‌وه‌یی داهاتی ئه‌م بازرگانی‌یه و دواجاریش بوونه پردیی گواستنه‌وه و هێنان و بردنی . ئه‌م بازرگانیه به‌هۆیی لاوازیی و نزمی ئاستی ڕووبه‌رووبوونه‌وه‌یی ( نه‌بوونی ته‌کنه‌لۆجیایی دۆزینه‌وه و پشکنین و سه‌گه تایبه‌تیه‌کان و کادری پسپۆر له ناسینه‌وه‌یی جۆره‌کانی ) واده‌کات گه‌ر هه‌نووکه کوردستان ته‌نها ترانزێت بێت . بێته بازارێکیش بۆ به‌کاربردن و کێشانی .\nخاڵێکی دیکه که ئاماژه‌یه‌کی ترسناکه ، ده‌ستگیرکردنی که‌سانێکه که له‌ده‌سته و تۆێژه دیاره‌کانی کۆمه‌ڵگان . ئه‌مه بۆ خۆی زه‌نگی به‌رفراوان بوونی ئه‌م دیارده‌یه‌یه . که ده‌کرێ له داهاتوودا به‌رفراوانتربێت. به تایبه‌ت زۆربه‌یی هه‌واڵه‌کانی ده‌س به‌سه‌رداکردنی ئه‌م مادانه و لێپێچینه‌وه‌یی ده‌سگیرکراوه‌کانیش له سنوره‌کانی شاره جه‌نجاڵه‌کاندایه . هه‌رچه‌نده ئاماریی ته‌واو نه‌کراوه به‌ڵام وه‌ک دیارده‌یه‌کی کۆمه‌ڵایه‌تی و ڕاهاتنی ده‌روونی ئاشکرایه که ماده سرکه‌ره‌کانی دیکه له جۆریی ئه‌لکحول بۆته که‌لتورێکی باو و چالاکی‌یه‌کی ئارام به‌خش  . ئه‌مه‌ش ئاسانی بڵابوونه‌وه‌یی جۆره قورسه‌کانی دیکه‌یی ماده‌سڕکه‌ره‌کان ئاسانترده‌کات . به‌تایبه‌ت له‌که‌س شاردراوه نیه که چلۆنایه‌تی ئه‌م مه‌شروبانه له ژێرکۆنترۆڵی ته‌ندروستی و مه‌رجه‌کانی دروستکردندا نین و له بازاڕێکی ڕه‌شه‌وه ده‌نێرێته کوردستان . ئه‌م جۆره به‌رهه‌مانه ره‌وتی ئالوده‌بوون و گرفتاربوون به خواردنه‌وه‌یی زۆر خێراده‌کات . که ناچارانه ئالوده‌بوونی ماده‌کانی دیکه‌ی به‌دوادادێت.\nخاڵێکی دیکه دۆزینه‌وه و تاقی کردنه‌وه‌یی ئه‌م جیهانه ته‌لیسماویی‌یه ، که کۆڕه‌کانی به‌زم و ته‌ماهی‌بوونی مه‌ستی پاڵنه‌ره بۆ به‌کارهێنانی .\nله به‌رامبه‌ر ئه‌مه . ئه‌و چاره‌سه‌ریانه‌یی ده‌گیرێنه‌به‌ر . چاره‌سه‌رکردنێکی سزادانه . نه‌ک مامه‌ڵه‌یه‌کی زانستیانه . که‌سی ئالوده‌بوو به‌م جۆره مادانه . له‌نێوه‌ندیی کۆمه‌ڵایه‌تی‌دا که‌سایه‌تیه‌کی قێزلێوه‌بوو وه‌رده‌گرێ و ده‌خرێته په‌رواێزه‌وه . له ڕوویی یاسایی‌وه له‌پاڵ تاوانکارانی بکوژیی و دزیی و هتدا ده‌خرێته زیندانه‌وه و له سه‌رئاستی ته‌ندرووستی هیچ جۆره هاریکارییه‌کی گه‌ڕانه‌وه‌یی ناکرێ بۆ دۆخی به‌ر له ئالووده‌بوونی .\nئه‌مڕۆ گه‌ر کێشه‌یی ماده‌سرکه‌ره‌کان له دۆسیه‌یی ئاسیش و پۆلیسه‌وه نه‌بێته دۆسیه‌کی کۆمه‌ڵایه‌تی و ده‌روونی . ئه‌وا بێ‌گومان ئه‌م دیارده‌یه زیاتر و زیاتر گه‌شه‌ده‌کات و ژماره‌یی قوربانیه‌کانی و تێوه‌گلانی زیاتریی ئه‌ندامانی کۆمه‌ڵگا ڕوو له هه‌ڵکشان ده‌کات .\nجگه له هوشیاریی‌دان به تاکه‌کانی کۆمه‌ڵگا . هوشیاریدانیش به ده‌زگاگانی حکومه‌ت به‌وه‌یی ئه‌م دیارده‌یه ته‌نها دۆسیه‌یی ئاسایش نی‌یه ، به‌ڵکو دیارده‌یه‌کی تریی کۆمه‌ڵگایه و ڕزگارکردنی قوربانیه‌کان و خستنه‌وه‌سه‌ر ژیانی ته‌ندروستیان ئه‌رکی یه‌که‌مینه و که‌مکردنه‌وه‌یی هۆکاره‌کانی بڵاوبوونه‌وه‌ی .\nو هاوبه‌شپێکردنی ته‌واویی کۆمه‌ڵگا ( به هه‌موو دام و ده‌زگا کانی) وه  ڕێگا چاره‌یه . ده‌نا وه‌ک چۆن له‌رووسیادا ئیدمانی ڤودگا به ( نه‌خۆشی نه‌ته‌وایه‌تی ) ناسده‌کرێ . له‌کوردستانیش ئالوده‌بوون به کحولیات و ماده‌کانی تر ده‌بێته ده‌ردێکی دیکه‌ی که‌سایه‌تی کورد .


لێكتێگه‌شتنی تایبه‌ت به پرۆژه‌ی هاوكاری ماڵه‌كانی منداڵان بۆ ساڵی (2018)\nپڕۆژه‌ی هاوكاری ماڵه‌كانی منداڵان بۆ ساڵی (2018)\nهه‌ریه‌كه له (ڕێكخراوی منداڵپارێزی كوردستان)و (به‌ڕێوه‌به‌رایه‌تی گشتی چاودێریی‌و گه‌شه‌پێدانی كۆمه‌ڵایه‌تی له پارێزگای سلێمانی)له پێناو به‌رژه‌وه‌ندی منداڵاندا ئه‌م یاداشتنی لێكتێگه‌یشتنه واژۆ ده‌كه‌ن له بواری پرۆژه‌ی هاوكاری ماڵه‌كانی منداڵان، له‌سه‌ر بنه‌مای ئه‌م (21) خاڵه‌ی له خواره‌وه ڕوونكراونه‌ته‌وه:\nتێبینی/ له هه‌رشوێنێك ئه‌م وشانه به‌كارهێنران، ئه‌وه مه‌به‌ست ماناكانی به‌رانبه‌ریانه:\nڕێكخراو: ڕێكخراوی منداڵپارێزی كوردستان.\nبه‌ڕێوه‌به‌رایه‌تی: به‌ڕێوه‌به‌رایه‌تی چاودێری كۆمه‌ڵایه‌تی سلێمانی.\nبه‌ڕێوه‌به‌رایه‌تی گشتی: به‌ڕێوه‌به‌رایه‌تی گشتی چاودێریی‌و گه‌شه‌پێدانی كۆمه‌ڵایه‌تی سلێمانی.\n1. ڕۆڵی سه‌ره‌كی ڕێكخراو له‌م یاداشتی لێكتێگه‌یشتنه‌دا بریتییه له به‌هێزكردنی ئاستی چاودێری‌و پاراستنی مافی منداڵ له ڕێگه‌ی زیادكردنی كارمه‌ند به شێوه‌ی گرێبه‌ست بۆ ماڵه‌كانی منداڵان‌و ژماره‌یه‌ك چالاكی په‌روه‌رده‌یی‌و هونه‌ری‌و وه‌رزشی.\n2. ڕۆڵی سه‌ره‌كی به‌ڕێوه‌به‌رایه‌تی بریتییه له (به‌ڕێوه‌بردن، سه‌رپه‌رشتی‌و به دواداچوون)ی جێ به‌جێكردنی پڕۆژه‌كه.\n3. ڕێكخراو هه‌ڵده‌ستێت به دابینكردنی مووچه‌ی مانگانه بۆ ژماره‌یه‌ك كارمه‌ند بۆ ماڵه‌كانی منداڵان (ساوایان، كوڕان، كچان) به شێوه‌ی گرێبه‌ستی خێرخوازی بۆ ماوه‌ی (9) مانگ به‌مه‌به‌ستی پشتگیریی باشتر به‌ڕێوه‌چوونی كاری ماڵه‌كان‌و باشتر پاراستنی مافه‌كانی منداڵ.\n4. ژماره‌و ناونیشانی ئه‌و كارمه‌ندانه‌ی داده‌نرێن به هه‌ماهه‌نگی به‌رپرسی ماڵه‌كانی منداڵان و به‌ڕێوه‌به‌رایه‌تی‌و ڕێكخراو ده‌بێت.\n5. ئه‌و كارمه‌ندانه‌ی له‌م پڕۆژه‌یه‌دا كارده‌كه‌ن پێویسته له هه‌فته‌یه‌كدا (5) ڕۆژو له ڕۆژێكیشدا (8) سه‌عات كاربكه‌ن، چ له ڕۆژ بێت یان له شه‌و، هه‌روه‌ها ده‌كرێت ستافه حكومیه‌كان به‌شێك بن له‌م پڕۆژه‌یه‌و تیایدا به‌شداری بكه‌ن به‌پێی ناونیشان‌و جۆری كاریان.\n6. به‌ڕێوه‌به‌رایه‌تی گشتی هه‌ڵده‌ستێت به دروستكردنی لیژنه‌یه‌كی پێنج كه‌سی كه دوان له ئه‌ندامانی لیژنه‌كه نوێنه‌ری ڕێكخراو ده‌بن بۆ ( دامه‌زراندن‌و دیاریكردنی كارمه‌ندانی پرۆژه‌كه، چاودێری ڕه‌وشی ژیانی منداڵه‌كان، چۆنیه‌تی به‌ڕێوه‌چوونی پرۆژه‌كه).\n7. ئه‌و لیژنه‌یه‌ی له خاڵی پێشوو ئاماژه‌ی پێكرا ئه‌ركی وه‌رگرتنی ئه‌و كارمه‌ندانه‌ی كه به‌هۆی ئه‌م لێكتێگه‌یشتنه‌وه داده‌مه‌زرێن ئه‌گرێته ئه‌ستۆ، پاشان ئه‌نجامه‌كان له‌لایه‌ن هه‌ریه‌كه له به‌رێوه‌به‌ری گشتی‌و نوێنه‌ری ڕاسپێردراوی ڕێكخراوه‌وه په‌سه‌ند ده‌كرێن.\n8. له دوای ڕه‌چاوكردنی تێبینی‌و هه‌ڵسه‌نگاندنه‌كان، ئه‌و كارمه‌ندانه‌ی له ساڵی (2017) به‌شێوه‌ی گرێبه‌ست له پڕۆژه‌كه‌دا كاریانكردووه له پێشترن‌و پێویسته له پڕۆژه‌كه‌دا به‌رده‌وام ده‌بن، به‌ڵام پاش چوونه پرۆسه‌ی چاوپێكه‌وتن له ڕێگه‌ی ئه‌و لیژنه‌یه‌ی له خاڵی له خاڵی (5)دا ئاماژه‌ی پێدراوه له‌سه‌ر بنه‌مای ئه‌زموون‌و لێهاتوویی‌و شاره‌زایی، هه‌روه‌ها له كاتی بوونی كادیری به توانادا به‌پێی بڕگه‌كانی پڕۆژه‌كه، لیژنه‌كه ده‌توانێت پشت به كارمه‌ندانی به‌ڕێوه‌به‌رایه‌تی ببه‌ستێت.\n9. هیچ كارمه‌ندێك بۆی نییه هیچ جۆره توندوتیژییه‌ك به‌كاربهێنێت به‌رانبه‌ر منداڵ، هه‌ركاتێك سنوربه‌زاندنێك له بواری مافه‌كانی منداڵدا به‌تایبه‌ت له ڕووی توندوتیژی ده‌روونی‌و جه‌سته‌یی، زاره‌كی‌و نازاره‌كی، ڕوویدا، ئه‌وسا به‌پێی یاساو ڕێنماییه كارپێكراوه‌كانی وه‌زاره‌ت‌و سیاسه‌تی منداڵپارێز لێپێچینه‌وه‌ی له‌گه‌ڵ ده‌كرێت.\n10. بۆ هه‌ڵوه‌شاندنه‌وه‌ی گرێبه‌ستی هه‌ر كارمه‌ندێك پێویسته سه‌ره‌تا ڕه‌زامه‌ندی هه‌ریه‌كه له به‌ڕێوه‌به‌رایه‌تی گشتی‌و ڕێكخراو وه‌ربگیرێت.\n11. كاری خۆبه‌خشی پره‌نسیپ‌و بنه‌مایه‌كی مرۆیی جیهانییه‌و هه‌ردوولای ئه‌م لێكتێگه‌یشتنه ڕێزی لێده‌گرن‌و خه‌ڵك‌و به‌تایبه‌ت گه‌نجان هانده‌ده‌ن بۆ كاری خۆبه‌خشی له چوارچێوه‌ی ڕێبه‌ری كاری ڕێكخراوه‌كاتی بواری خۆبه‌خشی‌و چاكه‌ی كۆمه‌ڵایه‌تی، به‌ڵام له‌كاتی جێ به‌جێكردنی ئه‌م پڕۆژه‌یه‌دا سنورداربێت‌و ته‌نها له‌و بوارانه‌دا بێت كه به ستافه دامه‌زرێنراوه‌كان پڕ ناكرێته‌وه.\n12. به‌ڕێوه‌به‌رایه‌تی باشتر كۆنترۆڵی سه‌ردانه پێویسته‌كانی به‌رپرسان یان دامه‌زراوه‌كان بكات‌و هه‌وڵبدات له‌كاتی ده‌وامی فه‌رمیدابێت به‌جۆرێك منداڵ‌و ماڵه‌كه‌ی له هه‌ر ده‌رهاویشته‌یه‌كی نه‌رێنی ماڵه‌كان پارێزراوبێت.\n13. پێویسته كارمه‌ندان‌و به‌تایبه‌ت به‌رپرسی ماڵه‌كان له چوارچێوه‌ی سیاسه‌تی میدیایی به‌ڕێوه‌به‌رایه‌تی گشتیدا مامه‌ڵه له‌گه‌ڵ میدیادا بكه‌ن كه ڕێگه نادات منداڵ وه‌ك كه‌ره‌سته به‌كاربهێنرێت، به‌تایبه‌ت ڕێگه نادات منداڵ به‌شێوه‌یه‌ك به‌شداری كاره میدیاییه فه‌رمی‌و نافه‌رمییه‌كان بكات كه له ئێسته‌و ئاینده‌دا له ڕووی كۆمه‌ڵایه‌تی‌و ده‌روونییه‌وه زیانی لێبكات.\n14. ڕێكخراو مافی ئه‌وه‌ی هه‌یه به میكانزیمێكی دیاریكراو ده‌رئه‌نجام (فیدباك)ی كاری كارمه‌ندانی ماڵه‌كان بزانێت‌و چاودێریی مامه‌ڵه‌ی كارمه‌ندانی ناو ماڵه‌كان بكات له كاتی به‌ڕێوه‌چوونی پڕۆژه‌كه‌دا.\n15. له كاتی وه‌رگرتن‌و دابڕانی منداڵدا بۆچوون‌و پێشنیاری ڕێكخراو به هه‌ند وه‌رده‌گیرێت.\n16. به هه‌ماهه‌نگی ڕێكخراوو به‌ڕێوه‌به‌رایه‌تی گشتی‌و به پێی پێویست خول‌و ڕاهێنانی به‌هێزكردن بۆ كارمه‌ندانی ئاست نزم ده‌كرێته‌وه‌و له‌سه‌ر بابه‌ته په‌روه‌رده‌یی‌و كۆمه‌ڵایه‌تی‌و ده‌روونییه‌كانی په‌یوه‌ست به منداڵ ڕادهێنرێن.\n17. له ماوه‌ی ئه‌م لێكتێگه‌یشتنه‌دا به‌ڕێوه‌به‌رایه‌تی گشتی له‌گه‌ڵ هیچ ڕێكخراوو دامه‌زراوه‌یه‌كی تری نێوخۆیی‌و بیانی بواری منداڵ ناچێته ڕێككه‌وتنه‌وه كه هه‌مان ناوه‌ڕۆكی ئه‌م لێكتێگه‌یشتنه‌ی هه‌بێت.\n18. به‌ڕێوه‌به‌رایه‌تی گشتی نرخاندنی ته‌واوی هه‌یه بۆ ئه‌م لێكتێگه‌یشتن (پڕۆه‌ژه) یه‌و پێی وایه ڕێكخراو له كاتێكی گونجاودا پشتگیرییه‌كی گونجاو پێشكه‌ش به منداڵان‌و ماڵه‌كانیان ده‌كات.\n19. سه‌رجه‌می بودجه‌ی ئه‌م پڕۆژه‌یه بریتیه له ((60, 230,000– شه‌ست ملیۆن‌و دوو سه‌دو سی هه‌زار دینار) كه له لایه‌ن ڕێكخراوه‌وه دابین ده‌كرێت‌و به‌ڕێوه‌به‌رایه‌تی ڕێوشوێنی پێویست بۆ شێوازی خه‌رجكردنی به پێی ڕێنماییه‌كان ده‌گرێته‌به‌ر، ورده‌كاری خه‌رجی پڕۆژه‌كه‌ش به هاوپێچێك ڕوونكراوه‌ته‌وه.\n20. ئه‌م یاداشته بۆ ماوه‌ی (9) مانگه، له (1ی 4ی 2018 بۆ 31ی 12ی 2018 ).\n21. هاوپێچه پێویسته‌كانی ئه‌م یاداشته بریتین له (یاساو ڕێنماییه به‌ركاره‌كانی وه‌زاره‌تی كارو كاروباری كۆمه‌ڵایه‌تی، سیاسه‌تی ڕێكخراو له بواری پاراستنی منداڵ، سیاسه‌تی میدیایی به‌رێوه‌به‌رایه‌تی گشتی، خشته‌ی ئه‌و كارمه‌ندانه‌ی پێویستن بۆ كاركردن له ماڵه‌كانی منداڵان، ڕێبه‌ری كاری ڕێكخراوه‌كانی بواری خۆبه‌خشی).\nنوعمان عبدالرحمن علی\nڕێكخراوی منداڵپارێزی كوردستان\nبه‌ڕێوه‌به‌ری گشتی چاودێریی‌و گه‌شه‌پێدانی كۆمه‌ڵایه‌تی له‌پارێزگای سلێمانی\nـ ئه‌م یاداشتی لێكتێگه‌یشتنه له ڕۆژی: 1/4/ 2018 واژۆ كرا ـ


سه‌باره‌ت به سه‌رهه‌ڵدانی قه‌یرانی نوێ ی که‌نداو… ئازاد به‌کر – Denegkan\nbyئازاد\tJanuary 16, 2008\tگشتی\nسه‌ردانی له ناکاوی جۆرج بۆشی سه‌رۆکی ووڵاته یه‌کگرتووه‌کانی ئه‌مه‌ریکا بۆ ناوچه‌ی که‌ندا و ، چاوپێکه‌وتنی له‌گه‌ڵ زۆربه‌ی میر و شا و سه‌رۆکه‌کانی ئه‌م ناوچه‌یه هه‌روا بێ هۆ و مه‌ڵامه‌ت نی یه. هه‌ڕه‌شه‌ی ماشێنی سه‌ربازی ئه‌مه‌ریکایی چاوسوورکردنه‌وه و ته‌قه‌کردن له‌یه‌کتری له ئاوی که‌نداودا به‌ڵگه‌و پێشینه و هۆکاری تری له‌پشته‌وه‌یه.\nهه‌رچه‌نده له‌پاش وه‌ستانی شه‌ڕی نێوان عێراق و ئێران و دواتر شه‌ڕی که‌نداوی دووه‌م و هێرشی هاوپه‌یمانان بۆ ده‌رکردنی سوپای عێراقی له کوێت، پێشبینی ئه‌وه ده‌کرا ده‌وڵه‌تی ئێران به‌ته‌واوی بچێته پاڵ ڕۆژئاوا و ببێته هاوپه‌یمانیان بۆ لێدانی عێراق. به‌ڵام تاڕاده‌یه‌ک باڵی ڕیفۆرمخوازی ماوه‌یه‌ک حه‌زی به نزیک بوونه‌وه و ئاسایی کردنه‌وه‌ی په‌یوه‌ندی نێوان خۆیان و ڕۆژئاوا بوو، هێشتا باڵی توندڕه‌وی ده‌سه‌ڵاتیان ئاره‌زووی پاوانخوازی و خۆتێهه‌ڵقورتاندنی زۆر له ووڵاتان و په‌یوه‌ندی ژێربه‌ژێریان له‌گه‌ڵ ڕێخراوه‌کانی وه‌ک حیزبوڵای لوبنانی و جیهاد و حه‌ماسی ئیسلامی و تاڵیباندا هه‌بوو. پاش ڕووخانی ڕژێمی عێراق و ده‌ستێوه‌ردانی له‌ته‌واوی کاروباری ناوخۆیی عێراق و تاڕاده‌یه‌کیش له ووڵاتانی که‌ندا و هه‌وڵی دروستکردنی چه‌کی ئه‌تۆمی و بیرکردنه‌وه‌یان له پێکهێنانی جه‌مسه‌رێکی دژ به غه‌رب و ئه‌مه‌ریکایی و مه‌ترسی په‌یداکردن بۆ سه‌ر به‌رژه‌وه‌ندیه‌کانی ئه‌مه‌ریکا و ڕۆژئاوا ئیتر ده‌بێ ئه‌مه‌ریکا بیرێ له دانانی سنوورێک بۆ کار و کرده‌وه‌کانی ئێران بکه‌نه‌وه.\nئه‌وه‌ی جێ ی سه‌رنج و تێڕامانه ئه‌وه‌یه له‌پاش ئاڵوگۆڕێ که‌به‌سه‌ر هاوکێشه‌ی سیاسی ناوچه‌که‌دا هاتووه و کاره‌ساتی 11ی سێبته‌مبه‌ر ڕوویداوه و حکومه‌تی پێشووی تاڵیبان ڕووخا وه و بزووتنه‌وه‌ی تاڵیبان و ڕێکخراوی قاعیده بۆته دوژمنی سه‌رسه‌ختی ئه‌مه‌ریکا ، له‌لایه‌کی تره‌وه ڕژێمی سه‌دام له عێراقدا سه‌رنگونکراوه. ئه‌مه‌ر‌یکا ئه‌مانه‌ی هه‌موو له‌پێناوی قایمکردنی پێگه‌ی ستراتیژی خۆی و پاراستنی به‌رژه‌وه‌ندیه‌کانی له ناوچه‌ی که‌نداودا ئه‌نجامداوه، هه‌روا ئاسان نی یه ململانێ و دژی به‌رژه‌وه‌ندیه‌کانی بوه‌ستێته‌وه..\nبۆ ئه‌وه‌ی جارێکی تر و له‌به‌رگێکی نوێتردا ئه‌مه‌ریکا بێته‌وه ناوچه‌که و شکسته‌کانی له‌داگیرکاری عێراق و ئه‌فغانستان بشارێته‌وه دنه‌ی ئه‌وه‌یه‌تی که گێچه‌ڵێ به ئێران بکات و به بیانووی دروستکردنی چه‌کی ئه‌تۆمی و ده‌ستتێوه‌ردانی له‌کاروباری ناوخۆی عێراق و ناوچه‌که زه‌مینه‌ی شه‌ڕێکی تر له ناوچه‌کدا خۆش بکا و ده‌ستی واڵاتر بێت بۆ هه‌ژموونی زیاتری به‌سه‌ر ناوچه‌که‌دا.\nده‌وڵه‌تی کۆنه‌په‌رستی ئێرانیش تاڕاده‌یه‌ک بۆ شاردنه‌وه‌ی قه‌یرانی قووڵی ئابووری و سیاسی و درێژه‌دان به سیاسه‌تی سه‌رکوت و نامرۆڤانه‌ی، هه‌ر جار نا جارێک خۆی گیڤ ده‌کاته‌وه و خۆی به دژی ئه‌مه‌ریکایی و ڕۆژئاوایی نیشانده‌دات و ده‌ستده‌خاته کاروباری ناوخۆی زۆر له ووڵاتانی ڕۆژهه‌ڵاتی ناوه‌ند و ده‌یه‌وێت ببێته هێزێکی گه‌وره و وه‌ک جه‌مسه‌رێکی ئیسلام خۆی نیشانبدات. ئیتر به‌م جۆره جمهوری ئیسلامی ده‌یه‌وێ ئه‌وه له‌بیر خه‌ڵكی هه‌ژار و به‌شمه‌ینه‌تی ئێران بباته‌وه که قه‌یرانی سیاسی و ئابووری ته‌نگی به‌خه‌ڵک هه‌ڵچنیوه و نه‌بوونی ئازدی و گرانی و بیکاری ته‌واو خه‌ڵکی ئێرانی بێزارکردووه و خۆپیشاندانه‌کانی ئه‌م ماوه‌یه‌ی پێشوو له زانکۆکانی ئێراندا نموونه‌ی به‌هێزی ئه‌و ڕاستیانیه ئه‌م جگه له مانگرتن و خۆپیشاندانی کارگه‌و کارخانه‌کان و ده‌نگی زوڵاڵی ڕۆشنبیران و ئازادیخوازان و ڕۆژنامه‌وانان تا ژنان و خوێندکاران بۆ داواکردنی مافه ئینسانی و سه‌ره‌تایی یه‌کانیان.\nبه‌م جۆره جمهوری ئیسلامی ماوه‌ی سێ ده‌یه‌یه به‌زۆرو سه‌رکوت و گرتن و له‌سێداره‌دان خه‌ڵکی ئێرانی تووشی ئاواره‌یی و شه‌ڕی هه‌شت ساڵه‌ی له‌گه‌ڵ عێراقدا و بێئومێدی و سه‌رگه‌ردانی سیاسی و ئابووری و فه‌رهه‌نگی کردووه و پشتگیری و هاوکاری بزووتنه‌وه و ئیسلامیه توند ڕه‌وه‌کانه و له‌م پێناوه‌شدا خه‌ڵکی ئێران ده‌بێ باجی کرده‌وه‌کانی بده‌ن.\nدۆسیه‌ی چه‌کی ئه‌تۆمی ئێران بۆته هۆکاری نانه‌وه‌ی شه‌ڕێکی ترسناکی تر که‌ئه‌م جاره خه‌ڵکی ئێرانی پێوه ده‌سووتێ و ده‌یانه‌وێ ئێرانیش به ده‌ردی عێراق و ئه‌فغانستان به‌رن، له‌ڕاستیدا هه‌ڵگیرساندنی شه‌ڕ له‌به‌رژه‌وه‌ندی هێچ که‌سێکدا نی یه‌و ته‌نیا ده‌بێته هۆی ماڵوێرانی و سه‌رگه‌ردانی دانیشتوانی ئه‌و ناوچانه‌ی شه‌ڕه‌که‌ی تێدا هه‌ڵداگیرسێ.\nئیتر ئه‌م هاتنه‌ی بۆشی سه‌رۆکی ئه‌مه‌ریکاش هه‌ر په‌یوه‌ندی به ئێرانه‌وه هه‌یه و له‌لایه‌ک ئامۆژگاری ئێران و سوریه ده‌کا و له‌لایه‌کی تریش داوای هاوکاری و هاوپشتی له‌ووڵاتانی ناوچه‌که ده‌کا بۆ سه‌قامگیرکردنی ئارامی و ئاسایش له ڕۆژهه‌ڵاتی ناوه‌ڕاست و به به ڵێنی درۆی خۆی پێکهێنانی ده‌وڵه‌تی فه‌له‌ستینی بۆ فه‌له‌ستینیه‌کان. ئه‌مانه هیچی شوێنی باوه‌ڕنییه و میژووی پڕ شه‌ڕه‌نگێزی ئه‌مه‌ریکا هه‌ر داگیرکاری و پاوانخوازی بووه.\nپاش ئه‌وه‌ی ئه‌مه‌ریکا پشتی کرده موشه‌ڕه‌ف و به‌نازیرش بووه قوربانی سیاسه‌ته‌کانی ئه‌وان و ئه‌و ووڵاته‌ی لانه‌ی ئیسلامی سیاسی و تیرۆرزم بێ چاره‌سه‌ر ماوه‌ته‌وه و له‌لایه‌کی تر بۆش ئیتر به‌دوای هاوپه‌یمانی نوێدا وێڵه و به مه‌سه‌له‌ی لێدانی په‌که‌که تورکیای له‌خۆی نزیک کرده‌وه، ئینجا سه‌ره‌ی ئێرانه و ده‌بێ سزای لاساریه‌کانی به‌رامبه‌ر ئه‌مه‌ریکا وه‌رگرێت. به‌وجۆره ئاگری شه‌ڕ له خۆشبووندایه و ئه‌مه‌ریکا خه‌ریکی کۆکردنه‌وه‌ی هاوکاری و پشتیوانیه له ناوخۆ و ده‌ره‌وه‌دا بۆ هێرشێکی سه‌ربازی بۆ سه‌ر ئێران.\nبه‌ڵام ده‌بێ ئۆپۆزسۆنی ئێرانی وانه‌یه‌ک له عێراق وه‌رگرن و به پڕوپاگه‌نده‌ی دیموکراسی و ڕزگارکردنی خه‌ڵکی ئێران له لایه‌ن ئه‌مه‌ریکاوه فریو نه‌خۆن، تا ئه ووڵاته‌ش نه‌بێته تاقیگای چه‌ک و جبه‌خانه‌ی ئه‌مه‌ریکا و ژیانی خه‌ڵک سه‌ره‌ڕای ئه‌و هه‌موو نه هامه‌تیه‌ی به‌ده‌ست جمهوری کۆنه‌په‌رستی ئیسلامیه‌وه تووشی بوون چه‌ند باری تر زیاد نه‌بێت له‌سه‌ریان. به‌پێچه‌وانه‌وه ده‌بێ به‌ره‌ی ئازادیخوازان و پێشکه‌وتنخوازن و مرۆڤدستانی دنیا دژی ئه م شه‌ڕه و هه‌موو هه‌ڕه‌شه‌یه‌ک ڕاوه‌ستن که زیان به سه‌رجه‌می مرۆڤایه‌تی ده‌گه‌ێنێت.\nPrevious ئینشا نووسەكان …. سمكۆ عەبدولكەریم\nNext گه‌ڕان به دوای رووناکبیره نائاماده‌کان…و. ئاماده‌کردنی: هه‌ندرێن


عێراق؛ ئەو ئەندامانەی داعش كە پردی بابل-یان تەقاندەوە لەسێدارە دەدرێن\n- 8/28/2019 3:55:00 PM 1808 جار خوێندراوەتەوە\nداداگی عێراق، سزای لەسێدارەدانی بۆ ئەو ئەندامانەی رێكخراوی چەكداری داعش دەركرد، كە پردێكیان لە باكوری بابل تەقاندەوە و بەهۆیەوە ژمارەیەك هێزی ئەمنی كوژران.\nدادگای عێراق بڕیاریدا بە لەسێدارەدانی 11 ئەندامی داعش\nئەمڕۆ چوارشەممە، دادگای عێراق سەبارەت بە تەقاندنەوەی پردێك لە باكوری شاری بابل و كوژرانی ژمارەیەك لە هێزە ئەمنیەكانی عێراق بەوهۆیەوە، بڕیاریدا بە لەسێدارەدانی 11 كەس كە سەرجەمیان ئەندام و چەكداری رێكخراوی چەكداری داعش بون.\nسەرجەم تاوانبارەكان دانیانناوە بە ئەنجامدانی ئەو كردەوەیەدا\nلە راگەیەندراوی دادگادا ئاماژە بەوەكراوە، سەرجەم ئەو تاوانبارانە دانیانناوە بە ئەنجامدانی ئەو كردەوەیەدا رایانگەیاندوە لە ساڵی 2014 ئەو پردە ستارتیجیەیان تەقاندوەتەوە كە سەر بە ناحیەی جرف نەسر-ە لە پارێزگای بابل".\nئەو پردە لە ساڵی 2014 لە لایەن چەكدارانی داعش-ەوە بە تەواوەتی تەقێندرایەوە و لە ئاكامیشدا سێ كەس لە هێزە ئەمنیەكان كوژران و 19ی دیكەش برینداربون.\nنرخی ئەو پردەیان بە 18 ملیار دیناری عێراقی مەزەندە كردوە\nراشگەیەندراوە، شارەزایان نرخی ئەو پردەیان بە 18 ملیار دیناری عێراقی مەزەندە كردوە و دادگاش سەبارەت بە تاوانباران دەڵێت "دانیان بە ئەنجادانی چەندیم كردەوەی دیكەی تێرۆریستیدا ناوە، كە لە كات و شوێنی جیاوازدا ئەنجامیانداوە".\nهاوكات دادگا دوپاتیكردوەتەوە "پرۆسەی دادگاییكردنی ئەو تاوانبارانە لە دادگاییەكی كراوەدا و بە ئامادەبونی داواكاری گشتی و پارێزەری تاوانباران بەڕێوەچوە، دواتریش دادگا بڕیاریداوە بە لەسێدارەدانی 11 تاوانبار بەپێی ماددەی چوارەم لە یاسای بەرەنگاربونەوەی تێرۆر".


Home›هەواڵ›جیهان›ئه‌مریكا ژماره‌یه‌كى پێوانه‌يى تۆمار كرد له‌و ژنه ره‌شپێستانه‌ى خۆیان كاندید كردووه بۆ كۆنگرێس\nجۆیسى ئیلۆت، كاندیدى دیموكراته‌كان | فۆتۆ: REUTERS / Gerard Matthews\nویلایه‌ته یه‌كگرتووه‌كانى ئه‌مریكا بۆ یه‌كه‌مجار ژماره‌یه‌كى پێوانه‌يى تۆمار ده‌كات له ژماره‌ى ئه‌و ژنه ره‌شپێستانه‌ى كه خۆیان بۆ كۆنگرێسى ئه‌و وڵاته كاندید ده‌كه‌ن، یه‌كێك له‌و كاندیدانه‌ش ده‌ڵێت: “ئه‌مه هه‌لێكه بۆ ئه‌وه‌ى ئێمه مێژوو بگۆڕین”.\nبه‌گوێره‌ى ئامارێكى سه‌نته‌رى (ژنانى ئه‌مریكا و سیاسه‌ت)، “تا ئێستا 122 خانمى ره‌شپێست خۆیان كاندید كردووه بۆ ئه‌وه‌ى ببنه ئه‌ندامى كۆنگرێس”، ئه‌مه‌ش به‌راورد به ساڵانى رابردوو ژماره‌یه‌كى پێوانه‌ییه، چونكه ئه‌م ئاماره كۆتا جار له ساڵى 2012 هه‌ڵكشانى به‌خۆیه‌وه بینى كه گه‌یشته 48 كاندید”.\nجۆیسى ئیلۆت، یه‌كێكه له‌و ژنانه‌ى كه خۆى كاندید كردووه و ئه‌گه‌ر بتوانێت ده‌نگى پێویست به‌ده‌ست بهێنێت ده‌بێته یه‌كه‌مین ژنى ره‌شپێستى ئه‌مریكا له ئه‌ركه‌نساسه‌وه كه توانیبێتى ببێته ئه‌ندامى كۆنگرێسى ئه‌مریكا.\nئه‌و خانمه ره‌شپێسته له‌باره‌ى خۆ كاندید كردنییه‌وه ده‌ڵێت: “ئه‌مه هه‌لێكه بۆ ئه‌وه‌ى ئێمه بتوانین مێژوو بگۆڕین، هۆكارى پشت ئه‌وه‌ى كه بڕیارمدا خۆم كاندید بكه‌م ئه‌وه‌یه كه به‌ڕاستى ده‌توانم ئاسۆى سه‌ركه‌وتن ببینم”.\nپام كێس، یه‌كێكى تره له‌و ژنانه‌ى كه له فلۆریدا خۆى كاندید كردووه و له‌و باره‌یه‌وه ده‌ڵێت: “خه‌ڵكى حه‌زیان له‌وه‌یه رووخسارى جیاواز و ره‌چه‌ڵه‌كى جیاواز له‌نێو كۆنگرێسدا ببینن، ناتوانم گرنگى ئه‌وه بهێنمه پێشچاوم كه چه‌ند پێویسته ژنێكى ره‌شپێستى به‌هێز له‌ناو كۆنگرێسدا ده‌نگى هه‌بێت”.\nهه‌ڵكشانى ئه‌م ئاماره له‌دواى ئه‌وه دێت كه رۆژى دووشه‌ممه 25ى ئایار، له شارى مینیاپۆلیس له ئه‌مریكا ئه‌فسه‌رێكى سپى پێست به‌ناوى دێرێك چاوڤین به تۆمه‌تى پێدانى پاره‌ى ساخته و له‌كاتى ده‌ستگیركردنى ئه‌ژنۆى خسته سه‌ر ملى ره‌شپێستێكى ئه‌فریقى – ئه‌مریكى به‌ناوى جۆرج فلۆید بۆ ماوه‌ى نۆ خوله‌ك به‌هۆیه‌وه گیانى له‌ده‌ستدا، له‌دواى ئه‌و رووداوه گرژى رووى له‌و شاره و به‌شێكى ئه‌مریكا كرد هه‌زاران كه‌س رژانه سه‌ر شه‌قامه‌كان و خۆپیشاندانیان كرد، دواتر ئه‌م خۆپیشانده‌رانه به به‌رزكردنه‌وه‌ى هاشتاگى (Black Lives Matter) كامپه‌ینێكى جیهانییان دژى پێشێلكردنى مافى ره‌شپێسته‌كان و ره‌گه‌ز په‌رستى دروستكرد.\nرۆژى 8ى تشرینى دووه‌مى ئه‌مساڵ هه‌ڵبژاردنى كۆنگرێسى ئه‌مریكا به‌ڕێوه‌ده‌چێت، كاندیده‌كان شه‌ڕده‌كه‌ن بۆ به‌ده‌ستێهانى 535 كورسى كه 100 كه‌سیان ده‌بنه ئه‌ندامى ئه‌نجوومه‌نى پیرانى ئه‌مریكا و 435 كه‌سیشیان ده‌بنه ئه‌ندامى ئه‌نجوومه‌نى نوێنه‌رانى ئه‌و وڵاته.\nبۆسكێتس:تیپه‌كەمان خاڵی زۆری له ده‌ستدا و قورسه ریاڵ مەدرید بدۆڕێت\nئەمریکا سیخوڕی بەسەر ئەنگێلا مێرکل و بەرپرسانی دیکەی ئەوروپادا کردووە\nوەزارەتی کشتوکاڵ مەرجەکانی هەناردەکردنی بەرهەمی ناوخۆ دیاریدەکات


لۆفیگارۆ: په‌كه‌كه خه‌ته‌ره‌كا جددی یه ل سه‌ر باشوورێ كوردستانێ - دارکا مازی\nلۆفیگارۆ: په‌كه‌كه خه‌ته‌ره‌كا جددی یه ل سه‌ر باشوورێ كوردستانێ\nرۆژنامه‌یا لۆفیگارۆ یا فره‌نسی، راپۆره‌ك ل سه‌ر نیازێن ئاردۆگان به‌لاڤ كرییه و و تێدا وه‌ها نڤیسایه: «سالا 2021ێ، دێ سالا به‌فره‌هخوازییا هه‌رێمی بیت بۆ سه‌رۆكێ تركیێ، ئاردۆگان ئێدی ته‌نێ ب ئێریشێن ئاسمانی ل سه‌ر په‌كه‌كێ ل باشوورێ كوردستانێ رازی نابیت، دێ هنه‌ك گاڤێن دی هاڤێت».\nرۆژنامه‌یا لۆفیگارۆ یا فره‌نسی د راپۆره‌كێ دا كو ل داوییا سالا رابووری 2020 به‌لاڤ كرییه گۆتییه كو سه‌رۆكێ ده‌وله‌تا تركیێ نیازێن به‌رفره‌هخوازیێ ل سالا 2021ێ هه‌نه، پشتی كو ل سالا رابووری ده‌ستوه‌ردان د هه‌ر یێك ژ سووریا، لیبیا و قه‌فقازێ دا كری، د ئیسالێ دا ژی دێ به‌رێ خوه بده‌ته ئیراقێ و باشوورێ كوردستانێ.\nڤێ رۆژنامێ نڤیسایه: «ئاردۆگان ئێدێ ته‌نێ ب ئێریشێن ئاسمانی یێن ل سه‌ر په‌كه‌كێ ل باشوورێ كوردستانێ رازی نابیت، ئارته‌شا ترك دێ هه‌ژماره‌كا دی یا ئۆپه‌راسیۆنان ل ژێر ناڤێن جودا ل ڤێ هه‌رێمێ پێك ئینیت و دێ پێگه‌هێن خوه یێن له‌شكه‌ری ژی زێده بكه‌ت».\nلۆفیگارۆ دبێژیت: «ئاردۆگان دێ ڤان ئیریشان ب به‌هانه‌یا چه‌كدارێن رێخستنا په‌كه‌كێ ل سه‌ر باشوورێ كوردستانێ پێك ئینیت».\nد به‌شه‌كا دی یا ڤێ راپۆرێ دا ئاماژه ب ده‌ستوه‌ردانێن تركیێ د هه‌ر یێك ژ ده‌وله‌تێن سووریێ، لیبیا، ئه‌رمه‌نستان و قوبرس و یه‌ونانستانێ دا ژی كرییه و گۆتییه كو هه‌ڤپه‌یمانێن تركیێ پر ژ ڤێ ده‌وله‌تێ عاجزن و ئه‌و گه‌هشتینه وێ باوه‌ریێ كو ئێدی رێككه‌فتن ل گه‌ل سه‌رۆكێ پارتییا داد و گه‌شه‌پێدان نه‌مومكینه بهێته ئه‌نجام دان.\nپێگه‌ها داركا مازی ل سالا رابووری راپۆره‌ك ل ده‌ربارا نه‌خشه‌رێیا په‌كه‌كێ و تركیێ بۆ باشوورێ كوردستانێ به‌لاڤ كربوو و تێدا ئه‌شكه‌ره كربوو كانێ په‌كه‌كه ب چ ئاوایی به‌هانه‌یان دده‌ته ده‌ستێ تركیێ كو له‌شكه‌ركێشیێ بۆ باشوورێ كوردستانێ بكه‌ت و ب چ ئاوایی ده‌ڤه‌رێن باشوور هێدی هێدی بۆ ئارته‌شا تركیێ چوول دكه‌ت.


بارشەلۆنە و دۆرتمۆند كێبركێيانە لەسەر ماريۆ گۆمێزى ئەڵمانى.. – كوردسپۆرت\nسەرەكى/ جيهان/بارشەلۆنە و دۆرتمۆند كێبركێيانە لەسەر ماريۆ گۆمێزى ئەڵمانى..\nبارشەلۆنە و دۆرتمۆند كێبركێيانە لەسەر ماريۆ گۆمێزى ئەڵمانى..\nيانەى بارشەلۆنەى ئسپانى دواى ئەوەى توانى بەسەركەوتوانە چەند گرێبەستێك لە مێركاتۆى ئەم وەرزەدا يەكلاى بكاتەوە و هێڵەكانى بەرگرى و ناوەراست تۆكمە بكات لە ئێستادا هەوڵدەدات بۆ ئەوەى گرێبەست لەگەڵ هێرشبەرێك مۆربكات, كە ئەمەش وا لە يانەكە دەكات روولە ماريۆ گۆمێزى ئەڵمانى و ياريزانى فيورەنتيناى ئيتالى بكات كە ئێستا بە شێوەى خواستن لە يانەى بێشكتاشى توركيە.\nهێنانى ئەم هێرشبەرە ئەڵمانيە لە سەر داواكارى لويس ئنريكى راهێنەرە كە دەيەوێت جێگرەوەيەك بۆ سێ هێرشبەرەكەى بدۆزێتەوە بەمەبەستى چارەسەر كردنى كێشەكان لە كاتى دووچار بوونى هێرشبەرەكانى بە پێكان كە لەوەرزى رابردوو روويدا.\nرۆژنامەى “سپۆرت”ى ئسپانى كە رۆژنامەيەكى نزيكە لە يانە كەتەلۆنيەكە, رايگەياند كە يانەى بارشەلۆنە لە گفوگۆدايە لەگەڵ ماريۆ گۆمێز ياريزانى پێشووى بايەرمونيخ, هەروەها رۆژنامەكە ئاماژەى بەوەشكردوە كە يانەى دۆرتمۆنديش لەسەر خەتن بۆ ئەوەى تواناكانى ماريۆ گۆمێز بەدەست بهێنن.\nلە لێدوانێكيشدا سەرۆكى يانەى بێشكتاشى توركى رايگەياند: “هيوادارين گۆمێز لە وەرزى نوێ لە گەڵمان بەردەوام بێت, بەلام دڵنياشم كە ئەمە قورس دەبێت چونكە گۆمێز نايەوێت بگەرێتەوە بۆ فيورەنتينا و يانەكانى بارشەلۆنە و دۆرتمۆند لەسەر خەتن بۆ گواستنەوەى”.\nشايانى باسە گۆمێزى تەمەن ٣١ ساڵ بۆ ماوەى چوار وەرز لەگەڵ بايەرمونيخ بەردەوام بوو لە ١٧٤ يارى بەشداريكرد و توانى ١١٣ گۆڵ تۆمار بكات, دواتر رووى لە يانەى فيولاى ئيتالى كرد(فيورەنتينا) دوو وەرز لەو يانەيەش ياريكرد و توانى لە ٤٥ يارى ١٤ گۆڵ تۆمار بكات.


به‌های لیره‌ی توركی تووشى هه‌ره‌سی گه‌وره بووه\n:: PM:12:48:11/10/2019 \nبەهۆی زیادبوونی دڵەڕاوکێی بازرگانان بە زیاتر دابەزینی بەهای لیرە دوای هێرشەکانی ئەنقەرە بۆ ڕۆژئاویى كوردستان، هه‌ره‌شه به‌رده‌وامه‌كانى تڕه‌مپ له‌سه‌ر ڕووخاندنى ئابوورى ئه‌و وڵاته ئه‌مڕۆ هه‌ینى لیره‌ى توركى له بازاڕى دراوى ئه‌و وڵاته به شێوه‌یه‌كى به‌رچاو تووشى هه‌ره‌سى گه‌وره بووه.\nله بازاڕی كاغه‌زه دراوییه‌كان پاشه‌كشه‌ی به‌رچاوی تۆمار كرد\nبه‌پێى زانیارییه‌كانى "وشه" ئه‌مڕۆ هه‌ینى 11ى ئۆكتۆبه‌ر 100 دۆلارى ئه‌مره‌یكى به‌رانبه‌ر 589 لیره‌ى توركییه، جارێكی تر به‌های لیره‌ی توركی ڕووی له دابه‌زینی كرد و له بازاڕی كاغه‌زه دراوییه‌كان پاشه‌كشه‌ی به‌رچاوی تۆمار كرد.\nبازرگانانى بوارى دۆلار له بازاڕى ئالوگۆڕى لیره و دۆلار پێیان وایه ئه‌مه‌ریكا فشاری زیاتر به‌سه‌ر توركیا ده‌سه‌پێنێت، ئه‌مه‌یش پێشبینی ده‌كرێ دۆخی ئابووری توركیا زیاتر به‌ره‌و دواوه بگه‌ڕێنێته‌وه، به‌وهۆیه‌وه به‌های لیره له بازاڕی كاغه‌زه دراویییه‌كان ڕووی له پاشه‌كشه‌ی به‌رچاو كردووه.\nشایه‌نى باسه لیرەی تورکیا بە ڕێژەی 2.13% لە رۆژی دووشەمى ڕابردوو دابەزینی تۆمارکردووە ئەوەیش گەورەترین دابەزینە لە سەرەتاکانی مانگی ئابی راِبردووەوە، کە هۆکارەکەی دڵەڕاوکێى بازاڕه لە تێكچوونى زیاترى پێوەندی نێوان تورکیا و ئەمه‌ریکا.


“دەزگا سیخوڕییەکانی دەوڵەتی تورک لە هەولێر چالاکترن وەک لە ئەنقەرە” – کوردی – RojNews.News\n“دەزگا سیخوڕییەکانی دەوڵەتی تورک لە هەولێر چالاکترن وەک لە ئەنقەرە”\n29/02/2020 - 2:51:02 pm\nشەممە, 2 يون 2018 – 09:31 ڕۆژنیوز- هاوکار مستەفا\nهەرچەندە لە مانگی ئازارەوە سوپای داگیرکەری دەوڵەتی تورک بنکە و بارەگای خۆی لە گوندی بەرمیزە و چیادێڵ-ی دەڤەری برادۆست دورستکردووە و داگیری کردوون، بەڵام بڵاوبوونەوەی چەند فۆتۆ و ڤیدیۆیەکی نوێی سەربازەکان لەناو گوندنشینان-دا، ناڕزاییەکی زۆری هاوڵاتیانی بەدوای خۆیدا هێناوە.\nد. ماجید خەلیل، سەرۆکی بەشی مێژوو لە فاکەڵتی پەروەردەی زانستە مرۆڤایەتییەکانی سەر بەزانکۆی سلێمانی لە شارۆچکەی سەیدسادق لە لێدوانێکیدا بۆ ڕۆژنیوز نیگەرنیی نیشاندا لەوەی، دەوڵەتی تورک بە ئازادانە دەربازی خاکی باشوری کوردستان بووە و وەک پارچەیەک لە تورکیا مامەڵە لەگەڵ باشور دەکات.\nهەروەها، ڕەخنەی لە حکومەتی هەرێمی کوردستان گرت و وتی:”لە پەلامارەکانی دەوڵەتی تورک-دا سەدان هاوڵاتی بوونەتە قوربانیی، کەچی هەڵوێستێکی جدیی و کردارییمان لە حکومەت و لایەنەکانی باشور نەبینیی”.\nناوبراو، هۆکاری بێ هەڵوێستی حزبەکانی باشوری گەڕاندەوە بۆ “بەرژەوەندییە ئابووەرییەکانیان لەگەڵ دەوڵەتی تورک” و وتیشی:”ئەمە وایکردووە، کە “دەزگا سیخوڕییەکانی دەوڵەتی تورک لە هەولێر چالاکانە تر کار بکەن وەک لە ئەنقەرە”.\nماجید خەلیل، لە کۆتایی قسەکانییدا بانگی لە هێز و لایەنە سیاسییەکانی باشوری کوردستان کرد، کە بەرژەوەندیی نەتەوەیی بخەنە پێش بەرژەوەندییە تایبەتی و ئابوورییەکانی خۆیان ناکۆکییەکانیان کۆتایی پێبهێنن لە ئاست ئەو داگایرکاریانەی دەوڵەتی تورک، چونکە دواجار هەموولایەک زیانمان پێدەگات.\nیەپەگە دوو گورزی دیکە لە سوپای تورک وەشاند\nڕوس نەفت و حکومەتی هەرێم لەسەر چی ڕێککەوتوون؟


فیلمی دەرهێنەرێكی كورد لە سویسڕا پێشان دەدرێت\nپێشڕەو نە‌بە‌رد دەرهێنەری كورد كاری نووسین و دەرهێنان بۆ فیلمێكی نوێ لە سویسڕا كردووە و تێیدا چەندین ئەكتەری وڵاتانی جیاوازی كۆ كردووەتەوە و ئەمڕۆ تێستی بۆ كرا و بڕیاریشە لە مانگی شەش لە سینەماكانی ئەو وڵاتە پێشان بدرێت.\nپێشڕەو نە‌بە‌رد دەرهێنەر و نووسەر و سینارێست بە"وشە"ی راگەیاند، "ڕۆژێكی خۆش" ناوی نوێترین كاری هونەریمانە لە بواری بەرهەمهێنانی فیلم كە ماوەی 52 خوولەكە و زمانی سەرەكی سویسڕییە و لەو وڵاتە كاری وێنەگرتن و كارە هونەرییەكانی تری بۆ كراوە.\nزیاتر گوتی، هەروەها فیلمەكە لەلایەن دڵشاد تۆفیقەوە وەرگێڕدراوەتە زمانی ئەڵمانی، ئەو فیلمە لە كاری پرۆدیووسەری رێناتێ باشیك و لە كاری وێنەگرتنی كینگلسلی گانا و ئەندازیاری دەنگ ئەندریاس هاگن كاریان تێیدا كردووە و كاری میوزیكیش كریستیان فۆتش و كاری رووناكی موشەتەبا نووری ئەنجامیان داوە.\nنەبەرد روونی كردەوە، چیڕۆك و پەیامی ئەو فیلمە بۆ نەهێشتی ئەو توندوتیژییانەیە كە زیاتر لە ڕێگەی تۆڕە كۆمەڵایەتی و سایتە ئەلیكترۆنییەكانەوە ڕووبەڕووی گەنجان دەبێتەوە، لەو فیلمەدا نیناو میناو لارس و فرێنتزیی كە چوار قوتابین رۆڵی سەرەكیان تێدا بینووە.\nئەو دەرهێنەرە روونی دەكاتەوە كە چیڕۆكەكەی باس لە خراپ بەكارهێنانی ئەو گرتە ڤیدیۆییە دەكات كە لەلایەن یەكێك لە هاوڕێ كچەكانەوە لە تۆڕە كۆمەڵایەتییەكانی وەك فەیسبوك و هتد بڵاو دەكرێتەوە، هاوكات گرتە ڤیدیۆییەكە لەگەڵ لارسی هاوڕێی كوڕەكە گیراوە.\n46 بەشداربوو وەك كۆمبارس و 14 ئەكتەر لە چەندین نەتەوەی جیهان تێیدا بەشدارن وەك سویسڕی و ئەڵمانی و سڕبی و ئیتاڵی و ئەلبانی و هیندی و عەرەب و تورك و فیلمەكە 100% سویسڕییە و بەشێوەیەكی پڕۆفیشناڵ كارە تەكنیكییەكانی بۆ كراوە و ئەندازیاری دەنگی بەڕەگەز سویسرییە و ئەزموونێكی زۆری هەیە لەگەڵ فیلمە سینەماییەكانی سویسڕادا، هاوكات وێنەگرەكەی بەڕەگەز سریلانكییە و ئەزموونێكی زۆری هەیە لەگەڵ فیلمەكانی بۆلیۆد، نەبەرد وای گوت.\nبەپێی ئەو دەرهێنەرە كوردە بۆ دەسپێكردنی فیلمەكە بودجەكەی نزیكەی 30 هەزار فرانكی سویسڕی بوو، وێرای ئەوەی بەگشتی بەشداربووان تاڕادەیەكی زۆرباش خۆبەخشانە بۆ خزمەتكردنی بابەتەكە كاریان تێدا كردووە و ئامانجیش خزمەتكردنی مڕۆڤایەتییە، منیش وەك دەرهێنەرێكی كورد ئەو پڕۆژەیە وەك دیارییەك پێشكەش بەكۆمەڵگەی سویسڕا دەكەم.\nنەبەرد ئاماژەی كرد كە لە ماوەی 10بۆ11 مانگ كاركردن ئیستە ئەو فیلمە سەرجەم كارەكانی سەركەوتووانە تەواوبووە و ماوەی 10 رۆژە سەرقالی كاركردنین بۆ گۆڕینی سیستەمەكەی بۆ سیستەمی سینەما و ئەمرۆ چەند سەعاتێك لەمەوبەر لە سینەما لە سویسڕا لە سینەما ترافۆ تێستی فیلمەكەمان كردووە كە لە رووی تەكنیكییەوە بێ كێشە بوو و بەو كوالیتەی ئەوان مەبەستیانە دەرچوو لەتیستەكە.\nبەپێی قسەكانی ئەو دەرهێنەرە فیلمەكە لە ناوەڕاستی مانگی شەشدا نمایش دەكرێت و 400 كەس ئامادەی دەبن لەوانە 200 پەرلەمانتار و سیاسەتمەدار و بەرپرس، شان بەشانی هونەرمەند، بێجگە لەوەش فیلمەكە نێردراوە بۆ فێستیڤاڵە جیهانییەكان و لە فێستیڤاڵی لۆكارنۆی نیودەوڵەتی وەرگیراوە بۆ نمایشكردن.\nهەولێر/ شاخەوان شیخانی\nئه‌م بابه‌ته 1741 جار خوێنراوه‌ته‌وه\nكلیپه نوێیه‌كه‌ى سامى یوسف ده‌نگدانه‌وه‌ى دروست نه‌كرد\nدوانزه‌مین فێستیڤاڵى جه‌واهیرى به‌ڕێوه‌ده‌چێت\nگۆرانیبێژێك 20 ساڵ دەخرێتە گرتووخانەوە\nعه‌یبێكی مایا دیاب له وێنه‌یه‌كیدا ده‌ركه‌وت\nئه‌مڕۆ كوردێك له‌گه‌ڵ كازم ساهیر گۆرانى ده‌ڵێ\nعەزیز وەیسی لەگەڵ گۆرانیبێژانی بیانی دەردەكەوێت\nگۆرانییه‌كه‌ی ناڤید چوار ئه‌وه‌نده‌ی گۆرانییه‌كه‌ی میران ده‌نگی دایه‌وه\nشه‌كیرا هۆكاری وازهێنانی له گۆرانیگوتن ئاشكرا كرد


ئەحمەد تەمویی – بەندیخانەی ناوەندیی ورمێ | KHRN\nماڵ بانكی به‌ندكراوانی سیاسیبه‌ندكراوانی سیاسی\tئەحمەد تەمویی – بەندیخانەی ناوەندیی ورمێ\nهاوڵاتی کوردی خەڵکی سەڵماس\nدەستبەسەرکران: ٢ی خەزەڵوەری ١٣٨٦ / ٢٠٠٧.١٠.٢٤\nتۆمەت: دژایەتی لەگەڵ خودا (محاربە) لەڕێگەی ئەندامبوون لە پارتی ژیانی ئازادی کوردستان (پژاک) دا\nسزا: ١٥ ساڵ بەندکران و دوورخرانەوە بۆ بەندیخانەی ورمێ\nڕەوش: بەندکراو لە بەندیخانەی ناوەندیی ورمێ\nئەحمەد تەمویی، چالاکوانی سیاسیی خەڵکی سەڵماس لە ڕێکەوتی ٢ی خەزەڵوەری ساڵی ١٣٨٦ / ٢٠٠٧.١٠.٢٤ لە شاری مهاباد لەلایەن هێزەکانی ئیتلاعاتی سپای پاسدارانی شۆڕشی ئیسلامییەوە دەستەبەسەرکرا و هەر ئەو ڕۆژە بۆ دەستبەسەرگەی ئەو ناوەندە ئەمنییە لە ورمێ گوازرایەوە.\nئەو بەندکراوە سیاسییە لە ساڵی ١٣٩٥ / ٢٠١٦ لە نامەیەکی کراوەدا بۆ ئەحمەد شەهید، ڕیپۆرتەری تایبەتی مافەکانی مرۆڤی ئەو کاتی نەتەوە یەکگرتووەکان بۆ کاروباری ئێران، نووسیویەتی کە لە ساڵی ١٣٨٦ / ٢٠٠٧ لە دەستبەسەرگەی ئیتلاعاتی سپای ورمێدا بە تۆمەتی “ئەندامبوونی پژاک” بۆ ماوەی دوو مانگ ئەشکەنجەدراوە. بەگوتەی ئەو بەندکراوە، هێزە ئەمنییەکان لەو ماوەیەدا لە ڕێگەی “بەکارهێنانی شۆکەر و قامچی”، “هەڵواسین” و “لەسێدارەدانی نمایشی” ئەشکەنجەیان داوە.\nئەحمەد تەمویی پاش دوو مانگ لێپرسینەوە و ئەشکەنجە بۆ دەستبەسەرگەی فەرمانگەی ئیتلاعاتی مهاباد ڕەوانە کراو مانگێکیش لەوێ لێپرسینەوەی لەگەڵ کرا و پاشان گوازرایەوە بۆ بەندیخانەی مهاباد.\nناوبراو لە ساڵی ١٣٨٦ / ٢٠٠٧ لە لقی ١ی دادگای شۆڕشی ئیسلامیی مهاباد بە تۆمەتی “دژایەتەی لەگەڵ خودا (محاربە)” دادگایی کرا، دانیشتنی ئەو دادگایە تەنیا ١٠ خولەکی خایەند. پاش ماوەیەکی کورت سزای ١٥ ساڵ بەندکران و دوورخرانەوە بۆ بەندیخانەی ورمێ بەو بەندکراوە سیاسییە ڕاگەیەندرا. پاشان هێزە ئەمنییەکان هەڕەشەیان لە پارێزەرەکەی کرد و ناچاریان کرد دەست لە کاربکێشێتەوە، بەو هۆیەشەوە نەیتوانی تانە لە سزاکەی بدات و بڕیاری سەرەتایی دادگا وەک خۆی پشتڕاستکرایەوە.\nئەو بەندکراوە سیاسییە کوردە لە هاوینی ساڵی ١٣٨٧ / ٢٠٠٨ لەکاتی سەرلێدانی داواکاری گشتیی پارێزگای ئازەربایجانی ڕۆژئاوا بۆ بەندیخانەی مهاباد بەهۆی دەربڕینی ناڕەزایی بەرامبەر بە هەڵسوکەوتی دادگا و پشتڕاستکردنەوەی سزاکەی بۆ بەندیخانەی ناوەندیی ورمێ گوازرایەوە.\nبەگوێرەی نامە کراوەکەی ئەو بەندکراوە، لە مانگی بەفرانباری ساڵی ١٣٨٩ / ٢٠١٠.١٢دا بەرپرسانی بەندیخانەی ورمێ لەکاتی جێبەجێکردنی سزای سێدارەی “حسێن خزری”، ئەو و چەند بەندکراوێکی دیکەیان بۆ ژوورە تاکەکەسییەکانی بەندیخانە گواستووەتەوە و لەو ڕێگایەوە ئەشکەنجەی دەروونییان داون. ئەحمەد تەمویی پاش لەسێدارەدانی حسێن خزری بۆ دەربڕینی ناڕەزایی بەرامبەر بەو هەڵسوکەوتە بۆ ماوەی ٢٠ ڕۆژ دەستی دایە مانگرتن لە خواردن.\nئەحمەد تەمویی لە ڕێکەوتی ٢٧ی ڕێبەندانی ١٣٨٩ / ٢٠١١.٠٢.١٦ لە بەندیخانەی ورمێوە بۆ دەستبەسەرگەی ئیتلاعاتی ئەو شارە گوازرایەوە و بۆ ماوەی مانگێک بە تۆمەتگەلی “بانگەشە دژی کۆماری ئیسلامی” و “پەیوەندی بە دەزگا ڕاگەیەندنەکانی دەرەوەی وڵات” لێپرسینەوەی لەگەڵ کرا. هەروەها لە ساڵی ١٣٩٠ / ٢٠١١ بەبێ هیچ هۆکارێک بۆ ماوەی ٢٥ ڕۆژ لە ژوورە تاکەکەسییەکانی بەندیخنەی ورمێدا بەندکرا.\nپاشان لە مانگی بەفرانباری ئەو ساڵەدا / ٢٠١٢.٠٢ بۆ ماوەی دوو ڕۆژ ڕەوانەی دەستبەسەرگەی فەرمانگەی ئیتلاعاتی ورمێ کرا و بەمەبەستی وەرگرتنی دانپێدانانی زۆرەملی خرایە ژێر فشارەوە.\nناوبراو لە ڕێکەوتی ٢٠ ڕەزبەری ١٣٩١ / ٢٠١٢.١٠.١١ جارێکی دیکە گوازرایەوە بۆ دەستبەسەرگەی فەرمانگەی ئیتلاعات و بۆ دوو مانگ بە تۆمەتگەلی “بانگەشە دژی کۆماری ئیسلامی” و “پەیوەندی بە ئەحمەد شەهید، ڕیپۆرتەری تایبەتی نەتەوە یەکگرتووەکانەوە” لێپرسینەوەی لەگەڵ کرا.\nبەگوتەی ئەو بەندکراوە سیاسییە، لێکۆڵەرەکانی ئیتلاعات لە ئەنجامدا داوایان لێکردووە لە بەرنامەیەکی تەلەفزیۆنیدا ئامادەبێت و دان بەو تۆمەتانەدا بنێت کە بۆیان دیاری کردووە، بەڵام ڕەتیکردووەتەوە. بەو هۆیەشەوە کاتژمێر ١٢ شەوی ٢٠ی سەرماوەزی ١٣٩١ / ٢٠١٢.١٢.١٠ بەمەبەستە ئەشکەنجەی دەروونی براوە بۆ ژوورە تاکەکەسییەکانی بەندیخانە و پێی وتراوە کە سزای سێدارەکەی دەرکراوە و وابڕیارە جێبەجێ بکرێت. بەڵام لەگەڵ ئەوەش دا قبوڵی نەکردووە لە بەرنامەی تەلەفزیۆنیدا ئامادە بێت.\nهەر ئەو شەوە لەکاتێکدا دەست و قاچی بەسترابووە بۆ بەندیخانەی ڕەجایی شەهری کەرەج دوورخراوەتەوە و ماوەی ٧ مانگ بەبێ هیچ پەیوەندییەک لەگەڵ بنەماڵەکەی لەو بەندیخانەیەدا ڕاگیراوە.\nئەحمەد تەموو لە مانگی پوشپەڕی ١٣٩٢ / ٢٠١٣.٠٧ دیسانەوە گەڕێندرایەوە بۆ بەندیخانەی ورمێ. مانگێک دواتر بۆ نووسینگەی ئیتلاعاتی بەندیخانە بانگ کرا، ئەشکەنجە درا و لێپرسینەوەی لەگەڵ کرا. پاشان بۆ ماوەی ٦ ڕۆژ بۆ ژوورە تاکەکەسییەکان و هەفتەیەک بۆ بەندی بەندکراوانی تاوانە مەترسیدارەکان گوازرایەوە.\nلە ڕێکەوتی ١٨ی خەزەڵوەری ١٣٩٥ / ٢٠١٦.١١.٠٨ لە لقی ٣ی دادگای شۆڕشی ورمێ بە سەرۆکایەتیی دادوەر مەحبوبی دادگایی کرا، دادگا سەرەنجام لە ڕۆژی ٢٦ی بەفرانباری ئەو ساڵەدا / ٢٠١٧.٠١.١٥ ناوبراوی لەو تۆمەتانەی پێی هەڵبەسترابوو بێبەری کرد.\nئەو بەندکراوە سیاسییە لەم ساڵانەدا چەندین جار بەهۆی بەشداریکردنی لە ناڕەزاییە گشتییەکان و مانگرتنەکانی بەندکراواندا لەلایەن نووسینگەی فەرمانگەی ئیتلاعاتی بەندیخانەی ورمێوە بانگ کراوە و ئەشکەنجە دراوە.\nئەحمەد تەمویی لە ئێستادا ١٣یەمین ساڵی بەندکرانی خۆی تێپەڕدەکات و لەم ماوەیەدا مافی وەرگرتنی مۆڵەتی چوونەدەرەوە لە بەندیخانەی لێ زەوتکراوە.


لەكەركوك هێمای خۆشەویستی و پێكەوەژیان دادەدرێت\nئەمڕۆ بەتەنیشت قەڵای دێرینی كەركوك بۆردی پێكهاتەكانی یەكێتیی نیتشمانیی كوردستان، هێمایەكی بۆ خۆشەویستی و پێكەوە ژیان دانا.\nلەو مەراسیمەدا كە نوێنەری پێكهاتەو نەتەوەكانی شارەكە ئامادەیی بوون، وتەیەك لەلایەن حەسیبە عەبدوڵڵا ئەندامی سەركردایەتی و لێپرسراوی بۆردی پێكهاتەكانەوە پێشكەشكراو وتی: پەردە لەسەر هێمایەك بۆ خۆشەویستی و پێكەوەژیان لادەبەین، تابلۆكەمان (خۆشم دەوێی كەركوك)ی لەسەر نەخشێنراوە كە هێمایەكە بۆ بەهێزكردنی بنەماكانی ئاشتی و برایەتی و پێكەوەژیانی راستەقینەی نێوان جەماوەری كەركوك بەهەموو پێكهاتەو نەتەوەو ئاین و ئاینزاكایەوە.\nحەسیبە عەبدوڵڵا راشیگەیاند: ئێمە لەبۆردی پێكهاتەكانی یەكێتی كە نوێنەرایەتی پێكهاتە جیاجیاكان لەخۆ دەگرین كار دەكەین لەسەر پتەوتركردنی زیاتری گیانی برایەتی و پێكەوەژیان لەناوچە جێناكۆكاكان و بۆ ئەو هەنگاوەش سیاسەتی چەپكە گوڵەكەی سەرۆك مام جەلال-مان كردوەتە نەخشە رێگای كاركردنمان.\nجەختیشیكردەوە بۆ داهاتوو چەندین پرۆژەمان دەبێت بۆ بەهێزتركردنی زیاتری گیانی برایەتی و پێكەوەژیان لەكەركوك و ناوچە جێناكۆكەكانی دیكە.\nئەوەشی خستەڕوو: دەمانەوێت رایبگەیەنین كەركوك دواجار بۆ خاوەندارە رەسەنەكانی دەمێنێتەوەوە.\nلێپرسراوی بۆردی پێكهاتەكانی یەكێتی راشیگەیاند: دۆخی كاتی ئێستای كەركوك تێدەپەڕێت و دەرەنجام كەركوكییەكان خۆیان بەوپەڕی خۆشەویستیەوە درێژە بەگیانی برایەتی و پێكەوەژیانیان دەدەن لەكەركوك دوور لەهەر جۆرە جیاوازی.\nنوێنەری پێكهتەكانی كەركوكیش ستایشی ئەو هەنگاوەیان كردو بەهەوڵێكی تری خەمخۆرانەی یەكێتی بۆ كەركوك ناوزەدیان كرد.


بەریتانیا بەفەرمی لە یەکێتی ئەوروپا جیا بوویەوە - پرس میدیا\nHome جیهان سڵایدشۆو گرنگ هەواڵ بەریتانیا بەفەرمی لە یەکێتی ئەوروپا جیا بوویەوە\nبەریتانیا بەفەرمی لە یەکێتی ئەوروپا جیا بوویەوە\nپرس میدیا 1/01/2021 09:55:00 am جیهان, سڵایدشۆو, گرنگ, هەواڵ,\nکاتژمێر ١١ بە کاتی ناوەندی ئەورووپا بەریتانیا بە فەرمی لەیەکێتی ئەوروپا جیابوویەوە و پڕۆسەی پەیڕەوکردنی یاساکانی یەکێتییەکەی ڕاگرت، سەرۆک وەزیرانی ئەو وڵاتەش دەڵێت بەریتانیا ئازادییەکانی گرتە دەست خۆی و دەشتوانێت لەمەولا کارەکانی جیاوازتر و باشتر ئەنجامبدات.\nلە یەکەم کاردانەوەیدا بەرانبەر جێهێشتنی بەریتانیا ئیمانوئێل ماکرۆن، سەرۆکی فەرەنسا رایگەیاند، وێڕای چوونە دەرەوەی بەریتانیا لە یەکێتیی ئەوروپا، بەڵام لەگەڵ ئەوەشدا بەریتانیا و بەریتانییەکان بە هاوڕێ و هاوپەیمانی فەرەنسا و یەکێتیی ئەوروپا دەمێننەوە.\nبەرپرسانی رێکخستنی کاروباری ئیداری و کۆنترۆڵکردنی ئاسایشی سنوورەکان رایانگەیاند، هەموو ئامادەکارییەک بۆ رووبەڕووبوونەوەی دەرهاویشتەکانی جێبەجێکردنی برێکزت کراوە.\nپێشبینی دەکرێت یاساکانی برێکزیت یەکەمجار کاریگەری لەسەر هاتووچۆی بازرگانی دروستبکات و هاتووچۆی بارهەڵگرەکان کێشەیان بۆ دروست بێت.\nBy پرس میدیا at 1/01/2021 09:55:00 am


ڕاگەیەندراوێک لە حکومەتی ھەرێمی کوردستانەوە سەبارەت بە تێپەراندنی یاسای پڕکردنەوەی کورتھێنانی دارایی\n2020-11-12 [05:15 AM]\nحکومەتی ھەرێمی کوردستان وێڕای دەستخۆشی کردن لە نوێنەرانی ھەرێمی کوردستان لە ئەنجومەنی نوێنەرانی عێراق ، کە ھەڵوێستێکی یەکگرتوویان لە بەرامبەر تێپەڕاندنی یاسای پڕکردنەوەی کورتھێنانی دارایی دەربڕی کە ئەمڕۆ پێنجشەممە ٢٠٢٠/١١/١٢ لە ئەنجومەنی نوێنەرانی عێراق بە زۆرینە و بێ گوێدانە پرنسیپی سازان و لە بەرچاوگرتنی نیگەرانییەکانی گەلی کوردستان، دەنگی لە سەر درا. لە ھەمانکاتدا نیگەرانیی و ناڕەزایی خۆی بەرامبەر تێپەڕاندنی ئەم یاسایە دەردەبڕێت.\nحکومەتی ھەرێمی کوردستان بەردەوام و ھەمیشە، ئامادەیی بۆ چارەسەرکردنی کێشەکان لە سەر بنەمای دەستوور دەربڕیوە . لە دوای دەستبەکاربوونی کابینەی نۆیەمی حکومەتی ھەرێمیش ، چەندین جار نیازپاکی خۆی نیشان داوە و سەردانی بەغدای کردووە و چەندین لەیەکگەیشتن و ڕێککەوتن لە نێوان حکومەتی ھەرێم و حکومەتی فیدڕاڵی پێشوو و ئێستا ھاتە ئاراوە و حکومەتی ھەرێم ، ھەمیشە پابەندییە دەستوورییەکانی خۆی جێبەجێکردووە لە بەرامبەر دابینکردنی ماف و شایستە دەستوورییەکانی خەڵکی کوردستان .\nبۆیە ئێمە لە کاتێکدا داکۆکی لە مافی ڕەوای خەڵکی کوردستان دەکەین ، لە ھەمانکاتدا ھەموو ھەوڵێکی خۆمان دەخەینەگەڕ بۆ ئەوەی ستەم لە خەڵکی کوردستان نەکرێت. بڕیارە بەم نزیکانە کۆبوونەوەی ھەر سێ سەرۆکایەتی ھەرێمی کوردستان و نوێنەرانی ھەرێمی کوردستانیش لە حکومەتی فیدراڵی ئەنجام بدرێت و ھەڵوێستی فەرمی و یەکگرتووی ھەرێمی کوردستان ڕابگەیەندرێت.


بەهۆی داگیرکارییەکانی دەوڵەتی تورک گوندێکی قامیشلو چۆڵکرا – کوردی – RojNews.News\nبەهۆی داگیرکارییەکانی دەوڵەتی تورک گوندێکی قامیشلو چۆڵکرا\n28/02/2020 - 10:33:55 pm\nسێشەممە, 7 أغس 2018 – 13:31 ڕۆژنیوز – ناوەندی هەواڵەکان\nلەسەر هێلێ سنووریی نێوان باکور و ڕۆژئاوای کوردستان گوندێکی لێیە بەناوی گوندی مەلاعەباس، کە ٦٦ خانەوادەی سوریانی تێدا دەژیان، لە پاش شۆڕشی ڕۆژئاوای کوردستان پێشێلکارییەکانی دەوڵتی تورک لەدژی ئەو شۆڕشە و بەتایبەتی لەدژی هاوڵاتییانی سەر سنوور توندوتیژتر بوونەوە، لە ئەنجامی ئەو توندوتیژییانەدا گوندی مەلا عەباس بەتەواوی چۆڵ کرا.\nسوپای تورک لە حەوت ساڵ پێش ئێستاوە بەردەوام هاوڵاتیانی ئەو گوندە و ناوچە سنوورییەکانی کردووەتە ئامانج و لەلایەکیشەوە ڕێگای نەداوە بە جوتیاران و ئاژەڵداران لە سەر زەوییەکانیان کاربکەن.\nژمارەیەک لە هاوڵاتیانی گوندەکانی سەر سنوور بۆ ئەوەی لە بەرامبەر ئەو هێرش و پەلامارانەی سوپای تورکدا خۆیان بپارێزن، دیواری چیمەنتۆییان لە دەوری ماڵەکانیان دروستکرد، ژمارەیەکی دیکەش کە ئەو دەرفەتەیان نەبوو ناچار گوندەکانیان بەجێهێشت.\nلە کۆی ٦٦ خانەوادەی دانیشتووی گوندی مەلا عەباس، لە ئێستادا تەنیا پێنج خانەوادەی لێ ماوە، ئەوانی دیکە ڕوویان کردووەتە شارۆچکەی تربەسپی یان قامیشلو و دەرەوەی وڵات.\nهاوڵاتیان دەڵێن سوپای تورک لە پاش شۆڕشی ڕۆژئاوا ئەو سنوورانەی بەسەربازی کردووە و پەیوەندییەکانیان بە گوندەکانی باکوری سوریاوە بڕاوە، ئەوە لە کاتێکدایە کە پێشتر لە بواری کشتوکاڵ و ئاژەڵدارییەوە هاوکاریی یەکتریان دەکرد.\nسوپای تورک نەک تەنیا پەیوەندییەکانی هاوڵاتیانی گوندەکانی سەر سنووری بە گوندەکانی باکوری کوردستان بڕیوە، بەڵکو ڕێگاش نادا بە هاوڵاتیان کە لە سەر زەوییەکانی خۆیان کاربکەن، هاوڵاتیان دەڵێن، کە سەربازەکانی سوپای تورک ئەو هاوڵاتینە دەکەنە ئامانج کە بەمەبەستی کار لەسەر زەوییەکانیان دەچنە کێڵگەکان.\nبزووتنەوەی گۆڕان كاندیدەكانی بۆ پۆستەكانی پارێزگای هەڵەبجە دیاریكرد\nبە ڤیدیۆ کوژرانی حەوت سەربازی تورک ببینە


Mewda Media | بەرهەم ساڵح کاندیدی فەرمیی یەکێتییە بۆ وەرگرتنی پۆستی\nبەگوێرەی زانیارییەکانی چەند میدیایەکی نزیک لە یەکێتیی نیشتیمانیی کوردستان، کە لەناو کۆبوونەوەکەی سەرکردایەتی ئەو حزبەوە دەستیان کەوتووە، بڕیار دراوە بەرهەم ساڵح وەکو تاکە کاندیدی فەرمیی حزبەکە بۆ وەرگرتنی پۆستی سەرۆکایەتی کۆمار دەستنیشان بکرێت.\nئەمە لەکاتێکدایە کە پارتی و یەکێتی لە ململانێیەکی تونددان بۆ بەدەستهێنانی پۆستی سەرۆکی کۆماری عیراق و پارتی رایگەیاندووە کە ئەگەر بەرهەم ساڵح کاندیدی یەکێتی بێت ئەوا پارتی پشتیوانی بۆ کاندیدەکەی خۆی کە هۆشیار زێبارییە کۆدەکاتەوە و لەناو هۆڵی پەرلەماندا دەکەونە کێبەرکێی وەرگرتنی پۆستەکە.\nساڵی 2018 بە هەمان شێوە پارتی و یەکێتی لەبارەی دەستنیشانکردنی کاندیدێکی هاوبەش بۆ ئەو پۆستە رێکنەکەوتن و بە دوو کاندیدی جیاواز بەشداریی پرۆسەکەیان کرد و لە ئەنجامدا کاندیدەکەی یەکێتی کە بەرهەم ساڵح بوو، دەرچوو.\nبەرهەم ساڵح ماوەی زیاتر لە سێ ساڵە پۆستی سەرۆکایەتی کۆماری وەرگرتووە و لەو ماوەیەدا چەندین هەنگاوی ناوە کە پارتییەکانی نیگەران کردووە.\nلەم دواییەدا، پارتی دیموکراتیی کوردستان بانگەشەی ئەوەی دەکرد کە بەهۆی لۆبییەکانی بەرهەم ساڵحەوە کۆمسیۆنی هەڵبژاردنەکانی عیراق دوو کورسی پارتی بەخشیوە بە یەکێتی.


ئیتر شەڕ بەسە\n2016-09-17 [10:15 AM]\nنووسینی: نه‌وڕه‌س ره‌شید\nحیزبەکان، سەرکردە سیاسیەکان، کادیرەکان، ڕێکخراوە بەناو مەدەنیەکان، ڕۆشنبیرەکان، مەلاکان، سەرمایەدارو خاوەن کۆمپانیاو دەوڵەمەندەکان، سیاسیە بێلایەنەکان، خاوەن پلەو پۆست وکاربەدەستەکان، سەرۆک هۆزو تیرەو بنەماڵەکان، خەڵکە لە خشتەبراوەکان، میدیاو ڕاگەیاندنکاران، هەمووتان پێویستە بزانن ٢٥٠٠ ساڵە شەڕخوازانی جیهان شەڕمان پێدەفرۆشن، سەدە لەدوای سەدە، قۆناغ بەقۆناغ، شەڕیان کردووین، وڵاتیان کاولکردوین، لەت و پەت ودابەشیان کردین، بێ ناسنامەو بێ کولتوریان کردین، ئازادیان لێ زەوتکردین، مافی سروشتیان پێشێل کردووین، بێ دەوڵەت وبێ دەسەڵاتیان کردووین، لەشارستانیەت بەدەریان کردین، بە دێو درنج ودەعبای دوور لە مرۆڤ ناوزەدیان کردین، بە عەرەب وتورک وفارس ولادەرو گێرەشێوێنیان کردین، شەڕ نەما لەگەڵمانا نەیکەن، تاوان نەما دەرهەقمان نەیکەن، هەرچی لە تواناو لەدەستیاندا بوو، بەکاریان هێناو کردیان بۆ ئەوەی لەناومان بەرن، چەك نەما دژمان بەکاری نەهێنن، چەکی دین ، چەکی ڕەگەز، چەکی مێژوو، چەکی ئایدۆلۆژیا، چەکی سیاسی، چەکی ئابووری، چەکی زمان، چەکی کولتور، چەکی یاسایی، چەکی چینایەتی، چەکی کۆمەڵایەتی، چەکی ناوچەگەرێتی، تا چەکی کۆکوژی وداعشیان داهێناو کردیان بە گژماندا، هەر شەڕمان پێدەفرۆشن، بەڵام لەهەموو ئەو چەك وشەڕانە خراپترو ترسناکتر چەکی دووبەرەکی وشەڕی ناوخۆی خۆمانە، لەناو خۆماندا شەڕخوازی دژ بە خۆمانیان دروستکرد، کردنیان بە گژ خۆماندا، خۆمانیان کردە دوژمنی خۆمان، دەستمان چووە خوێنی یەکتری.\nهەمووتان بزانن ئەوە چەکێکی ترسناکە، لە چەکی کۆکوژی دوژمن وداعش ترسناکترە. ٢٥٠٠ ساڵە کورد لە شەڕدایە، ماندووە، شەکەتە، بریندارە، پێویستی بە چارەسەرکردن وئارامی وحەوانەوە هەیە، توو ویژدانتان ڕەحمی پێ بکەن، گەر بڕواتان بە یەزدان وبەهای مرۆیی هەیە، ئیتر شەڕی ناوخۆمان بەسە. بە هۆشیاری و ویژدانەوە ژیانی ئەم نەتەوە ستەم لێکراوە بخوێننەوەو لێکی بدەنەوە، دروشم بازی وموزایەدە بەسە، ئایا ئیتر شەڕ بەس نیە؟ دەبا کۆتایی بێت، ویژدانتان، کەرامەتتان، مێژووتان، پاشەڕۆژی نەوەکانتان بکەنە حەکەم وچەکی شەڕی یەکتری فڕێبدەن، بیرو عەقڵیەتی دووبەرەکی وناوچەگەرێتی لەگۆڕ بنێنن، وانە و پەندتان لە ناکۆکی وشەڕ وەرنەگرت؟ تکایە چەکی عەقڵانیەت ومەعریفەو شارستانیەت بەکار بهێنن، چەکی نیشتیمانپەروەری ڕاستەقینەو سەربەخۆیی وسەروەری شکۆی کوردو کوردستان بەکاربهێنن، ئەرک وبەرپرسێتی مێژوویی، مرۆیی، ئەخلاقی ونیشتیمانی هەمووان بیرکردنەوەیە بۆ ئەوەی خۆمان لە هەموو جۆرە شەڕەکانی ناوخۆمان ڕزگار بکەین، ڕێز لە ئازادی بیرو ڕای یەکتر بگرین، ڕێز لە پاشەڕۆژی نەتەوەیەکی بریندار بگرین.\nدەزانم شەڕەکانی ناوخۆ برینەکانی چەند قوڵن، کوشندەن، دەزانم تا چەند شیرازەو تانوپۆی کۆمەڵایەتی، سایکۆلۆژی، سیاسی، ڕۆشنبیری وئەخلاقی لێکترازاندوەو هەڵوەشاندوە، دەزانم پەل وپۆی دەرەوەش تا چەند ڕیشەی داکوتاوەو تێوە ئاڵاوە، دەشزانم هەر لەدەرەوە چۆن ئاو دەدرێت وپەروەردە دەکرێت وچۆن وکەی هان دەدرێت تا شەڕی یەکتری بکەین، بەڵام یەک جار بیرکردنەو، بەخۆدا بچنەوە ئەو هەموو ناکۆکی ودووبەرەکی وپێداگیری لەسەر ناوچەگەرێتی ودژایەتیکردنی یەکتری وشەڕی خۆمان لەگەڵ خۆمان بۆ و لەپێناوی چیدا؟ بۆ تۆ ئەو ڕەت بکەیتەوەو نەتەوێ، ئەویش تۆ ڕەت بکاتەوەو نەیەوێیت؟ ئەوە چی بۆ کورد بەدەستهێناوەو دەهێنێت؟ جگە شەڕ چ دەستکەوتێکی بۆ کورد بەرهەمهێناوە؟ دەبا ئیتر بەس بێت شەڕەکانی ناوخۆمان، چەکەکانی ئەو شەڕە بشکێنن وفڕێیان بدەن، با نەفرەت لەو شەڕەو لە مێژووەکەی بکەین.\nبا هەمووتان بزانن تا کورد سەربەخۆ نەبێت وخاوەنی دەوڵەتی کوردستان نەبێت، چارەسەری کێشەو قەیرانە دروستکراوەکان ئەستەمە، چونکە ڕێگامان لێدەگرن، کێشەو قەیرانی ترمان بۆ دروستدەکەن، زیاتر شەڕی خۆمانمان پێدەکەن وبە گژ یەکرتماندا دەکەن، دەبا خۆمان لەم گێژاوە ترسناکە ڕزگار بکەین، با خوێنی شەهیدەکانمان، خەباتی گەلەکەمان وخۆڕاگری ولەخۆبوردووی وگیانبازی پێشمەرگە بە فیڕۆ نەدەین، با سوود لە وانەکانی ئەو گیان لەسەر دەستانەی ناو سەنگەری بەرگری لە کوردو کوردستان وەربگرین. دەیڵێمەوە دەبا ئیتر بەس بێت چەکەکانی شەڕی ناوخۆمان فڕی بدەین، بەر لە هەمووی چەکی ژەهراوی میدیاکان لەناو بەرین، ئەو میدیایەی بەناوی ئازادی ودروشمی بریقەدارەوە، ژەهری دووبەرەکی دەڕێژێ وئاگری شەڕی ناوخۆ خۆش دەکات، ئەو میدیایەی شەڕی سایکۆلۆژی وکولتوری وڕوخاندنی مرۆڤی کورد دژ بە خودی خۆی وکورد بەرپا کردووە، وای کردووە کورد خۆی لەبیر بچێتەوە، خۆی نەناسێت، ڕقی لە خۆیی ولەهەموو کەس وشتێك بێت، خۆی لەلا بێ سەنگ وبێ بایەخ وبێ بەها بێت، ئەو میدیایە ژەهری دووبەرەکی وناوچەگەرێتی وشەڕی ناوخۆ و ڕق لە یەک بوون وسووکایەتی کردن بە کوردو مێژوو خەبات وقوربانیدان وبەهاکانی دەڕێژێ، ئەوەی ئەو جۆرە میدیایە لە دژایەتیکردنی کورد ودۆزەکەیدا دەیکات، میدیای هیچ داگیرکەرو دوژمنێکی کورد بەو ئاشکراییە ئەو ژەهرە ناڕێژێ ونایکات، دەشبێت بزانرێت کە حکومەتی هەرێمی کوردستان وحیزبەکان، سیاسیەکان، ڕۆشنبیرەکان، مەلاکان، لەبەشێکی ئەو ژەهر ڕشتنەی میدیایی کوردی بەرپرسن، بێ دەنگی وپشتگوێ خستنی ئەو ژەهر ڕژاندنە بەناوی ئازادی وبیرو ڕای ئازاد، بەشێکە لەو شەڕە کە خۆمانی پێ دەکوژین، چەکێکە لە چەکەکانی شەڕی ناوخۆمان، دەبا ئیتر بەس بێت، دەبا ئەو چەکانەی بەرەو سەربەخۆییمان دەبات و زوتر وزیاتر لە سەربەخۆیی کوردستان نزیکمان دەکاتەوە بەکاری بهێنین وشەڕی ناوخۆمان تا هەتایە کۆتایی بێت.\nئەم هەواڵە 5926جار خوێندراوەتەوە